Sub înaltul patronaj al tovarășei academician doctor inginer ELENA 
CEAUȘESCU, membru a! Comitetului Politic Executiv, prim-viceprimministru al guver- 
nului, preşedintele Consiliului Naţional pentru Ştiinţă și Tehnologie, în perioada 28 august— 
3 septembrie s-au desfăşurat la București lucrările celui de-al XVI-lea Congres interna- 
tional de istorie a ştiinţei. Tema congresului, «Știință şi tehnologie, umanism şi progres», 
a avut rezonanța unei adevărate devize sub care cei 1 200 de oameni de ştiinţă din 50 de 
țări ale lumii reuniți la Bucureşti au susținut comunicări şi au dezbătut problemele ştiinţei 
şi tehnicii, ale relaţiilor dintre progresul ştiinţific şi cel social, ale folosirii cuceririlor ştiin- 
tei exclusiv în scopuri paşnice, pentru afirmarea creaţiei spiritului uman în slujba popoare- 
lor şi civilizaţiei. Pentru prima dată în programul Congresului, la propunerea României, 
a fost inclus un simpozion consacrat viitorului, cu scopul de a investiga direcțiile, dome- 
niile şi tendințele de dezvoltare a activității de cercetare ştiinţifică, posibilitățile de a-şi 

spori rolul său in ameliorarea condițiilor de muncă şi viață ale oamenilor. 
Grupajul de articole ce urmează prezintă citeva contribuţii ale oamenilor de ştiinţă 


români la tezaurul științei universale. 


ISTORIA FRĂMÎNTATĂ A CONCEPTULUI DE 


ENTROPIE 


Mărimile fundamentale ale energeticii au fost 
recunoscute și just definite în etape, după 
multe şi controversate discuţii. În lucrarea sa 
epocală din 1842, tradusă în românește de 
Mihail Eminescu în primul «Caiet fiziografic», 
lulius Robert Mayer numea energia «o forță 
a naturii neviețuitoare». Nici H. Helmholtz, 
care a fondat și generalizat legea conservării 
energiei în anul 1847, nu s-a debarasat de aceas- 
tă denumire care coincidea cu forța mecanică, 
definită prin legea lui Newton a gravitaţiei uni- 
versale. Abia după ce, în 1850, R. Clausius a 
recunoscut că şi căldura reprezintă în fond 
aceeași mărime, s-a căutat şi găsit denumirea 
de energie. Clausius a fost mai expedient cînd a 
denumit raportul dintre cantitatea de căldură 
și temperatura absolută entropie, stabilind 
a doua lege a termodinamicii sub forma: într-un 
sistem izolat entropia nu poate decit să crească. 
Azi, toată lumea știe că energia electrică se 
măsoară în kilowattore, iar în fizică în submul- 
tipul wattsecundă sau Joule. Astfel, entropia 
se măsoară în Joule/grade Kelvin. Helmholtz 
și-a dat seama curind de importanţa legii con- 
servării energiei, pe care a subliniat-o cu o 
rară clarviziune în prelegerile şi conferințele 
sale, rămase clasice. Un tînăr auditor, Mihail 
Eminescu, a rămas entuziasmat de viziunea 
atotcuprinzătoare a profesorului, ceea ce re- 
iese nu numai din citirea caietelor fiziografice, 
ci şi din opera poetică (Luceafărul, La steaua 
etc.). Fapt este că legea conservării: energiei 
a rezistat pină în prezent la toate atacurile, 
prilejuite mai ales de experimente greşit inter- 

pretate. Dimpotrivă, legea entropiei a fost ade- 
sea reformulată, uneori considerată nevalabilă 
şi în multe cazuri pusă în discuţie sau criticată. 
Cu toata acestea, importanţa ei a crescut con- 
tinuu, iar în prezent se afirmă că va fi determi- 
nantă pentru viitorul omenirii. Primele dificul- 
tăţi au apărut în ultimele decade ale secolului 
trecut, cînd L. Boltzmann a reușit să deducă 
comportarea macroscopică a gazelor (presiu- 
nea și temperatura) plecînd de la un model cine- 
tic al moleculelor de gaz, considerate sfere 
perfect elastice, avind viteze lineare diferite, dar 
distribuite după legea dedusă de I.C. Maxwell. 

În 1872 a stabilit o teoremă mult discutată, 
care exprimă că, în cursul unui proces termo- 
dinamic, o anumită funcţie H (integrala viteze- 
lor înmulţite cu logaritmul lor) trebuie să des- 
crească, deci să varieze invers cu entropia. 
Cu tot entuziasmul cu care mulți fizicieni au 
comentat deducerea parametrilor macrosco- 
pici amintiți ca un fapt major al fizicii teoretice, 
teorema H a fost găsită în contradicţie cu legile 
dinamicii luate ca bază, în primul rind de J. 
Loschmidt, din cauză că, pe cind legile meca- 
nicii sînt totdeauna reversibile în timp (putem 
să calculăm momentul cînd au apărut în trecu- 
tul depărtat eclipse de Lună și Soare), teorema 
H exprimă o variaţie unidirecţională în timp. 
O încercare nouă, tot atit de temerară, a lui 
Boltzmann, de a exprima entropia cu ajutorul 
probabilităților unor microstări ale molecule- 
lor, rezultind o formulă similară cu ceaa funcției 
H (dar cu semnul negativ), a întimpinat, după 
o perioadă de acceptare, o serie de considerații 

în opoziţie. 

Boltzmann era la început foarte mulțumit de a 
fi introdus probabilități în exprimarea entropiei, 
deoarece era convins că ele reprezintă în același 
timp gradul de dezordine în care se află molecu- 
lele în spațiul considerat. Introducerea constan- 
tei sale ca factor pare totuși forțată sau măcar 
arbitrară, dar necesară, pentru a da expresiei o 
dimensiune egală cu cea a entropiei. Frămiîntă- 
rile sale pentru a răspunde motivat repetatelor 
critici au continuat pînă la moartea sa şi sînt pe 
larg discutate în cartea profesorului Nicolae 
Georgescu-Roegen, apărută în Editura politică 
sub titlul: «Legea entropiei și procesul econo- 
mic». Explicația care se dă dilemei se rezumă 
la faptul că numai logica și mecanica permit 
o tratare matematică strictă și deterministă, 
fiind discipline «aritmomorte», pe cind toate 
celelalte științe, fiind «dialectice», nedetermi- 
niste (în sensul lui Heisenberg), admit doar 
o tratare probabilistică (sau fluă). Într-adevăr, 
statistica cuantică dezvoltată în decada a doua 
a secolului nostru de către L. de Broglie, 
E. Schrödinger, M. Born și alţii reușește singură 
să descrie just fenomenele cu preţul de a fi, 
într-adevăr, dialectică şi mai puțin intuitivă. 

În pauza care a urmat în discuţiile asupra 
entropiei termodinamice, o referire la ea a 
stirnit o nouă și agitată discuție. Pentru a cal- 
cula obiectiv capacitatea de transfer de mesaje 
a liniilor şi cablurilor de telecomunicații, Claude 
E. Shannon și colaboratorii lui au pus bazele 
unei noi teorii a informaţiei, care, în continuare, 
a fost amplu extinsă de matematicienii proba- 
bilişti. Informaţia s-a definit invers proporțio- 
nală cu frecvenţa relativă sau probabilitatea ei 
de a apărea sau a fi selectată dintr-o acumulare 
dată. Şi pentru a asigura că informaţiile sint 
aditive, pe cînd probabilitățile cumulate se 
multiplică, s-a luat logaritmul probabilității 
în inversa probabilitate. Dacă acesta se înmul- 
țeşte cu probabilitatea de apariție, rezultă 
aşa-numita expectanţă a informaţiei şi suma 
lor totală dă media informaţiei pe selecție. 

Această sumă coincide formal cu expresia 
dată de Boltzmann entropiei și, cu semn opus, 
funcției sale H. Cu toate că în termodinamică 
argumentele sint viteze relative, iar în matema- 
tică şi «informatică» — cum se mai numeşte azi 
teoria şi tehnica informaţiei — ele sint proba- 
bilităţi, C.E. Shannon a numit expresia expec- 
tanței medii entropie, denumire care s-a men- 
ținut în continuare, în ciuda rezervei fizicienilor. 
Neconcordanţa conceptelor, devenite din în- 
timplare omonime, a început să fie însă în 
curind discutată de celebri oameni de știință, 
ca Norbert Wiener (1961), creatorul ciberneticii, 
Louis de Broglie (1962), creatoru! mecanicii 
cuantice, Denis Gabor, creatorul holografie! 
(1950) ş.a. Între timp; teoria matematică a 
informaţiei a invadat matematica probabilistică 
şi telecomunicaţiile, devenind foarte greu de 
modificat în prezent denumirea unei mărimi 
fundamentale din aceste discipline. Totul ar fi 
suportabil dacă informatica și termodinamica 
ar fi științe disjuncte, care n-au nimic în comun. 
Or, situaţia s-a schimbat fundamental în ultimii 
20 de ani în ambele discipline. 

În termodinamică cercetările s-au îndrep- 
tat de la studiul sistemelor aproape de echi- 
librul termodinamic la cele care se află persis- 
tent departe de acesta, reprezentind mai ales 
procesele ireversibile, dealtfel majoritare. 

Scoala profesorului llya Prigogine (pre- 
miu Nobel 1977), de la Universitatea din Bruxel- 
les, inspirindu-se din unele fenomene care se 
opun legii entropiei, cum ar fi nebuloasele 
globulare din jurul galaxiei sau fiinţele vii care 
evoluează și cresc, sfidind entropia, dar și 

unele fenomene fizice speciale descoperite 
recent, care persistă în situaţii bine ordonate 
departe de echilibru, a dezvoltat teorii noi pen- 
tru a descrie matematic procese fizico-chimice 
ireversibile vizind o extindere la sisteme so- 
ciale, ca orașele mari, a căror administrare în- 
timpină dificultăţi serioase. 

Or, ceea ce mențin sistemele complexe în 
stări staționare se descoperă a fi o bună orga- 
nizare, programe de funcţionare precizate pînă 
în cele mai mici detalii și în cazul fiinţelor vii, 
codul genetic engramat în nucleul fiecăreia 
din miliardele de celule care compun corpul 
unei vietăți mai complexe. Şi iată că organiza- 
rea unui sistem se descoperă a fi o formă evo- 
luată a informaţiilor pe care le primeşte de la 
ancestri şi din mediu, pe care le prelucrează în 
creier, stabilind reguli de conduită sau reacții 
la surprize. Astfel, introducerea informaţiei în 
sistemul termodinamic apare ca o necesitate 
stringentă. În acest sens s-au și întreprins studii 
care au revelat că entropia informaţională s-ar 
putea echivala cu entropia termodinamică ne- 
gativă. L. Brilloin (1956) propune pentru prima 
numele de negentropie. Dar problema dimen- 
siunilor a rămas deschisă, după părerea lui 
N. Georgescu-Roegen (Apendicale B), chiar 
nerezolvabilă. O soluționare a dilemei era posi- 
bilă dacă lucrarea sa nu ar fi declanşat con- 
ştiinţa unei crize mondiale a entropiei, strins 
legată (prin definiție) de cea a energiei, pe care 
o simţim cu toţii. Din cauza proporționalității 
prevăzute în definiţia lui Clausius, energii mar 
atrag după sine entropii mari, care periclitează 
stabilitatea sistemelor, le uzează mai repede, 
poluează mediul prin deșeuri nocive. Criza 
ameninţă în primul rînd țările înalt industriali- 
zate, metropolele mari, regiunile dens populate. 
În Statele Unite alarma a fost dată de o carte 
recentă, larg difuzată, a lui Jeremy Ritkin, care, 
mergînd pe urmele profesorului N. Georgescu- 
Roegen, evidențiază pericolele pe care le în- 
timpină societatea de consum și care reclamă 
măsuri preventive urgente. 

În această situaţie se impune ca incongruenţa 
dintre entropia informaţională şi cea termo- 
dinamică să fie eliminată, astfel ca procesele 
ireversibile să poată fi cercetate analitic, inclu- 
zind în ecuații termeni ai organizării impuse, 
respectiv ai informaţiei livrate, pentru a reduce 
entropia, adică uzura şi degradarea rapidă a 
sistemului. 

Autorul a început să se ocupe cu această 
problemă în 1973, găsind un model al conducţiei 
căldurii în solide, care reproduce fidel disemi- 
narea informaţiei ştiinţifice prin articole apărute 
în reviste de specialitate. Asimilarea a permis 
lămurirea cauzelor fundamentale ale unor legi 
«bibliometrice» stabilite statistic de biblio- 
grafi iscusiți. Dar, în acelaşi timp, a arătat cum 
trebuie să definim energia şi entropia informa- 
țională în mod coerent cu definițiile fizice. 
Astfel se deschide o nouă cale pentru a studia 
posibilitatea introducerii informaţiei în sisteme 
în care ea pătrunde printr-un proces de difuzie 
și selecție, prelungind durata unei bune func- 
ționări. Surprinzător, ecuaţiile care caracteri- 
zează evoluţia entropiei în sisteme au exact 
forma ecuaţiilor difuziei «forțate», în care se 
presupune furnizarea de entropie negativă din 
mediu pentru a frina creşterea spontană, adică 
inexorabilă a entropiei produse în interiorul 
sistemelor. În fond, astfel se pot menţine fiinţele 
vii timp îndelungat în posesia tuturor funcţiilor 
lor vitale. Societatea umană va putea supravie- 
tui numai dacă acceptă și aplică principii de 
ordine, disciplină şi perfectă organizare, care 


să reducă creşterea entropiei, adică a degrà- “> 

Apariția lucrării lui Isaac Newton Philo- 
sophiae Naturalis Principia Mathematica 
(Londra 1687) a determinat o cotitură epocală 
în evoluţia științei. Principiile mecanicii și 
legea atracției dintre corpuri, elaborate de 
Newton, concomitent cu noţiunile și regulile de 
calcul ale analizei matematice, au condus la 
precizarea mişcărilor planetelor în jurul Soare- 
lui, a mişcării Lunii în jurul Pămîntului și a 
celorlalți sateliți naturali în jurul planetelor 
respective, la precizarea mișcărilor cometelor 
în cuprinsul sistemului solar — unele din aces- 
tea, în număr foarte mare, ajungind pină la mari 
distanţe pe orbite eliptice foarte alungite. Toate 
aceste probleme formează obiectul mecanicii 
cerești și multe dintre ele au fost rezolvate cu 
succes de precursorii în acest domeniu: Newton, 
Euler, Clairaut, D'Alembert, Maclaurin, Lagran- 
ge, Laplace, Poisson. Începind din 1742 au 
apărut primele rezultate privind formele de 
echilibru ale planetelor, presupuse lichide şi 
omogene, în mișcare de rotaţie uniformă. 
Menţionăm elipsoidul de rotaţie al lui Mac- 
laurin, după care au urmat studiile aprofun- 
date ale lui Jacobi, Poincare, Leapunov. 

Problema principală a mecanicii cerești este 
legată în continuare de mișcarea a trei sau. mai 
multe corpuri care se atrag conform legii lui 
Newton. Sistemul de ecuaţii diferenţiale ale 
mișcării se scrie foarte ușor, dar rezolvarea în 
sensul matematic al determinării integralei ge- 
nerale prezintă dificultăţi ce depășesc mijloa- 
cele de care dispune analiza matematică la 
momentul actual. Se speră că prin dezvoltarea 
analizei matematice se va ajunge în curind să 
se pună în evidență integrala generală în 
problema celor trei corpuri, cazul mai multor 
corpuri nefiind esențial diferit. Se cunosc deja 
rezultate remarcabile care ne îndreptățesc 
aceasta speranţă. Pentru elucidarea problemei 
privind mişcarea corpurilor cereşti se recurge 
la metoda aproximaţiilor succesive, care ne dă 
poziţiile planetelor (inclusiv a oricărui alt corp 
din sistemul solar) pe traiectoriile lor, cu pre- 
cizia dorită, mai ales astăzi, cînd dispunem de 
calculatoare electronice. Această metodă a 
aproximaţiilor succesive constă din integrarea 
sistemului de ecuaţii diferențiale cu ajutorul 
variaţiei constantelor arbitrare, folosind pentru 
început mişcarea eliptică de bază, iar apoi dez- 
voltarea funcţiei perturbatoare în serie de pu- 
teri întregi și pozitive ale maselor planetelor din 
sistem, mase care sint mici în raport cu masa 
Soarelui, fapt care asigură convergenta seriei. 
Se începe prin a considera Soarele şi o pla- 
netă, ceea ce este cazul problemei celor două 
corpuri care se integrează în sensul matematic 
la care ne-am referit mai sus. Datorită însă per- 
turbaţiilor reciproce, elipsa de bază a fiecărei 
planete prezintă variaţii foarte lente şi foarte 
mici în raport cu timpul t, atit în ce privește 
forma, dimensiunile, așezarea în spațiu, cît și 
mişcarea planetei pe respectiva orbită eliptică. 
La prima aproximaţie se consideră funcţia 
perturbatoare limitată la termenii de gradul 
întîi în raport cu masele mici ale planetelor din 
sistem. În general, la aproximaţia de ordinul n 
(n=1, 2, 3...),se consideră funcţia perturbatoare 

limitată la termenii de gradul n în raport cu 
masele planetelor din sistem. 

Laplace și Lagrange sint primii care au pus 
problema stabilităţii sistemului nostru planetar 
în sensul pe care îl acordau ei noțiunii, prin 
care excludeau căderea uneia sau mai multor 
planete pe Soare sau evadarea din sistemul 
solar. 

Efectuind prima aproximaţie, Laplace, în 1773, 
şi, cu unele completări, Lagrange, în 1776, au 
ajuns la același rezultat: axele mari ale orbitelor 
planetare sint funcţii periodice de timpul t 
variind pentru fiecare planetă, între limite a- 
propiate, în jurul unei valori medii fixe. Această 
valoare medie fixă, diferită de la o planetă la 
alta, caracterizează dimensiunile orbitei fiecă- 
rei planete în parte. De aici rezultă că în prima 
aproximaţie mișcările planetelor sînt stabile 
pentru faptul că în expresiile axelor mari nu 
apar termeni seculari. 

D. Poisson a efectuat a doua aproximaţie 
considerind funcţia perturbatoare limitată la 
termenii de gradul doi inclusiv șia găsit, în 1808, 
că, în afară de termeni periodici, în axele mari 
apar şi termeni seculari micşti de forma: 
t.sin (At+ B) și t. cos (At-+-B). Termenii secu- 
lari micști determină oscilaţii accentuate ale 
axelor mari ale planetelor. Pentru obținerea 
acestui rezultat, Poisson a efectuat calcule 
extrem de laborioase, astfel că din această 
cauză multă vreme nimeni nu a mai fost tentat 
să întreprindă a treia aproximaţie. 

Spiru Haret a efectuat a treia aproximaţie 
și a găsit că, în afara termenilor periodici. axele 
mari ale orbitelor planetare conţin un termen 
secular pur, de forma „it. 

Meritul lui Haret este deosebit de mare de- 
oarece el a arătat că problema stabilității siste- 
mului solar nu poate fi rezolvată cu metoda per- 
turbaţiilor, care este atit de laborioasă încit, 
practic, nu se poate trece la limită, așa cum se 
cere din punct de vedere matematic, spre a 
putea demonstra convergența și unicitatea 
rezultatului. 

S. Haret, primul român doctor în matematici 
de la Sorbona (30 ianuarie 1878), a fost profesor 
de mecanică raţională la Universitatea din 
București și la Şcoala politehnică. Statuia 
impunătoare a lui Spiru Haret — așezată în fața 
Facultăţii de Matematică din București — și 
numele HARET — acordat unei mici formaţiuni 
de relief de pe faţa opusă a Lunii — rămin 
pentru secolele ce urmează o mărturie de recu- 
noştință a generaţiei noastre. 

Dificultățile de neînvins pentru efectuarea 
aproximaţiilor următoare au determinat orien- 
tarea cercetărilor privind stabilitatea sistemului 
solar într-o altă direcţie și cu o metodă care 
poartă dovada gindirii subtile a lui Poisson 
care a devenit astfel precursorul studiilor mo- 
derne asupra stabilității traiectoriilor în proble- 
mele de dinamică, inclusiv stabilitatea sistemu- 
lui nostru planetar. 

Poincaré a intuit importanța acestei metode 
pe care el însuși a dezvoltat-o şi a introdus în 
știință expresia stabilitate în sensul lui Pois- 
son. Aceste cercetări se dezvoltă în prezent 
cu deosebit succes. 


57 


ÎN PERIOADA 


După unirea Transilvaniei cu România, în 
1918, și pînă la reforma generală a învățămîntu- 
lui superior din 1948, dezvoltarea fizicii din 
țara noastră a cunoscut așa-numita perioadă 
a clasicismului fizicii româneşti. Fizicienii care 
s-au afirmat în această perioadă de început a 
secolului al XX-lea erau încă în viaţă (Dragomir 
Hurmuzescu, Constantin Miculescu, Nicolae 
Vasilescu-Karpen, Petru Bogdan, Nicolae Do- 
nici, Augustin Maior și alţii), contribuind cu 
experienţa lor la dezvoltarea laboratoarelor de 
cercetare şi la introducerea unor metode mo- 
derne de învăţămint, precum şi a unor progra- 
me mai apropiate de cele europene contempo- 
rane. În acelaşi timp, o altă generaţie de fizicieni 
talentaţi se afirma cu hotărire, înscriind cîteva 
realizări românești în istoria fizicii secolului al 
XX-lea (Ştefan Procopiu cu magnetonul său 
atomic, Gheorghe Athanasiu, precursor al des- 
coperirii materialelor fotoconductoare, Ştefania 
Mărăcineanu cu radioactivitatea artificială, Pro- 
ca Alexandru, creatorul teoriei mezonilor vecto- 
riali şi alţii). În 1934 are loc la București primul 
Congres internațional de științe ale naturii, 
sub auspiciile Societăţii pentru avansarea ști- 
inţelor, în care fizica este semnificativ reprezen- 
tată. În perioada de care ne ocupăm, fizica se 
preda în universități, în cadrul facultăţilor de 
ştiinţe, și se făceau cercetări în laboratoarele 
de fizică ale respectivelor facultăți, numite 
uneori «institute». În 1932, în urma unor eforturi 
susținute atit de universitatea clujeană, cit și 
de cea bucureșteană, se înființează un Institut 
de cercetări fizice în comuna Afumaţi (mai mult 
cu profil de hidromecanică și rezistența mate- 
rialelor). Prin 1935, din inițiativa particulară a 
unor pasionaţi de fizică (Emil Giurgea, Kretzu- 
lescu și Ştefan Vencov), ia ființă un laborator 
de radiofizică în comuna Roşu. Tot în 1935 
(11 martie) ia fiinţă «Academia de Ştiinţe din 
România», la iniţiativa profesorului Christian 
Musceleanu din București. Doi ani mai tîrziu, 
același Musceleanu obține, în laboratorul său 
de la Facultatea de ştiinţe, primele imagini de 
televiziune din România. Realizarea tehnică este 
apoi prezentată, cu demonstraţii, la Atheneu, 
în fața a mii de persoane (noiembrie 1937). 

În mare măsură, activitatea de cercetare şti- 
ințifică era coordonată de cele două academii 
(Academia Română și Academia de Ştiinţe). 
Ultima scotea și publicația «Disquisitiones 
Scientiae Physicae et Mathematicae», condusă 
de Victor Vâlcovici şi Horia Hulubei, în care 
predominau lucrări de matematică, mecanică, 
spectroscopie și fizică teoretică. Printre mem- 
brii Academiei de Ştiinţe regăsim nume presti- 
gioase, ca Horia Hulubei, Eugen Bădărău, Vic- 
tor Vâicovici, Augustin Maior, Caius lacob, 
Ştefan Procopiu și alţii. Academia Română, 
pe de altă parte, a desfăşurat o activitate remar- 
cabilă în cadrul Secţiunii de ştiinţe şi a coordo- 
nat publicaţiile «Etudes et Recherches» şi «Bu- 
letinul Academiei». În perioada 1918—1942, 
în Analele Academiei Române au fost inserate 
8 comunicări ştiinţifice cu subiecte strict de 
fizică, acoperind o largă arie de preocupări 
(sonicitate, meteorologie, proprietăți electrice 
ale cristalelor, principiul al II-lea al termodina- 
micii, radioactivitatea naturală şi artificială, 
principiile mecanicii cuantice, descoperirea de 
noi elemente atomice, preocupări de termino- 
logie științifică românească). Autorii acestor 


52 


FIZICA ÎN ROMÂNIA 


1918-1948 


Dr. fiz. Nicolae lonescu-Pallas 


memorii științifice sînt aproape toţi figuri mar- 
cante ale științei şi tehnicii românești — Gogu 
Constantinescu, Eugen Bădărău, N. Vasilescu- 
Karpen, Victor Vâlcovici, Horia Hulubei şi alții. 
Academia Română decerna premii pentru lu- 
crările științifice cu caracter monografic sau 
pentru invenţii tehnice. De asemenea sint 
premiate lucrările cu caracter aplicativ: «Stu- 
diul ligniților din România» (autor ing. I.L. Blum) 
«Utilizarea fenomenului Magnus în aviaţie» 
(autor ing. |. Stroescu), «Perfecţionarea motoa- 
relor de avion» (autor ing. lon Vlădea), «Inven- 
tarea microdifuzorului fără efect Larsen» (autor 
ing. Matei G. Marinescu). Preocuparea de a 
stimula fizica aplicată se remarcă, în continuare, 
prin premierea monografiei de telemecanică 
a cunoscutului inginer Mihai Konteschweller 
și a cărții de statica și rezistența materialelor 
a prof. ing. Gh. Filipescu. În 1941, la Premiul 
Adamachi, găsim printre lucrările înscrise la 
concurs chiar și o carte de fizică atomică (autor 
Ernest Toporeanu). Tot Academia Română a- 
corda burse pentru specializare în străinătate, 
întreținea relaţii științifice și culturale cu acade- 
miile din străinătate (Statele Unite, Uniunea 
Sovietică, Franţa, Italia, Israel etc.) şi coopta 
ca membri de onoare, mari savanţi, precum 
Svante Arrhenius, Gabriel Lippmann, Antoon 
Hendrik Lorentz, Lord Rayleigh, Elie Cartan, 
oprea Werner Heisenberg, Enrico Fermi 
şi alţii. 

În epoca interbelică, fizicienii şi fizico-mate- 
maticienii români continuă, în majoritate, să se 
formeze în străinătate (Şt. Procopiu, Horia 
Hulubei și Alex. Sanielevici în Franţa; Şerban 
Titeica şi loan Plăcințeanu în Germania; Octav 
Onicescu în Italia etc.). Totuși, încă înainte de 
1918, apar și doctorate în fizică susținute în 
țară, cu rezultate deosebite (Dimitrie Bunge- 
teanu: «Rezonanţa acustică în lichide» — 1914; 
Nicolae Bărbulescu: «Fluorescenţa substanțe- 
lor organice solide» — 1928 şi alţii). N. Bărbu- 
lescu devine, după al doilea război mondial, 
foarte cunoscut prin formula sa privind ten- 
siunea superficială a vaporilor saturați şi a 
gazelor la punctul critic. Domeniile noi ale 
fizicii, apărute în Europa după primul război 
mondial (relativitatea, teoria cuantelor, fizica 
atomică), sint imediat promovate de fizicienii 
din România. Augustin Maior, Ernest Abason, 
Gheorghe Vrânceanu, Victor Vâlcovici şi Teofil 
Vescan sînt mari pasionați de teoria relativităţii, 
iar ultimul este — după al doilea război mon- 
dial — creatorul unei şcoli de cercetare cu 
acest profil. Şerban Țiţeica aplică ingenios 
teoria cuantică pentru a determina variația re- 
zistenţei electrice a metalelor în cîmp magnetic 
(disertaţie remarcabilă, susținută la Werner 
Heisenberg, în 1934). Alţi virtuoși promotori ai 
mecanicii cuantice sint Valer Novacu (Efect 
Compton în teoria fotonului a lui L. de Broglie), 
Mircea Drăgan (Generarea de mezoni prin 
ciocnirea nerelativistă a protonilor, fotonilor 
şi electronilor) și loan Plăcințeanu (Ecuația 
Dirac pentru particule care se dezintegrează). 
În domeniul fizicii atomice se remarcă, în afară 
de Ştefania Mărăcineanu, Alexandru Saniele- 
vici (autor al unei metode microcalorimetrice 
pentru măsurat energia radiaţiilor nucleare) și 
Horia Hulubei (autor al unor studii originale și 
importante în domeniul spectroscopiei de raze 
X şi a efectului Compton dublu). Paralel cu 


Ca şi în întreaga arie europeană, spre deose- 
bire de cea africană sau cea americană pre- 
columbiană, femeia a fost şi la noi purtătoarea 
principală a cunoștințelor medicale, lecuitoarea 
populară. Medicina daco-getică a ajuns chiar 
la o remarcabilă înflorire. Pe lingă extrasele de 
plante, femeile dace utilizează şi extrase din 
regnul animal și mineral. 

n epoca feudală, practicarea medicinii în 
mediul rural — mediu larg precumpănitor — 
revenea aproape întotdeauna femeilor. 

«Babele-doftoroaie» au tratat secole la rind 
infecțiile intestinale cu cheag de lemn (cores- 
punziînd tratamentului modern cu fermenți lac- 
tici), au utilizat împotriva gușei, simptom al hi- 
pertiroidiei, praf făcut din spongii, adică bureţi 
conținînd iod, sau au combătut hemoragiile 
cu praf provenit din pisarea cojilor de ouă (deci 
cu calciu). Un deosebit interes prezintă îmbă- 
ierea copiilor în lapte de vacă infectat de conți- 
nutul pustulelor de pe ugere —o veritabilă vac- 
cinare antivariolică empirică, cu mult anterioară 
marelui Edward Jenner —, precum şi procedee 
de tratare a sifilisului cu mercur și arsenic, 
prin fumigaţie, desigur rudimentare, dar pre- 
mergind pe cele utilizate de știința cultă mai 
tirziu. Bine puse la punct erau și tehnicile «tra- 
surilor» (masajelor) și lăsărilor de sînge. 

In paralel cu această lungă perioadă de 
creaţie anonimă încep să apară și primele nume 
care ni s-au transmis. Ecaterina Margareta, 
de pildă, din familia Movileştilor, își foloseşte 
cunoștințele de medicină empirică spre a scăpa 
din captivitatea tătărească, vindecindu- pe 
fratele hanului de afecțiunile la ochi şi urechi 
de care suferea (sec. XVI). În prima jumătate a 
secolului al XVIII-lea, trebuie remarcată activi- 
tatea a două femei care practicau cu succes 
medicina cultă: Ruxandra Mavrocordat (sora 
domnitorului Nicolae Mavrocordat) în Tara 
Românească și Ecaterina Bethlen în Transil- 
vania, ambele erudite ale vremii lor. 

A doua jumătate a secolului al XIX-lea a fost 
epoca în care România şi-a dobindit indepen- 
dența de stat (1877) și a pornit pe calea unei 
dezvoltări economice moderne. Totodată s-au 
constituit școlile ştiinţifice de cercetare româ- 
nești. Aceasta este vremea cind apar la noi 
primele femei cu diplomă de medic. Fără a 
încerca să facem un istoric al medicinii femi- 
nine românești — pentru care ar fi nevoie de o 
carte — ne vom mărgini să evocăm cîteva 

aceste cercetări noi, se continuă unele preocu- 
pări deja «clasice». Eugen Bădărău dezvoltă 
cercetările de electronică și descărcări în gaze, 
iar Theodor V. lonescu şi colaboratorii săi 
ajung să descifreze rolul ionilor negativi de 
oxigen în transmisia undelor radio prin iono- 
sferă. 

În domeniul spectroscopiei optice sint de 
menționat nume ca lon Agârbiceanu (autor 
al unui studiu despre molecula de iod), Radu 
Grigorovici (autor al unui studiu despre poten- 
țialul disruptiv în mercur), Ştefan Vencov, Radu 
Țiţeica, Aurel lonescu și alții. După 1960, lon 
Agârbiceanu își va lega numele de promovarea 
laserelor în România, lar Radu Grigorovici de 
descoperirea semiconductoarelor amorfe. 


PERSONALITĂȚI FEMININE DIN 
TRECUTUL MEDIGINII ROMANEŞTI 


I.M. Ştefan, istoric al științei 


personalități care au reprezentat-o, ţinind 
totodată să subliniem orientarea preferen- 
țială a primelor femei-doctor în medicină spre 
domenii specifice, corespunzind preocupărilor 
și grijilor tradiţionale ale femeii, sensibilităţii 
şi generozităţii ei: igiena, medicina socială, 
profilaxia, pediatria și ginecologia. 

Prima femeie-doctor în medicină din Româ- 
nia a fost Maria Cuţarida-Crătunescu (1857— 
1919). Ea a studiat la Zürich, Montpellier şi Pa- 
ris, obţinînd diploma de medic în 1884, cu o 
teză mult remarcată despre cancerul uterin. 
A dat consultaţii gratuite la Maternitatea din 
București (1885), apoi a condus, între 1893 și 
1895, ca medic secundar, serviciul de ginecolo- 

ie al Spitalului Filantropia din București. 
ncepind din 1895 s-a ocupat în Capitală de 
asistența medicală la Fabrica de tutun și chibri- 
turi. Pentru a veni în sprijinul muncitoarelor- 
mame, a elaborat şi înaintat fabricii proiectul 
unei creșe, care a fost ulterior (1899) înființată, 
devenind prima creșă de fabrică din România. 
A criticat sever lipsurile politicii sanitare a sta- 
tului, mai ales în ce priveşte domeniile pe care 
le cunoştea mai bine: asistența medicală insu- 
ficientă acordată femeilor şi excesiva mortali- 
tate infantilă. Prejudecăţile care în toată lumea 
se opuneau afirmării femeilor în ştiinţă au 
nedreptățit-o adesea; astfel, în două rînduri 
(1885 și 1894), a fost respinsă abuziv de la con- 
cursul pentru un post de medic primar gine- 
colog. A protestat cu demnitate, scriind că 
«nu pot şi nu voiesc să stau indiferentă la o 
nedreptate care mă atinge în toate aspiraţiunile 
mele de doctor și care, mai ales, lovește în 
interesele femeilor în general». 

Cea dintii femeie-medic cu doctoratul obținut 
în România a fost Hermina Walch-Kaminski 
(1864—1946), în acelaşi timp întiia femeie de 
la noi absolventă a două facultăți: Facultatea 
de ştiinţe (1886) și Facultatea de medicină 
(1890). Reprezentantă de seamă a medicinii 
sociale românești, ea este autoarea unor lucrări 
valoroase și combative de igienă socială, igienă 
şcolară, igienă casnică, alimentaţie raţională, 
studiul surmenajului, precum și o precursoare 
a studiului psihologiei animale în România. 
Citeva titluri de lucrări ilustrează caracterul 
concret şi obiectiv al preocupărilor sale: «Stu- 
diu asupra stării higienice a școalelor publice 
din București» (teza de doctorat), «Influența 
mobilierului școlar asupra deviațiunilor coloa- 
nei vertebrale» (1908), «Rolul femeii în higiena 
casnică» (1900), «Inteligența și sentimentele la 
animale» (1910). A izbutit mai bine decit Maria 
Cuţarida să învingă prejudecățile vremii, căci 
a fost nu numai medic de întreprindere, dar și 
directoare a două școli de infirmiere iniţiate 
de ea, directoare a unui spital militar în primul 
război mondial (asimilată gradului de maior), 
membră fondatoare a Societăţii pentru profi- 
laxia tuberculozei, membră în conducerea So- 
cietăţii de Cruce Roșie din România. 

Să nu idealizăm însă lucrurile. Astăzi, cînd 
femeia este o figură curentă — uneori precum- 
pănitoare faţă de bărbaţi — în policlinicile și 
spitalele noastre, în rîndul studențimii, în insti- 
tute de cercetare, cind femeile sint membre 
ale Academiei R.S.R., să reținem datele sta- 
tistice furnizate de întemeietorul igienei româ- 
nești, lacob Felix, pentru începutul secolului 
al XX-lea: în România profesau atunci medi- 

cina doar 20 de femei faţă de peste 1200 de 
bărbați. 

O activitate bogată a desfășurat cea de-a 
patra absolventă a Facultăţii de medicină din 
București, generoasa Ecaterina Arbore 
(1873—1937), promotoare însemnată a medicinii 
sociale și militantă socialistă. Teza ei de docto- 
rat a tratat unele probleme ale sarcinilor extra- 
uterine (1897), iar ulterior a publicat studii, judi- 
cioase şi documentate, privind pediatria, morta- 
litatea intantilă la sate, leagănele publice, igie- 
na infantilă, evoluția tuberculozei în Bucu- 
reşti între 1902 şi 1912, epidemia de holeră 
din 1913—1914, probleme de protilaxie. Scrierile 
ei sint exemple de analize ştiinţifice riguroase 
rezultind din anchete și statistici sanitare. A 
activat ca medic comunal al Capitalei (1898— 
1905) și medic la dispensarele antituberculoase. 

Să amintim și pe o martiră a profesiunii ei, 
Cornelia Moga (1885—1962), prima româncă 
medic radiolog, descendentă a unei vechi 
familii de cărturari transilvăneni. A înzestrat 
cabinetul ei de radiodiagnostic și radioterapie 
din Arad (1918—1950) cu cel mai modern utilaj 
existent în Europa. A introdus radioterapia de 
contact în România, a fost o pionieră la noi 
a radioterapiei profunde, fiind membră apre- 
ciată a unor societăți radiologice române și 
străine, murind de cancer, victimă a radiaţiilor, 
ca atiţia radiologi. 

Vom continua această sumară rememorare 
referindu-ne la Martha Trancu-Rainer (1875— 
1950), cea dintii femeie-chirurg din România, 
soţia marelui anatomist Francisc Rainer. A 
susținut în 1899 teza de doctorat «Hematomul 
subperitoneopelvian» în care a descris o nouă 
entitate morbidă în cadrul hemoragiilor pelviene. 
A fost şefă de clinică obstetrică la laşi (1899— 
1903) şi a destășurat o intensă activitate de 
chirurgie la București (din 1904), la un moment 
dat conducind trei servicii chirurgicale. A scris 
lucrări despre encefalita letargică şi influența 
ei asupra gravidităţii, despre trombusul vulvei 
în graviditate, tifosul și graviditatea, endocrino- 
logia ovarelor ş.a. Lucrarea ei «Asupra ligaturii 
arterei iliace externe», prezentată Societăţii de 
chirurgie din București (1906), cuprinde obser- 
vaţii originale asupra anastomozelor între arte- 
rele hipogastrică și femorală. 

Per alitate de seamă a medicinii feminine 


După ce-și ia în 1881 bacalaureatul la Li- 
ceul «Sf. Sava» din București, pleacă în Ger- 
mania şi studiază chimia la Universitatea din 
Berlin. Este promovat doctor în chimie în 
anul 1887 de prof. A.W. Hofmann, celebru 
prin descoperirile sale în domeniul coloran- 
ților. Pleacă apoi în Anglia la Royal Artilery 
College unde lucrează, sub conducerea prof. 
Hodgkinson, împreună cu Cross şi Bevan 
la realizarea mătăsii artificiale de tip viscoză. 
Vine în țară la sfirșitul anului 1888 şi este 
angajat întîi ca asistent la catedra de chimie 
organică a prof. dr. C.l. Istrati de la Univer- 
sitatea din București. 

ncepind cu anul 1900 se pasionează de 
problemele petrolului şi publică studii im- 
portante în legătură cu compoziţia chimică 
a ţițeiurilor. În 1906, odată cu înființarea In- 
stitutului Geologic al României, este numit 


românești, Elena Densuşianu- Pușcariu 
(1875—1965) s-a consacrat în principal oftal- 
mologiei, activind la București şi apoi la laşi, 
unde a organizat exemplar clinica de speciali- 
tate. A devenit, în 1920, cea dintii femeie pro- 
fesor universitar de medicină din tară, la laşi 
(după ce tot la laşi, în 1918, Vera Myller deve- 
nise cea dintii femeie profesor universitar 
într-o disciplină ştiinţifică — matematica — 
din România). Cunoscută și apreciată pentru 
activitatea ei ştiinţifică, a fost membră a venera- 
bilei Societăţi de medici şi naturaliști din lași, 
a societăţilor de oftalmologie din Franța, Anglia 
și Italia. A adus contribuții privind tumorile 
oculare,  oftalmia simpatică, conjunctivita, 
glaucomul. A descris cea dintii trahomul inci- 
pient,a introdus şi practicat noi tehnici opera- 
torii, consemnate în lucrarea «Chirurgie ocu- 
lară. Trei metode personale» (1920). A studiat 
și propagat profilaxia bolilor de ochi (indicind 
şi noi metode de protilaxie a orbirii), a preconi- 
zat campanii împotriva conjunctivitei granu- 
loase, a militat pentru crearea de centre oftal- 
mologice pe judeţe. De o remarcabilă longevi- 
tate creatoare, a publicat în 1963, la Paris, 
lucrarea Vingt syndromes oculaires hârâdo- 
familiaux et congénitaux și a decedat la 
90 de ani. 

Încheiem aici prea sumara noastră trecere 
în revistă a activităţii și creaţiei unor personali- 
tăți ale medicinii feminine românești din trecut. 
În condiţii grele, luptind cu prejudecățile miso- 
gine, ele şi-au afirmat, pe plan național și 
universal, valoarea. Şi nu putem decit să facem 
o concludentă paralelă cu alte domenii ale 
ştiinţei şi tehnicii, amintind că cea dintii femeie 
din lume care a susținut un doctorat în drept, 
după învingerea multor adversități, a fost Sar- 
miza Bilcescu-Alimănişteanu (Paris, 12 iunie 
1890), prima femeie-inginer din România şi una 
dintre primele din Europa a fost Elisa Leonida 
Zamfirescu (Berlin-Charlottenburg, 1912),chi- 
mista Gabriela Chaborski a fost cea dintii 
femeie din România care şi-a înscris numele în 
terminologia universală prin descoperirea unei 
noi forme de levură, denumită de profesorul 
Robert Chodat din Geneva «cultura Chaborski» 
(1918), în stirșit că descoperitoarea radioactivi- 
tăţii artificiale a plumbului (1924) a fost fiziciana 
Ştefania Mărăcineanu. 


DR. LAZĂR EDELEANU 


(1881-1541 


șeful Laboratorului de chimie și apoi și di- 
rector al Rafinăriei de petrol «Vega» din 
Ploieşti. În 1908 inventează procedeul de ra- 
finare a produselor petroliere cu bioxid de 
sulf lichid, procedeu cu ajutorul căruia se 
extrag hidrocarburile aromatice și nesatu- 
rate, şi Lazăr Edeleanu devine astfel unul 
din pionierii petrochimiei mondiale. Proce- 
deul său, extins la diferite produse petro- 
liere, cu peste 50 de brevete, se aplică în 
81 de rafinării din numeroase ţări ale lumii: 
În anul 1932 Institution of Petroleum Tech- 
nologist din Londra îi acordă medalia «Red- 
wood», pentru prima cară unui savant străin. 
Axente Sever Banciu 


Grupaj realizat de Maria Păun 

Străpungind scoarța copa- 
cului în căutare de insecte, 
ciocănitoarea își repede înain- 
te ciocul cu o viteză de 
cca 555 m/s. Observațiile efec- 
tuate cu ajutorul unei camere 
cinematografice de o con- 
strucție specială au relevat un 
fapt uimitor. Fiecare lovi- 
tură se «traduce prin apariția 
în creierul păsării a unei 
suprasarcini... de citeva mii de 
ori mai mare decit forța de 
atracție terestră. Specialistul 
american Ph. May, care a 
furnizat datele de mai sus; 
arată că viteza cu care-și 
repede ciocănitoarea ciocul 
înainte, o viteză de aproape 
două ori mai mare decit vi- 
teza sunetului, este un ade- 
vărat record. Asupra valorii 
lui ne edifică următorul exem- 


Marea Britanie, în cola- 
borare cu S.U.A. și Suedia, 
pregătește pentru toamna a- 
cestui an lansarea unui nou 
tip de avion — BAC 146. 

Destinat să înlocuiască 
turboreactoarele și turbopro- 
pulsoarele existente, noul tip 
de avion, prin cele două va- 
riante, 146— 100 și 146 — 200, 
oferă avantajele unor consu- 
muri mai mici de combustibil, 
silențiozitate, confort deose- 
bit. De asemenea, ele înre- 
gistrează o serie de perfor- 
manțe: lungimea mică a pis- 
tei de aterizare și decolare — 
care poate fi betonată sau nu 
— și o capacitate mare de 
transport. 


O nouă macara portal desti- 
nată transportului uzinal a 
fost proiectată și realizată în 
Marea Britanie. De dimen- 
siuni neobișnuite, aceasta 
poate cuprinde între picioa- 
rele sale, cu o deschidere de 
19,9 m, 6 rînduri de contai- 
nere de standarde diferite, 
variind între 6 și 12 m, la care 
se adaugă și locul destinat 


plu. În timp ce un automobil 
care s-ar deplasa spre un 
perete vertical cu viteza de 
55 km/h ar determina o creș- 
tere a greutății corpului con- 
ducătorului mașinii, în mo- 
mentul impactului, de zece 
ori față de greutatea normală 
(în majoritatea cazurilor, o 
astfel de ciocnire este mor- 
tală), ciocănitoarea nu su- 
feră, ca urmare a mișcărilor 
repezi pe care le execută, nici 
un fel de traumatisme ale 
creierului, nici măcar banale 
dureri de cap. Cum de este 
posibil aceasta? 

Explicația este pusă pe sea- 
ma faptului că atit creierul, 
cît și ciocul acestei păsări se 
deplasează riguros în linie 
dreaptă. 


manipulării acestora, iar pe 
înălțimea de 12,19 m poate 
cuprinde 4 astfel de contai- 
nere suprapuse. Capacitatea 
de ridicare este de 50 t, iar 
viteza de deplasare 132 m/ 
min. Complet automatizată, 
macaraua pivotează în jurul 
unui picior sau culisează cu 
ajutorul celor 4 roți, care 
permit o rotație la 90 $ 

pecialiștii de la N.A.S.A. consideră că, 

dat fiind succesul primei misiuni a na- 

vetei spaţiale «Columbia», se poate 
renunţa la unul din următoarele trei zboruri 
experimentale, astfel încît intrarea vehicu- 
lului în exploatare curentă să aibă loc în 
vara anului 1982; începind din 1985, N.A.S.A. 
estimează ca posibil un «circuit continuu» de 
navete spaţiale astfel încît, în următorii zece 
ani, să fie efectuate aproximativ 487 de zboruri, 
din care o treime pentru N.A.S.A (restul pentru 
necesităţile unor companii particulare sau 
pentru cerinţe militare). Între altele, cu ajutorul 
navetei vor fi lansate pe orbite circumterestre 
laboratoare de cercetări științifice în cosmos, 
vor fi asamblate în spațiu diferite unităţi expe- 
rimentale de producţie, va fi plasat pe orbită 
un telescop. 

«Columbia» şi celelalte navete («Challenger», 
«Discovery» și «Atlantis»), reprezintă cea mai 
complicată navă spaţială realizată pină acum 
de N.A.S.A., al cărei cost se ridică deja la 500 
milioane de dolari, la care trebuie adăugate 
cele 25 milioane de dolari reprezentate de 
costul fiecărei lansări. În aceste condiţii totuşi, 
începînd din anul următor, se estimează că 
satelizarea unui kilogram de încărcătură utilă 
se va reduce de la 10 000 de dolari la numai 
800—1 400 de dolari! 

Ce se aşteaptă de la navetă, ce utilizări au 
fost prevăzute de constructori? 

Naveta va asigura repararea sateliților direct 
pe orbită, depoluarea spațiului de resturile 
aterente lansărilor și de sateliții deveniți inuti- 
lizabili; va permite accesul în spaţiu al savan- 
ților cărora resursele fizice nu le permit zborul 
în cabina cosmică a unei rachete clasice; 
va extinde producerea materialelor direct în 
cosmos; va aborda pentru prima dată studiul 
global, direct din cosmos, al poluării atmosferei 
terestre; va defini modul în care umanitatea 
trebuie să treacă la economicizarea cosmosu- 
lui apropiat. Nu este lipsită de interes mențţio- 
narea proiectului primei navete spațiale de 
pasageri: inginerii de la «Rockwell Int.» au ela- 
borat desenele prin care în fuzelajul unui aparat 
orbital se poate integra un modul complet 
adaptat spre a primi 68 de... călători spaţiali! 
Nu este, poate, departe timpul cind va apărea 
şi o «societate a pasagerilor cosmici»; desigur, 
aceasta va implica fonduri considerabil amplifi- 
cate, dar este mai bine ca în loc să se cheltu- 
iască în fiecare minut 1 milion de dolari pentru 
înarmare, aceste sume să fie destinate astro- 
nauticii! 

n ce priveşte al doilea zbor al navetei, pro- 
gramat pentru 30 septembrie 1981, au fost pla- 
sate în «Columbia» aparate prin care se poate 
măsura gradul de poluare al atmosferei şi al 
oceanelor, precum și pentru culegerea şi ana- 
lizarea datelor privind schimbările climatice. 
Totodată, noile aparate permit detectarea re- 
surselor minerale ale scoarței terestre cu aju- 
torul unor semnale de radiolocaţie, oferind 
specialiştilor posibilitatea de a alcătui o hartă 
geologică a Pămintului. Alte aparate vor per- 
mite localizarea în ocean a zonelor unde se află 
alge şi, în consecinţă, bancuri de peşti. 

Aparatura navetei va fi aptă să înregistreze 
continuu pe peliculă formarea și evoluția fur- 
tunilor tropicale etc., oferind meteorologilor noi 
date în formularea prognozelor. 


1. — Lansarea navetei «Columbia». 

2. — Moment din controlul scutului termic 

3. — Aterizarea navetei «Columbia» în aprilie 1981 
la baza aeriană Edwards. 


Naveta „,Columbia''— 
primele rezultate ale zborului 


aveta «Columbia» a fost prevăzută cu 

trei modalităţi de pilotare, atit în cos- 

mos, cit și în atmosferă; în faza de apro- 
piere și de aterizare, de exemplu, echipa- 
jul poate folosi pilotarea manuală, ceea 
ce John Young a şi făcut În acest caz, 
mișcările manșşei şi ale palonierului sînt 
«traduse» în semnale de intrare într-unul din 
cele patru calculatoare de bord (al 5-lea este 
de rezervă!), care apoi transmit şi distribuie 
comenzile la organele de acţionare. Se poate 
folosi pilotajul automat, echipajul urmărind 
doar indicaţiile aparatelor, în acest caz poate fi 
cuplat sistemul de aterizare cu fascicul explora- 
tor de microunde («Microwave Scanning Beam 
Landing System); naveta este primul «planor 
cosmic» care a beneficiat de utilizarea fasci- 
culelor de microunde în perioada de apropiere 
şi aterizare, după ce intrarea în «coridorul 
zborului aerodinamic stabil» fusese asigurată 
de ansamblul radar-radioaltimetru. Semnalele 
de la sistemul cu microunde sint transmise la un 
computer digital, care le transferă comenzilor 
pentru orientarea navetei: în cosmos acțio- 
nează micromotoarele-rachetă, iar în atmosferă 
acționează suprafeţele de comandă. Atunci 
cînd «Columbia» a ajuns la altitudinea de 
3 000 m, la cca 18 km de pistă, avind unghiul 
pantei de 21—24 grade şi viteza de cca 540 km/ 
oră, fasciculele de microunde au asigurat 
perfecta cunoaștere și acţionare asupra tra- 
seului (deceleraţiile nu au depășit 3 g); cu o 

cadență de 5 sondări ale terenului survolat pe 
secundă (după trei axe), fasciculele de micro- 
unde cu frecvenţa de 15,4—15,7 GHz au asigurat 
computerului informații privind traiectoria reală 
a navetei în vederea calculării abaterilor de la 
cea optimă și a luării de măsuri în consecinţă... 

Aparatura electronică de la bordul navetei 
a cîntărit 2,7 t, incluzind 169 de echipamente 
majore, 1 753 de «cutii negre», 270 kg de ca- 
bluri și o bară «omnibus» destinată transpor- 
tului datelor numerice. 

Computerul navetei, mai precis grupul de 
computere, de 40 de ori mai rapid decit cel din 


cabinele «Apollo», are o memorie de 134 mi- 
lioane de biţi; cele 5 ordinatoare au verificare 
reciprocă (ritm 400 de veriticări/s!) cu sincroni- 
zare de natură a asigura aterizarea automată 
a navetei! 

Pentru următoarele trei zboruri vor fi testate 
în continuare sistemele navetei, apoi, din 1982, 
încep zborurile operaţionale prin intermediul 
cărora vor fi lansați cu navetă sateliții de tele- 
comunicaţii TDRS și SBS, «intelsat» şi «Tele- 
sat», precum și sateliți pentru economie sau 
comunicaţii în beneficiul unor țări ca: Brazilia, 
Indonezia, unele ţări arabe etc. 


TABEL 


sintetic cuprinzind informaţii 
asupra zborului navetei spațiale «Columbia» 


Parametrul de zbor U/M Valoarea 
Lansarea: 12 aprilie 1981 EDT 07h 00m 04s 
Separarea rachetelor cu 
propergol solid* + 00h 02m 11s 
Amerizarea rachetelor cu 
propergol solid* + 00h 07m 13s 
Oprirea motoarelor 
principale* + 00h 08m 42s 
Separarea rezervorului 
principal* + 00h 09m 02s 
Creșterea tracţiunii motoa- 
relor de manevră* + 07h 05m 31s 
Încetarea comunicaţiilor + 54h 08m 00s 


Aterizarea la baza Edwards* + 54h 20m 52s 
Greutatea navetei la baza 

Edwards tone 2 022 
Greutatea navetei la intra- 

rea pe orbită tone 94,8 
idem de aterizare tone 89,1 
Rulare la aterizare m 2 470 
Temperatura maximă de in- 

trare în atmosferă grade 2740 
Viteza pe orbită km/oră 28160 
Număr de rotații făcute — 36,5 


* Timp fizic scurs din momentul lansării (notal cu 
0h 0m 0s) 

„Spacelab“ şi telescopul 
orbital vor demonstra 
valenţele navetei 


orbită primul laborator spaţial (vest) 

european «Spacelab», la bordul navetei 
urmînd să fie astronauții specialiști de misiune 
Owen Garriott și R. Rarker. ` 

Întrucît «Spacelab» nu este un vehicul spa- 
tial independent, ci o anexă locuită a navetei 
cu echipaj mixt (doi astronauți: un american 
şi un vest-european) și aparate, el urmează a 
reveni la sol odată cu aterizarea «Orbiter»-ului. 

Pentru cele 41 de experimente științifice ac- 
ceptate pentru misiunea «Spacelab»-1, au fost 
nominalizați trei specialişti de misiune din 
partea Agenţiei spațiale (vest) europene (ESA), 
dintre care va zbura doar unul, iar din partea 
N.A.S.A. șapte specialiști dintre care, de ase- 
menea, va lua loc în laboratorul cosmic tot unul 
singur... Alegerea va fi făcută cu citeva săp- 
tămiîni înaintea zborului. 

Obiectivele primului zbor al ansamblului 
«Orbiter-Spacelab»-1 includ: verificarea. posi- 
bilităților sistemelor de la bordul laboratoru- 
lui cosmic de a răspunde misiunii date și de a 
înregistra parametrii spaţiului în care evo- 
luează; obținerea de date științifice, tehnice şi 
tehnologice utilizabile în diferite domenii (tele- 
detecția resurselor Terrei, meteorologie cos- 
mică etc.) 

Un «Spacelab» standard este format dintr-un 
cilindru presurizat (2=4 m; L=7 m) cu aparate 
coordonate de echipaj și una sau mai multe 
anexe semicilindrice nepresurizate; numărul 
de misiuni pentru programul «Spacelab» cu- 
prinde cca 220 de zboruri orbitale. 

Prima încărcătură utilă care va fi transportată 
în spațiu de naveta spaţială va fi formată din 
aparate destinate investigării resurselor natu- 
rale ale Pămintului, mai ales a celor mai puţin 
studiate, cercetării mediului cosmic traversat, 
în general, iar, în special, studierii amănunțite 
a furtunilor tropicale. Se menţionează misiunile 
următoare: 

— OFT 1, destinată evaluării performanţelor 
navetei și ale sistemelor acesteia; 

— 1ECM, destinată determinării contaminării 
spațiului parcurs; 

E: ditici! de precizat cînd va fi adus pe 


7 teledetecția resurselor prin radar cu micro- 
unde; 

— măsurarea de pe orbită a gradului de po- 
luare a atmosferei terestre; 

— investigarea productivității biologice a o- 
ceanului, inclusiv bancurile de pești, con- 
centrațiile de plancton etc. 


Pornind de la calculul că un telescop adus pe 
orbită poate efectua observaţii cca 6 000 de ore 
anual și nu cel mult 2 000 de ore (ca cele de pe 
sol), N.A.S.A. a aprobat în 1979 includerea în 
programul navetei a zborurilor necesare pen- 
tru aducerea pe orbită a unui telescop spaţial 
(ST). Programul ST, demarat în 1978, este con- 
ceput pe termen lung, ca program ce va fi com- 
plementar observaţiilor de la sol. În esență, în 
1983 — 1984, o navetă va aduce pe o orbită relativ 
joasă (500 km altitudine), cu înclinarea de 28— 
29 de grade, un telescop de tip F/24 RITCHEY — 
CHRETIEN, care va avea cîmpul datelor din 
planul focal sub 0,3 m în diametru, pentru 
observarea surselor cu diametrul de 02 s de 
arc (la 1000 km); la acest plan se vor adapta 
cinci tipuri de instrumente ştiinţifice. Pe pe- 
rioade de cite 30 de luni (între revizii) vor fi 
făcute observaţii asupra: galaxiilor în expan- 
siune cu viteze de 10 000 km/s, naturii populații- 
lor stelare, quasarilor, nucleelor dense din 
norii stelelor globulare, «găurilor negre», pro- 
tostelelor, gazului interstelar, cometelor, pla- 
netelor exterioare etc. 

Pentru ansamblul telescopului orbital au 
fost stabilite următoarele categorii de aparate 
științifice: — spectrografe în ultraviolet, — spec- 
trografe de înaltă rezoluție, — fotometre în 
infraroșu, — fotometre, — camere de luat ve- 
deri cu deschidere mare, — sisteme de astro- 
metrie, — sistem de termocontrol, — sisteme 
optice, — sisteme de orientare etc. 

În ansamblu, telescopul orbital va.permite 
îndeplinirea unora dintre aplicaţiile ştiinţifice 
ale navetei spaţiale. 


Dr.ing. Florin Zăgănescu, 


secretar al Comisiei de 
astronautică a Academiei R.S.R. 

Comemorăm în 1982 nu- 
meroase personalităţi ilus- 
tre, ale căror geniu și creaţii 
rămin de-a pururi în recu- 
noștința posterităţii. Dintre 
ele evocăm trei figuri cele 
bre, trei nume: CHARLES 
DARWIN, TRAIAN LALES- 
CU și AUREL VLAICU, in- 
scrise definitiv în istoria ști- 
inței şi tehnicii universale. 


CHARLES ROBERT DAR- 
WIN (1809-1882). Se impli- 
nesc în luna aprilie 200 de 
ani de cind a murit biologul 
englez, fondatorul teoriei ști- 
ințifice a evoluției speciilor 
de plante și animale prin se 
lecție naturală («Originea 
speciilor prin selecție natu- 
rală -sau păstrarea raselor 
favorizate în lupta pentru 
existență», 1859). 

Materialist și dialectician, 
Ch. Darwin a demonstrat pri- 
mul, pe baze experimentale, 
materialitatea lumii vii şi a 
susținut originea animală a 
omului («Originea omului şi 
selecția sexuală», 1871). 

Cind, în 1859, Ch. Darwin 
se pregătea să publice ce- 
lebra sa carte despre «Ori- 
ginea speciilor...», carte care 
a pus bazele biologiei mate- 
rialiste, în științele naturii 
domnea nestingherită meta- 
fizica, concepția creaționistă 
și fixistă a lui Linné. Prin 
apariția lucrării sale, Darwin 
a reușit să dea o lovitură 
hotăritoare acestei concep- 
ţii, descoperind legile bio- 
logice care guvernează în lu- 
mea animală și vegetală. El 
demonstrează că speciile nu 
sint fixe, că ele nu au fost 
create, că există interacțiuni 
între ființele vii și mediul în 
care trăiesc, precum şi in- 
teracţiuni între fiinţe vii care 
trăiesc în același mediu. 

Darwin a introdus în bio- 
logie principiul cauzalității, 
demonstrind că sensul miş- 
cării materiei vii merge, în 
linii mari, de la simplu spre 
complex, că între formele 
simple, mai vechi, şi cele 
mai complexe, mai noi, pot 
să existe toate gradațiile. 
Tot Darwin a introdus în 
biologie criteriul istoric al 
evoluției în timp. 


Concepţia sa  evoluțio- 


nistă, ideile privind variabi- 


litatea speciilor (darwinis-” 


mul) au avut o influenţă co- 
virşitoare asupra filozofiei 
cunoașterii, infirmind teoria 
fixistă şi creaționistă. 


TRAIAN LALESCU (1882- 
1929). Aniversăm (luna iulie) 
100 de ani de la nașterea 
acestui mare matematician 
român, care a lăsat o operă 
vastă, ce se extinde în toate 
ramurile matematicii. El a fă- 
cut studii de mare însemnă- 
tate în teoria numerelor, asu- 
pra teoriei lui Galois, asupra 
ecuațiilor algebrice, în teo- 
ria asupra ecuaţiilor diferen- 
tiale liniare ordinare sau cu 
derivate parțiale și a dedicat 
o mare parte din activitatea 
sa ecuațiilor integrale. Prin 
lucrările sale, Traian Lalescu 
a îmbogăţit tezaurul mate- 
matic cu teze și teoreme noi, 
dovedindu-se un căutător 
neobosit al unor metode de 
explicare cît mai simplă a 
unor foarte complicate teo- 
reme și demonstrații. 

Criteriile de recunoaștere 
a cuadricelor şi alte studii și 
lucrări de importanță deose 
bită l-au situat pe autorul lor 
printre marii matematicieni 
ai timpului. 

Traian Lalescu a fost nu 
numai un excepțional mate- 
matician. Deşi era doctor în 
științe matematice și prote- 
sor universitar, a absolvit și 
Şcoala superioară de elec- 
tricitate, obţinind diploma de 
inginer electrician. El a des- 
făşurat de-a lungul vieţii sale 
şi o susținută activitate pu- 
blicistică. A colaborat la 
«Gazeta matematică», a pu- 
blicat cursuri și culegeri de 
probleme, lucrări privind isto- 
ria matematicii. 

De remarcat că, în lucră- 
rile sale, Traian Lalescu a 
adus o mare contribuţie la 
dezvoltarea științelor mate- 
matice, interesindu-se îndea- 
proape și de aplicaţiile lor, 
ceea ce exprimă dorința sa 
arzătoare de a contribui la 
progresul omenirii. 


AUREL VLAICU (1882- 
1913). În luna octombrie se 
împlinesc 100 de ani de la 
nașterea acestui pionier al 


aviației românești. 

Datorăm inginerului Aurel 
Vlaicu, acestui om care a 
fost un spirit ager şi entu- 
ziast, primul avion plăsmuit 
și construit de un român pe 
pămintul României. 

Mai întîi a realizat, cu 
destule sacrificii, un avion 
rudimentar, «Vlaicu» nr. 1, 
de fapt un planor, care, deși 
lipsit de motor (a fost tras 
de cai), s-a ridicat totuși 
deasupra pămîntului, la 15 m 
înălțime. Infruntind alte noi 
greutăți și nu puţine umi- 
linte din partea mai marilor 
vremii, Vlaicu a reuşit în cele 
din urmă să-și construiască 
avionul la Arsenalul Arma- 
tei, să-l inzestreze cu un mo- 
tor comandat în străinătate 
și apoi să zboare, în 1910, 
cu avionul său devenit 
«Vlaicu» nr. 2. Cu acest apa- 
rat, tot în 1910, a participat 
la manevrele militare de la 
Piatra Olt, făcind din acest 
zbor «strămoșul» zborurilor 
de recunoaștere din istoria 
aviaţiei. 

După mai multe zboruri 
efectuate în țară, A. Vlaicu 
a luat parte, în anul 1912, la 
concursul internaţional de la 
Asperon, lingă Viena. Cu a- 
ceastă ocazie, a cîştigat una 
din cele mai însemnate vic- 
torii, aducind patriei sale o 
glorie nepieritoare. 

Talentul de constructor in- 
ventiv i-a permis lui Vlaicu 
să înceapă, la scurt timp, 
studiul unui nou avion, «Vlai- 
cu» nr. 3, care trebuia să 
aibă o viteză mai mare decit 
avionul ce l-a precedat. In- 
ginerul român nu a reușit 
însă să-și ducă la îndeplinire 
acest vis, deoarece, la 13 sep- 
tembrie 1913, pe cînd încerca 
să treacă în zbor Carpaţii, a 
intrat într-un gol de aer și s-a 
prăbușit. 

Activitatea neobosită a ta- 
lentatului nostru înaintaş în 
domeniul aviaţiei românești, 
zborurile lui rămin o pildă 
nepieritoare pentru poporul 
din rindurile căruia s-a ridi- 
cat pentru a atinge înălțimile 
văzduhului. 


Pagină realizată de 
Maria Păun 

Acum zece ani, în iunie 
1971, firma americană «Intel 
Corporation» îşi anunţa, cu 
satisfacția marilor împliniri, 
prioritatea în realizarea celor 
mai mici şi mai rapide uni- 
tăți de calcul — microproce- 
soarele. În acelaşi an, firma 
oferea microprocesorul 4004, 
pe 4 biţi, iar un an mai tirziu 
modelul 8008, pe 8 biţi, care 
executa 50 000 de operaţii pe 
secundă. Îmbunătățirile au 
continuat, astăzi fiind martori 
ai realizării microprocesoru- 
lui de înaltă performanță, pe 
16 biţi — reprezentantul celei 
de-a treia generaţii de pro- 
cesoare integrate — nu nu- 
mai de «Intel», dar și de fir- 
me ca «Zilog», «Motorola», 
«Nationai Semiconductor» 
etc. 

Evident, apariţia micropro- 
cesorului a avut o influență 
sensibilă asupra tuturor do- 
meniilor vieţii, marcînd în- 
ceputul unei revoluții digi- 
tale care, în final, ar trebui 
să ofere umanității un con- 
trol superior al lumii în care 
trăiește. 

Deși primele aplicaţii vi- 
zau cu preponderență indus- 
tria electronică, pătrunderea 
microprocesorului în indus- 
tria motoarelor termice (în 
special a motoarelor care 
echipează automobile) a fost 
mai rapidă decit se aștepta. 
Dealtfel, dr. Robert Noyce, 
inventatorul circuitului inte- 
grat, unul din fondatorii fir- 
mei «intei», a precizat de la 
început că «automobilul va 
fi primul candidat la culege- 
rea beneficiilor revoluției mi- 
crocalculatoarelor», deoare- 
ce problemele economiei de 
combustibil, poluării şi ma- 
niabilităţii constituie, în pre- 
zent, bariere de netrecut pen- 
tru fabricanţii și beneficiarii 
automobilelor moderne. Co- 
reiarea acestora, astfei încît 
să fie respectate normeie se- 
vere impuse de iegi rutiere 
drastice, nu se mai poate 
rezoiva astăzi decit prin con- 
troiui eiectronic compiex și 
precis ai motoruiui și auto- 
mobiiuiui, prin intermediui 
microprocesoareior. 

În  domeniui  motoareior 
termice,  microprocesoareie 
pot fi utiiizate atît pe mo- 
toare care se afiă în faza in- 
vestigațiiior  experimentaie, 
cît și pe motoare existente 
în expioatare. 


. microprocesorul-- 


i motorul termic 


UTILIZA REA 
MICROPROCESORULUI 
N CERCETAREA 
MOTOARELOR 
TERMICE 


Cercetarea experimentală 
a unui motor termic, mai aies 
a aceiuia care este reprezen- 
tantui unei famiiii noi de mo- 
toare, presupune investiga- 
rea minuțioasă a energeticii 
acestuia. Sursa de informa- 
ţii o constituie diagrama in- 
dicată a ciciuiui motor, care 
poate fi «extrasă» din ciiin- 
dru cu aparatură speciaiiza- 
tă. Aparatura de cercetare 
a motoareior termice. exis- 
tentă în prezent (deaitfei 
foarte răspîndită) permite 
osciiografierea presiunii din 
ciiindrui motoruiui concomi- 
tent cu osciiografierea pre- 
siunii din conducta de in- 
jecție și a ridicării acuiui in- 
jectoruiui, în cazui unui mo- 
tor diesei, de exempiu. Foto- 
înregistrările acestor osciio- 
grame urmează un proces 
anevoios de prelucrare care 
consumă muit timp, iar in- 
formaţiiie oferite sînt reiativ 
sărace. Utiiizarea caicuiatoa- 
reior a permis o substanţia- 
iă creştere a eficienței preiu- 
crării datelor primare, dar 
transferui acestora către cai- 
culator şi alrezuitatelor către 
experimentator este, de ase- 
menea, greoi şi consumator 
de timp. Integrarea echipa- 
mentului generator ai date- 
lor primare în sistemul peri- 
feric al calculatorului a per- 
mis reducerea timpului de 
aşteptare a rezultatelor, a- 
ceasta însă cu prețul unor 
importante investiţii, al creş- 
terii complexității și cu chel- 
tuieli însemnate pentru pre- 
gătirea personalului de ex- 
ploatare a sistemului. 

Existenţa microprocesoru- 
lui a făcut să apară o nouă 
generație pentru aparatura 
de cercetare experimentală 
a motoarelor termice, la care 
capacitatea de calcul și pre- 
lucrare a microprocesorului 
este înglobată în echipamen- 
tul generator de date :pri- 
mare. Aparatura de cerce- 
tare cu microprocesor permi- 
te obținerea rapidă a datelor 
primare, prelucrarea și pre- 


zentarea adecvată a acesto- 
ra cercetătorului, fără a fi 
necesar personal suplimen- 
tar, de înaltă calificare, pen- 
tru programare şi întreține- 
rea unui sistem complex, 
cum este cel cu calculator. 
La Institutul național de mo- 
toare termice din București, 
colectivul condus de ing. 
Eudoxie Procopovici a rea- 
lizat un echipament de cer- 
cetare experimentală a pro- 
cesului de ardere dintr-un 
motor termic utilizînd micro- 
procesorul 8080. Aparatura 
experimentată la |.N.M.T, per- 
mite, prin achiziția și prelu- 
crarea rapidă a diagramei in- 
dicate, obţinerea unor infor- 
maţii primare, care caracte- 
rizează ad-hoc soluţia ener- 
getică investigată şi orien- 
tează eficient cercetarea ex- 
perimentală, în continuare. 
Se obțin astfel informaţii cu 
privire la stabilitatea și re- 
productibilitatea procesului 
de ardere (ciclul mediu, ciclul 
maxim, ciclul minim, histo- 
grama presiunii maxime, his- 
tograma unghiului la care 
apare presiunea maximă) și 
cu privire la calitatea aces- 
tuia (viteza de creștere a 
presiunii, indicele  politro- 
pic etc.), iar cercetătorul poa- 
te să decidă, în această fază 
a cercetării, asupra oportu- 
nității continuării investiga- 
tiei la soluția energetică în 
discuție. 

Echipamentul cu micro- 
procesor, realizat la 1.N.M.T., 
«captează» variația de pre- 
siune din cilindrul motoru- 
lui prin intermediul unui tra- 
ductor de presiune piezo- 
electric, care este cuplat 
printr-un amplificator de sar- 
cină la un convertor analog- 
digital (vezi figura). Coman- 
da de conversie este dată 
de către un traductor de 
unghi montat pe arborele co- 
tit al motorului. Datele con- 
vertite sînt stocate într-o me- 
morie și păstrate pînă cînd 
dispozitivul de calcul sau con- 
vertorul le modifică. Micro- 
procesorul (model 8080) este 
înglobat în dispozitivul de 
calcul şi control, care exe- 
cută programul cerut de cla- 
viatura de comandă cu da- 
tele stocate în memorie. 


O r a e a e ea 


După efectuarea programu- 
lui, memoria va stoca noile 
date (ciclul mediu, viteza de 
creștere a presiunii etc.), iar 
dispozitivul de afișare va pre- 
zenta curba obţinută. Optio- 
nal, echipamentul poate fi 
dotat cu o maşină de scris 
tip «Teletype», capabilă să 
transmită comenzi sau să 
scoată date pe bandă perfo- 
rată pentru stocare sau pre- 
lucrări ulterioare. Succesiu- 
nea operaţiilor într-un astfel 
de echipament este urmă- 
toarea: se comandă de la 
claviatură programul care tre- 
buie executat. Dispozitivul 
de calcul și control coman- 
dă convertorul pentru înce- 
perea conversiei. La fiecare 
impuls dat de traductorul de 
unghi se face cîte o conver- 
sie analog-digitală. Datele di- 
gitale obținute sînt stocate 
în memorie, apoi se execută 
calculele în conformitate cu 
programul respectiv (de 
exemplu, calculul ciclului 
mediu). Datele rezultate în 
urma efectuării calculelor 
sint afișate pe dispozitivul 
de afișare. În urma deciziei 
luate de experimentator, e- 
chipamentul rămîne în aş- 
teptare sau execută noi cal- 
cule, în funcţie de comanda 
de la claviatură, în confor- 
mitate cu decizia luată de 
cercetător. 

Achiziţia și prelucrarea de 
date reprezintă doar două 
aspecte ale utilizării micro- 
procesoarelor în domeniul 
cercetării experimentale a 
motoarelor termice. De ace- 
eași mare utilitate se dove- 
dește microprocesorul şi ca 
element component al apa- 
raturii specializate pentru tes- 
tarea motoarelor, precum și 
în controlul automat al stan- 
durilor. Aparate complexe, 
cum sînt analizoarele de 
spectru, analizoarele de zgo- 
mot și vibrații, analizoarele 
de gaze etc., nu se mai con- 
cep astăzi fără microproce- 
sor. Funcţiile de control şi 
cele de calcul nu pot fi pre- 
luate la aceste aparate com- 
plexe decit de către micro- 
procesoare. O astfel de rea- 
lizare aparține firmei «Briiel 


& Kjaer», care oferă apara- 
tul 7507 pentru testarea ni- 
velului de zgomot al unui 
motor termic plasat într-o 
cameră anecoică, prin ridi- 
carea distribuției spațiale a 
puterii sonore cu ajutorul a 
mai multor microfoane. În 
controlul automat al standu- 
rilor, microprocesorul poate 
fi folosit la menţinerea cuplu- 
lui motor-frină într-o succe- 
siune de regimuri de încăr- 
care prestabilite, cu posibi- 
litatea modificării acestora, 
sau în supravegherea și pro- 
tecția motorului. Firma 
«Schenck», de pildă, la ulti- 
mele blocuri de control al 
frînelor electrice, a înlocuit 
unitatea de contro! care uti- 
liza microcalculatorul SPC- 
16 cu un sertar a cărui uni- 
tate centrală foloseşte mi- 
croprocesorul Z-80. 


UTILIZAREA 
MICRO- 
PROCESOARELOR 
ÎN EXPLOATAREA 
MOTOARELOR 
TERMICE 


Pentru motoarele termice 
existente în exploatare, do- 
meniul de utilizare cel mai 
«atacat» de microprocesoa- 
re este automobilul, atit 
pentru economie de combus- 
tibil şi poluare redusă, posi- 
bile de realizat în condiţiile 
unui contro! sever al func- 
tionării motorului, cît și pen- 
tru sporirea sigurantei în 
funcționarea acestuia. În ul- 
timul timp, o atenție deose- 
bită se acordă și diagnosti- 
cării stării tehnice a auto- 
mobilelor, care se vrea mai 
rapidă și de mai mare pre- 
cizie în situaţia utilizării mi- 
croprocesoarelor. 

Economia de combustibil, 
în general, poate fi obținută 
prin optimizarea continuă, în 
timpul funcționării motoru- 
lui, a avansului la aprindere 
(injecție), utilizind aprinde- 
rea (injecţia) electronică. Sis- 
temul de aprindere (injecție) 
electronică dotat cu micro- 
procesor calculează, în func- 
ție de regimul de funcţionare 
a motorului (sesizind para- 


metri ca: viteza de rotație a 
arborelui cotit, depresiunea 
din galeria de admisie, tem- 
peratura fluidului de răci- 
re etc.), avansul la aprinde- 
re (injecție) la fiecare 12 mi- 
lisecunde, îl compară cu a- 
vansul optim prestabilit (în 
general tabelat și memorat 
de către microprocesor) pen- 
tru regimul de funcţionare 
respectiv și «dictează» mo- 
dificarea avansului calculat 
în funcție de decizia luată 
prin comparație cu avansul 
prestabilit. De această ma- 
nieră lucrează sistemul de 
aprindere MISAR (Micropro- 
cessed Sensing and Auto- 
matic Regulation) introdus 
pe automobilele «Tornado». 

Reducerea poluării conco- 
mitent cu reducerea consu- 
mului de combustibil se poa- 
te realiza prin controlul se- 
ver al regimului de mers în 
gol al motorului, controlul 
avansului, controlul carbu- 
raţiei sau injecției etc. Siste- 
mul de comandă și control 
al avansului şi reducerii po- 
luării, cu microprocesor, se- 
sizează mărimi ca: depresiu- 
nea din galeria de admisie, 
poziția clapetei de amestec, 
temperatura aerului de admi- 
sie, temperatura fluidului de 
răcire, poziția arborelui co- 
tit și conținutul de oxigen 
din gazele de evacuare. În 
funcţie de valorile acestora, 
sistemul calculează și co- 
mandă (ținind seama de ta- 
belele cu valori optime pre- 
stabilite și memorate de mi- 
croprocesor): avansul la a- 
prindere (injecție), dozajul și 
durata de recirculare a gaze- 
lor de evacuare, optime pen- 
tru un anumit regim de func- 
ționare a motorului. Astfel 
de sisteme de comandă şi 
contro! folosesc firmele ame- 
ricane «Ford» şi «General 
Motors». Pentru sistemul de 
control al injecţiei de com- 
bustibil DEFI (Digital Elec- 
tronic Fuel Injection), «Ge- 
neral Motors» folosește mi- 
croprocesorul M 6802 fabri- 
cat de «Motorola». 

Actuala criză energetică, 
care se concretizează prin 
scumpirea combustibililor 
de origine petrolieră, pare să 
favorizeze introducerea ra- 
pidă a microprocesoarelor 
în domeniul exploatării și 
diagnosticării motoarelor ter- 
mice, deoarece economia de 
carburant, devenită acum mai 
importantă decit poluarea 
produsă de acestea, consti- 


(Continuare în pag. 63) 


Dr. ing. Titi Turcoiu, 


Institutul național de motoare 
termice Bucureşti 

NĀMOLUL BIOLOGIC- 
un veritabil îngrâșămint 


Un studiu interesant a fost realizat de un co- 
lectiv de cercetători de la Centrul de cercetări 
biologice laşi, Secţia «Stejarul» Pângăraţi, 
Neamţ, avînd ca obiectiv valorificarea nămolu- 
lui rezultat din epurarea biologică a apelor 
uzate eliminate de Combinatul de fire şi fibre 
chimice Săvineşti. Pentru a răspunde obiectivu- 
lui, au fost parcurse citeva etape indispensabile, 
avind în vedere caracterul complex al apelor 
uzate epurate: caracterizarea fizico-chimică şi 
microbiologică a nămolului; toxicitatea nămo- 
Jului şi a unor componente ale sale asupra unor 
organisme acvatice şi terestre; testarea efecte- 
lor pozitive asupra creşterii unor plante de 
cultură. 

@ Caracteristici fizico-chimice și microbiolo- 
gice ale nămolului. Nămolul produs la Săvineşti 
conţine peste 50%, materii organice, la o umi- 
ditate care variază între 71 şi 91%. PH-ul osci- 
lează în jurul normalităţii, iar elementele ferti- 
lizante se remarcă prin cantități însemnate de 
azot şi calciu. Conţinutul de substanțe orga- 
nice premergătoare humusului permite compa- 
rarea nămolului de la Săvineşti cu îngrăşămin- 
tele complexe cu humus, azot, fier şi calciu. 

Pe de altă parte au fost evidenţiate şi o serie 
de substanţe toxice, cum ar fi ciclohexanolul, 
ciclohexanona, ciclohexanonoxima, caprolacta- 
ma şi acrilonitrilul, în concentraţii variabile, 
fapt ce a impus efectuarea unor teste de toxici- 
tate; rezultatele testelor au confirmat necesita- 
tea considerării valenţelor pozitive ale nămo- 
lului sub rezerva toxicității. În plus, nămolul 
conţine o bogată populaţie coliformă, ca rezul- 
tat al introducerii în epurare a apelor menajere 
de pe aceeaşi platformă industrială. 

Plecind de la rezultatele primei etape, s-a tras 
concluzia că nămolul de la Săvineşti poate fi 
considerat ca un îngrăşămint complex, cuprin- 
zînd o serie de elemente biogene, dar manifes- 
tind şi un anumit potenţial toxic şi infecțios 
pentru mediul receptor. De aici decurge în mod 
firesc faptul că eliminarea lui în condiţii necon- 
trolate este contraindicată, iar utilizarea ca in- 
grăşămînt impune efectuarea unor teste privind 
efectele pozitive sau negative asupra plantelor 
de cultură, pe de o parte, şi modificările induse 
în chimismul şi populaţiile microbiene din sol, 
pe de altă parte. 

O Acţiunea nămolului asupra plantelor de cul- 
tură și microflorei din sol. În vederea consta- 
tării modului de comportare a unor specii de 
plante cu importanţă economică, sub influenţa 
nămolului biologic, s-au efectuat o serie de 
experienţe atit în cimpul experimental. unde 
plantele au parcurs tot ciclul ontogenetic în 
prezența nămolului biologic încorporat în sol, 
cît şi la scară mai redusă, în lădiţe, care conți- 

neau pămînt sau nisip amestecat cu nămol in 
diferite proporţii, amplasate în condiţii naturale 
de mediu. 

Din date înregistrate în urma măsurătorilor 
efectuate la indivizii femeli de cînepă (Cannabis 
sativa), soiul Krasnodar. cultivați pe terenul 
experimental de la Stejaru-Neamţ, . reiese că 
procesul de creştere in înălțime a plantelor a 
fost stimulat în parcelele la care s-a adăugat 
nămol biologic proaspăt (17,6 şi, respectiv, 
35,2 t/ha). Media taliei plantelor a fost de 59 cm 
la martor, 98 cm la plantele cultivate pe par- 
cela care a primit 17,6 t/ha nămol şi 109 cm la 


ultima parcelă (fig. 1). 

Rezultate asemănătoare au fost constatate şi 
în alt experiment realizat pe teritoriul fermei 
Căciuleşti-Neamţ. Aici s-a folosit nămol bio- 
logic cu o vechime de cca 8 luni. S-au incor- 
porat în sol următoarele cantități de nămol: 
24, 48 şi, respectiv, 96 t/ha. În aceste condiții 
s-a înregistrat un spor de creştere exprimat 
printr-o talie medie de 81 cm la varianta cu 
24 tha nămol, 98 cm la varianta cu 48 tha 
nămol şi 95 cm la ultima variantă, prin com- 
parație cu martorul care a măsurat 66 cm 
(fig. 2). 

Efectele favorabile ale încorporării nămolu- 
lui în sol au fost constatate şi la alte specii de 
plante de cultură. Este vorba de stimularea 
creşterii în înălțime a plantelor de porumb 
(Zea mays), înspicarea şi formarea ştiuleților 
mai timpuriu, ca şi apariţia unui număr mai 
mare de ştiuleți la aceste plante. 

În ceea ce priveşte microflora bacteriană 
autohtonă din sol, ea a reacționat în mod spe- 
cific, în funcţie de caracteristicile şi concentra- 
ţia nămolului. La dozele mai mici, cu o con- 
centrație redusă de substanțe toxice, efectul 
pozitiv al nămolului este evident prin stimula- 
rea dezvoltării cantitative a populațiilor bacte- 
riene de citeva zeci de ori. La doze mai mari 
efectul este nul sau inhibant la începutul admi- 
nistrării, pentru a deveni pozitiv la sfîrşitul pe- 
rioadei de vegetaţie. Aceasta demonstrează că 
în anumite doze şi printr-o distribuire corectă 
în timp (cu multe luni în devans faţă de peri- 
oada de vegetaţie), nămolul stimulează activ 
tatea microorganismelor. De remarcat este şi 
faptul că bacteriile din grupul coli, conținute 
în nămol în momentul încorporării în sol, au 
diminuat pînă la dispariție in faza recolăru 
plantelor cultivate, demonstrind rolul sanitar al 
activităţilor specifice biocenozei solului. 

O serie de teste de laborator de biochimie şi 
genetică au completat spectrul cercetărilor, evi- 
denţiind faptul că nămolul biologic produs la 
stația de epurare de la Săvineşti poate fi elimi- 
nat în condiţii de securitate pentru mediu, sı- 
multan cu obținerea unor avantaje economice. 
Extinderea acestor cercetări la toate categoriile 
de nămoluri industriale ar contribui în mare 
măsură la rezolvarea problemei eliminării aces- 
tor reziduuri, simultan cu realizarea unor spo- 
ruri de producţie la unele plante de cultură, in- 
scriindu-se astfel în obiectivele trasate de cel 
de-al XII-lea Congres al P.C.R. 


Cercetător pr. dr. C. Măzăreanu, 
cercetător dr. Floria Florin 


Placa din imagine se montează pe su- 
portul unei maşini de găurit și, folosind 
aerul comprimat (4 at), permite o centrare 
precisă, simplă și ieftină, eliminind o 
mulțime de mici dispozitive de centrare. 
Este o inovație a muncitorului Bucur Cata- 
ramă, de la I.M.M.-Cîmpulung-Muscel, ca- 
re, după cum ne informează autorul, eli- 
mină 14 poziții proiectate și 15 normalizate, 
cu o valoare de manoperă ciștigată de 
circa 1 000 de lei și o economie de material 
de aproape 30 kg. 


CEA MAI MARE 
REZERVAȚIE NATURALĂ 
DIN LUME... 


riul Groenlandei şi a lua Jiinţă 


la inițiativa guvernul: dai Din imensul spaţiău 
al é insule (cea mai mare din iumej cu 

faja de 2,1 milioan E, rezervația natu- 
rală ocupă întreaga regiune nordică şi nord 


es ı insulei, zonă situată dincolo de linia ce 
uneşte ghețarul Peterman (de la țărmul Mării 
Lincoln, Oceanul Îngheja: de Nord, trecînd prin 
platoul central de ghețari şi ajungind pină in 
golful Scorsbi) cu țărmul răsăritean 

Suprajața rezervației naturale este de peste 
650 000 km?. Aici trăiesc o viaţă liberă numeroşi 
urşi albi, boul moscat, morse şi foci. 

Între granițele tuturor apelor teritoriale ale 
Groenlandei, vinătoarea de animale marine este 
permisă doar eschimoşilor, cărora, prin lege, li 
se interzice folosirea în acest scop a bărcilor cu 
motor, condiționindu-li-se vinătoarea doar prin 


| aruncarea harponului din caiac. 


(Urmare din pag. 61) 

tuie cerința de bază a orică- 
rui beneficiar. Ca atare, fir- 
mele constructoare de mo- 
toare, dar mai ales cele con- 
structoare de motoare desti- 
nate echipării automobilelor, 
pun tot mai mult accentul 
pe dezvoltarea unor dispo- 
zitive electronice de coman- 
dă și control dotate cu mi- 
croprocesoare. Aceasta însă 


presupune colaborarea strin- 
să a industriei de motoare 
pentru automobile cu indus- 
tria de semiconductoare, co- 
laborare deficitară datorită 
diferenţelor mari existente în- 
tre ciclurile de fabricaţie a 
produselor specifice celor 
două industrii. Din această 
cauză, unii fabricanți de auto- 
mobile au început să-și dez- 
volte singuri producția de 


semiconductoare necesară 
electronicii automobilelor 
ior.  Eiocvent este cazul 
sucursalei «Delco Electro- 
nics» a firmei «General Mo- 
tors», care fabrică 800 000 
chip-uri pe zi sau al firmei 
«Ford» care «face curte» 
companiei «National Semi- 
conductor», în intenția de a 
o cumpăra. Şi acesta-i doar 
începutul...! 

În drumul lor în jurul Soarelui, cele nouă 
planete mari: Mercur, Venus, Pămintul, Marte, 
Jupiter, Saturn, Uranus, Neptun şi Pluto descriu 
traiectorii plane, aproape circulare. Forma tra- 
iectoriilor, viteza de deplasare a planetei, pe- 
rioada în care o planetă îşi parcurge întreaga 
orbită în jurul Soarelui sînt bine studiate şi pe 
baza acestora se poate calcula poziţia pe care 
planetele o au în orice moment față de Soare. 

Studiul mişcării planetelor arată că traiecto- 
riile lor sint cuprinse practic în acelaşi plan, 
cele mai mari înclinări față de planul orbitei 
terestre avindu-le traiectoriile planetelor Mercur 
(7°) şi Pluto (17°). În funcţie de distanța față 
de Soare, planetele au viteze unghiulare diferite, 
în aşa fel incit planeta Mercur îşi parcurge orbita 
în aproape 88 de zile, iar Pluto — cea mai în- 
depărtată — în 247 de ani şi 249 de zile, toate 
avind acelaşi sens de parcurgere a orbitei. Ţi- 
nind seama de aceste fapte, şi anume că toate 
planetele îşi trasează traiectoriile de mişcare în 
planuri foarte apropiate şi că se deplasează în 
acelaşi sens cu perioade diferite, există situaţia 
în care două planete sint dispuse de aceeaşi 
parte a Soarelui, în linie dreaptă cu acesta. Pe- 
rioada de timp după care această configuraţie 
se repetă poartă numele de perioadă sinodică. 
Valorile perioadelor sinodice variază în limite 
foarte mari, de la o pereche de planete la altă 
pereche: 88 de zile pentru perechea Mercur- 
Pluto, pînă la 484 de ani pentru perechea Nep- 
tun-Pluto. 

Din examinarea mişcării tuturor planetelor, 
reiese că alinierea lor este o configurație prac- 
tic imposibilă şi că ea nu s-a produs în toată 
existența sistemului solar (bineînţeles în ipo- 
teza că mişcările planetelor nu s-au schimbat 
apreciabil în miliardele de ani de existență ale 
acestuia). Problema se pune cel mult în sensul 
apropierii planetelor într-un unghi spaţial (dacă 
o considerăm în spaţiu), sau într-un unghi plan 
cu virful în Sr... (dacă considerăm traiectoriile 
lanetelor proiectate pe planul orbitei terestre). 
ntr-adevăr, datorită vitezelor lor unghiulare 
diferite, 4*,1 pe zi Mercur, 1°,6 pe zi Venus, 
1°,0 pe zi Pămînt, 0“,5 pe zi Marte, 0°,006 pe 
zi Neptun, planetele se pot găsi la un moment 
dat într-un sector sferic a cărui deschidere în 
direcția normală pe planul orbitei terestre este 
24°, iar în planul orbitei terestre poate varia 
mult. În 1982, planetele gigante Jupiter, Saturn, 
Uranus, Neptun îşi vor desfăşura mişcarea de 
aceeaşi parte a Soarelui, într-un sector cu o des- 


chidere de 70° (măsurat în planul orbitei te- | 
restre), numit sector de apropiere. Planetele din | 


grupa Pămint nu se vor găsi însă în acelaşi timp 
în acest sector. Astfel, în loc de coliniaritate, în 
1982 vom avea de-a face cu o apropiere unghiu- 

lară (fig. 1). 

Deoarece viteza unghiulară a lui Saturn este 
mai mare decit a lui Neptun şi Pluto, unghiul 
sectorului de apropiere a planetelor depărtate 
de Soare se va micşora cu timpul: în mijlocul 
lunii mai 1982, el ajunge 65°, iar la sfîrşitul 
anului 1982, cînd Saturn «îl ajunge» pe Pluto, 
unghiul devine mai mic de 609. Acest unghi se 
păstrează, cu aproximaţie, pină în martie 1984. 
Planetele din grupa Pămint vor trece de citeva 
ori prin sectorul de apropiere, dar niciodată 
concomitent. 

În figura 2 este dată diagrama variațiilor 
longitudinilor heliocentrice ale planetelor în 
acest interval de timp. (Longitudinea heliocen- 
trică este una din coordonatele pe bolta ce- 
rească, asemănătoare celor de pe globul pămîn- 
tesc, considerînd centrul sistemului de referință 
în centrul Soarelui, ca plan de referință planul 
orbitei terestre şi ca punct de origine pentru 
măsurarea longitudinilor heliocentrice unul din 
punctele în care proiecția ecuatorului terestru 
intersectează orbita Pămîntului.) Planetele care 
au viteză unghiulară mare au traseul aproape 
vertical, cele cu viteză foarte mică aproape ori- 
zontal. Punctele în care se intersectează drumul 
unei planete cu al alteia corespund momentu- 
lui în care cele două planete se găsesc în linie 
dreaptă cu Soarele. Dacă planetele ar fi ali- 
niate, toate traiectoriile ar fi undeva concu- 
rente, or, din diagramă se vede că nu este vorba 
de o asemenea situaţie. Se vede cum planetele 
Mercur, Venus, Pămînt intră pe rind în secto- 
rul de apropiere. 

Apropierea unghiulară a planetelor din 19%2 
nu este o situaţie neobişnuită. În anii 1805 şi 
1845, planetele erau dispuse aproximativ ca şi 
în 1982, iar în 2357 se va produce o altă apro- 
piere unghiulară. pe 

Au existat unele tendințe de exagerare a in- 
fluenţei pe care acest fenomen ar avea-o asupra 
fenomenelor geofizice. Faptul că anii 1805 şi 
1845 au fost ani cu totul şi cu totul obișnuiți în 
ceea ce priveşte desfășurarea vieţii pe Pămînt 
este un argument hotăritor în infirmarea aces- 
tor presupuneri pesimiste. În plus vin şi argu- 
mentele ştiinţifice, care arată că o atare dispu- 
nere a planetelor în spaţiu nu poate avea prac- 
tic nici o urmare în ce priveşte activitatea so- 
lară sau influența pe care aceasta ar avea-o 
asupra unor fenomene geofizice. Printre acestea, 
vom enumera doar cîteva. Masa Soarelui repre- 
zintă 99,87%, din masa totală a sistemului so- 
lar, deci celelalte corpuri din sistemul solar, 
chiar dacă s-ar aşeza în linie dreaptă. tinind 
seama de distanţele la care se găsesc, nu pot 
determina un fenomen de maree semnificativ. 
În cazul în care toate planetele ar fi în linie 
dreaptă, înălțimea volumului fluxului pe Soare 
ar fi de un milimetru şi jumătate, Într-adevăr, 
această valoare este nesemnificativă dacă o 
comparăm cu mărimea mareei determinată de 
Lună şi Soare asupra Pămintului — înălțimea 
valului fluxului maxim la ocean deschis, cind 
Luna şi Soarele sint în linie dreaptă (Lună 
nouă, Lună plină), fiind de 600 mm — sau cu 
mărimea pulsaţiilor de scurtă perioadă ale Soa- 
relui (2 ore şi 40 de minute), care duc la o va- 
riație a diametrului solar de 10 km. Este evi- 
dent că, pe fondul unor variaţii atit de mari, 
efectul mareelor cauzate de planete este cu to- 
tul neglijabil. De asemenea, mareea exercitată 
de planete asupra Pămîntului este nesemnifica- 
tivă: Venus, de exemplu, determină o maree 
care nu depăşeşte 0,02 mm pe Pămînt. 

Dacă nu putem vorbi de influențe asupra 
activităţii solare sau asupra fenomenelor geo- 
fizice, putem aminti în schimb că dispunerea 
deosebită a planetelor, şi anume apropierea lor 
unghiulară proiectată pe bolta cerească a Pă- 
mîntului, va mări poezia peisajului în nopțile 
primăverii şi serile verii anului 1982, cind Marte, 
Jupiter şi Saturn vor fi în vîrfurile unui mic 
triunghi în constelaţiile zodiacale ale Fecioarei 
şi Balanţei. 


Cercetător principal Elena Toma; 

9 Primul semafor a apărut la sfirşitul anw- 
lui 1850, în centrul Londrei. El se compunea din 
două lămpi de gaz, din sticlă roşie şi verde şi 
era destinat poliţistului-agent de circulaţie în 
vederea dublării semnalelor pe timp de ceaţă 
sau întuneric. Lămpile erau aprinse în acelaşi 
timp cu Jelinarele de stradă. La nevoie se micşo- 
ra presiunea gazului şi flacăra din cele două lămpi, 
dimineața, aproape că nu se mai zărea de după 
geamul de sticlă. După ce a funcționat cu succes 
cițiva ani, acest semafor şi-a încheiat existența 
printr-o puternică explozie. 


ca? 


@ Primul semafor electric a funcționat la în- 
ceput în Piata Potsdam din Berlin, în anul 1920. 
Trei Jaruri — roşu, galben şi verde — erau fixate 
în virful unui stilp din centrul pieţei. Tot aici, la 
înălțimea de 8,5 m, se afla cabina de unde poli 
pistul supraveghea circulaţia şi dădea semnalele 
necesare. Interesant este faptul că semaforul 
acesta mu dirija mijloacele de transport, ci pe 
cei cinci agenţi de circulaţie, aflați în diferite 
puncte ale pieței. 


@ Primul semafor electric cu întrerupător 
automat peniru semnale a fost instalat pentru 
întiia dată, în primăvara anului 1928, m oraşul 
Lidse din Anglia. Luminile roşu şi verde ardeau 
la 28 V, iar lumina galbenă la 2 V. 

Foarte curind de la apariţie, dispozitivul acesta 
a căpătat o largă răspindire. În zilele noastre, el 
este înlocuit cu scheme electronice care stabilesc 
momentul de aprindere a semnalelor în funcţie 
de numărul de automobile ce trec prin intersec- 
fiile străzilor. 

Component principai a! ca- 
uzelor care provoacă stresul, 
*2zgomotul este tinta celor mai 
care tind 
„ să-l elimine din cotidian. To- 
tuşi chiar şi acest dușman al 
$ liniştii şi sănătăţii s-a dove- 
dit util, și anume în domeniul 
detectării defectelor ascunse 
"ale automobilelor, atunci cînd 
„este vorba să se pună un 
` diagnostic tehnic unor or- 
gane interne ale motorului 
sau transmisiei a căror stare 
nu poate fi determinată prin 
„măsurători sau observare di- 
| rectă. 

Esenţa procedeului constă 
` tocmai în analiza zgomotului 
pe care-i emit două piese 
atunci cind iau contact vio- 


r 


aA lent una cu cealaltă în tim- 


pu! funcționării. De pildă, 
„cînd gazele produse prin ar- 
dere apasă asupra pistonu- 
lui, componenta laterală a 
» forței de presiune aplică pis- 
tonu! radial, iar după consu- 
marea jocului dintre piston și 
cilindru contactul dintre a- 
ceste două piese are loc cu 
un şoc însoțit de un zgomot. 
` Cînd o supapă se închide, 
»contactul cu sediul este în- 
„soţit și el de un zgomot spe- 
+ cific, la fel ca şi aplicarea 
; fusurilor (paliere, de bielă 
sau ale bolţului) în lagărele 
respective. 

Fiecare dintre aceste zgo- 
mote poate să fie identificat 
y după doi parametri caracte- 

ristici: faza și frecvența. Faza 
Peste determinată de faptul 
că un zgomot se produce in- 
„tr-un moment bine precizat 
pe ciclul funcțional al moto- 
rului. În exemplul citat, pisto- 
nul se aplică pe cilindru vio- 
+ lent la începutul arderii; su- 
papele iau contact cu sediile 
“lor numai după depăşirea 
„ punctelor moarte cu întirzieri 


s unghiulare cunoscute ș.am.d 


+ Prin urmare, faza“! permite 
să se localizeze zgomotul 
» în timp. 
„Pe de altă parte, piesele 
“supuse șocurilor vibrează cu 
-frecvente proprii specifice di- 
“-mensiunilor lor și materia- 
lului din care sînt construite. 
» Deci chiar dacă două pe- 
x rechi de piese emit zgomote 
în același timp, ele pot fi 
“individualizate după frecven- 
- tele emise. De aceea, un 
complex de diagnosticare a- 

custică are în compunerea 
sa, în primul rînd, un selector 
de fază, capabil să indice mo- 
mentul în care se produce un 
zgomot oarecare în raport cu 
un punct de referință al ciclu- 
lui (producerea scînteii elec- 
trice, a injecţiei, deschiderea 
supapei de evacuare etc.), 
moment în care aparatul este 
pus în funcțiune. O a doua 
parte a aparatului o constitu- 
ie blocul selector de frecven- 
tă, care nu este altceva decit 
un amplificator de joasă frec- 
vență prevăzut cu un set de 
țiitre. El este astfe! construit 
încît permite trecerea unei 
game foarte restrinse de frec- 
vențe preselectate. Gamele 
depind de frecvențele spe- 
cifice ale diferitelor zgomote; 
astfel, lagărele emit zgomote 
cu frecvente cuprinse între 
300—500 Hz, supapele 800— 
1 500 Hz etc., frecvenţa exac- 
tă depinzind de motorul res- 
pectiv. Semnalele primare 
sint culese din diferite locuri 
ale structurii motorului cu 
ajutorul unor traductoare cu 
cuarț. 

Vibrosemnalul prelucrat în 
selectoru! de fază și în cel de 
frecvență este aplicat la am- 
plificatorul de deilecţie ver- 
ticală al unui oscilograi. Baza 
de timp pentru desfășurarea 
diagramei poate fi chiar a- 
ceea folosită ia diagnostica- 
rea sistemului de aprindere, 
astfel incit ca rezultat se va 
obține pe ecran o diagramă 
de reprezentare a vibraţiei 
perechii de piese cercetate. 
Dacă este vorba, de exem- 
plu, de un lagăr de bielă, gra- 
ficul va avea aspectul din 
tigura 1, în care se vede că 
semnalul este perfect indi- 
vidualizat ca fază și frec- 
venţă. Dar nu numai atit; 
pe diagramă se poate citi și 
amplitudinea vibrosemnalu- 
lui A. Această mărime de- 
pinde de violența contactului 
dintre fusul maneton și la- 
gărul de bielă, șoc care este 
cu atit mai intens cu cît jocul 
dintre aceste două piese este 
mai mare. Așadar, ampli- 
tudinea vibrosemnalului con- 
stituie factorul de diagnos- 
ticare ce permite aprecierea 
exactă a uzurii ansamblului. 


(Continuare în pag. 73) 
Dr.ing. Mihai Stratulat 


„ sunetele în slujba tehnicii 
diugnosticureu acustică 


GRADE DE ROTAȚIE A ARBORELUI 
COTIT 


Abundentă în unele zone ale globului teres- 
tru, în altele insuficientă, sau, uneori, lipsind 
aproape în totalitate, apa potabilă a devenit 
azi o problemă a cărei rezolvare se impune 
tot mai mult atenției omenirii. Ca o subliniere 
a acestui fapt, deceniul 1981—1990 a fost 
declarat, la iniţiativa Organizaţiei Naţiunilor 
arie, Deceniul internațional al apei pota- 

e. 

Semne ale unei crize a resurselor de apă 
dulce sint determinate de o serie de factori, 
printre care se numără explozia demografică, 
procesul tot mai intens de urbanizare, necesi- 
tățile de apă, mereu sporite, reclamate de 
industrie, de agricultură. Tot mai multe țări ale 
lumii se ciocnesc încă de pe acum de multe 
aspecte nefaste legate de cantitatea și cali- 
tatea resurselor de ană existente. 

Dacă omului care trăiește în condiții primi- 
tive îi este pe deplin suficientă, pe durata în- 
tregii sale vieţi, o cantitate de apă dulce de 
doar 400 mc (la începutul secolului nostru se 
consumau anual, în medie, 240 mc apă de lo- 
cuitor), individul al cărui trai se desfășoară 
conform standardului modem de viață are 
nevoie, pentru necesități personale și casnice, 
de cca 300—400 | de apă zilnic. Și se estimează 
că spre anul 2000 aceste necesități se vor 
dubla. 

Dar principala cauză a curbei ascendente a 
necesităților de apă o constituie, fără îndoială, 
progresul tehnic al secolului al XX-lea. Conse- 
cință directă a acestui progres, necesitățile 
industriale înghit cea mai mare parte din con- 
sumul de apă. 

Din totalul apelor planetei, 97%, sînt sărate. 
Restul de 3%, ape dulci, se află, în marea lor 
majoritate, sub formă de gheaţă. La dispoziția 
omului rămîn doar 350 000 kmc ape de supra- 
faţă, 1 500 000 kmc ape subterane și 13 000 kmc 
ape atmosferice greu accesibile. 

Ţările bogate pot folosi, fără restricții, mari 
cantități de apă; în alte țări însă apa este insu- 
ficientă, situație ce declanșează în rindul popu- 
laţiei acestora (lumea a treia) numeroase boli 
cărora le cad victime, zilnic, 30000 de oameni, 
dintre care mai mult de jumătate, copii. Pentru 
a cumpăra apă, un muncitor african, de exemplu, 
cheltuiește, lunar, o zecime din salariul său. 

Apa dulce, elementul cel mai important al 
vieții, dar și sursă vitală a progresului și dez- 
voltării, a devenit o problemă în măsură să 
neliniştească nu numai în ceea ce privește la 
cît anume se cifrează azi sau mline consumul 
ei, ci şi în ce stare este returnată apa, după folo- 
sire, marilor bazine acvatice, lacurilor, riurilor. 

Destul de larg răspîndită, practica de a folosi 
riurile și diferite bazine naturale de apă drept 
loc pentru deversarea apelor reziduale, a tot 
telul de deşeuri ameninţă în mod dezastruos 
viitorul apelor acestora. Tot acumulindu-se în 
rîuri și lacuri, «intruşii», produse ale industriali- 
zării, dar și rezultat al unei condamnabile ne- 
păsări a omului față de soarta sistemului eco- 
logic, acționează nefast asupra florei și faunei, 
asupra mediului înconjurător. Influenia lor se 
răsfringe totodată și asupra apelor subterane, 
a căror calitate se înrăutățește, devenind cu 
timpul primejdioasă pentru sănătatea omului, 
din ce în ce mai puțin prielnică vieții. 


Volumul apelor reziduale (cel mai mare con- 
sum de apă dulce se înregistrează în țările 
capitaliste dezvoltate) atinge în prezent cifra 
de 600 miliarde mc/anual. Compoziţia acestora 
conţine, așa cum analizele chimice evidențiază, 
peste 600 000 de felurite substanțe chimice. 
Luate separat, unele dintre ele nu sint dăună- 
toare; în combinaţie însă cu alte substanţe, 
ele dau naștere la produșşe nocivevieții. 

În contextul celor arătate, tinind seama că 
necesităţile de apă dulce sint în continuă 
creștere, populația globului are de rezolvat 
două probleme esenţiale: pe de o parte, se 
impune economisirea apei în țările unde con- 
sumul este disproporționat, concomitent cu 
protejarea ei față de factorii poluanti, pe de altă 
parte, asigurarea cu apă potabilă a tuturor 
țărilor care nu dispun de resurse suficiente 
(în unii ani şi în unele sezoane, în diferite re- 
giuni ale planetei, rezervele de apă sînt distri- 
buite inegal). Pentru realizarea acestor dezi- 
derate se urmărește construirea de instalații 
de epurare cu eficiență sporită, realizarea unui 
număr suficient de instalaţii de mare randament, 
care să asigure obținerea de apă potabilă din 
apă sărată (prin procesul de desalinizare). În 
această privință merită a fi menţionate giganti- 
cele construcții pentru desalinizarea apei din 
U.R.S.S. și Kuweit. Orașul Șevcenko (U.R.S.S.), 
de exemplu, este unul din puţinele orașe ale 
lumii unde se trăiește în întregime pe seama 
apei dulci obținută din apă sărată de mare. 
Desalinizatorul atomic de aici (primul în lumet) 
produce în 24 de ore 120000 mc de apă pentru 
necesitățile orașului și ale locuitorilor lui. 

Reflectind cu putere ideea că dezvoltarea 
societăților umane este condiționată de pre- 
zenta resurselor de apă dulce, «Deceniul apei», 
acest Program UNESCO ce și-a fixat drept 
sarcină să asigure, pînă în 1990, cu apă pota- 
bilă și condiţii sanitare și de igienă adecvate 
pe toţi locuitorii planetei, este în măsură să 
declanșeze inițiative cutezătoare, să descătu- 
șeze energii menite să ofere soluții pentru 
rezolvarea acestei mari probleme care este 
APA potabilă. 


Maria Păun 

Întreprinderea  «Semănă- 


toarea» din Capitală se 
înscrie printre participanţii de 
prim ordin la noua revoluție 
agrară, aducindu-și o impor- 
tantă contribuţie la dezvolta- 
rea bazei tehnico-materiale 
şi la modernizarea agricul- 
turii românești. 

Din anul 1949, cînd a luat 
ființă, în urma Plenarei Comi- 
tetului Central al partidului 
din 3—5 martie, care a des- 
chis calea transformării socia- 
liste a agriculturii, și pină as- 
tăzi, prezența Întreprinderii 
«Semănătoarea» a fost mar- 
cată de realizarea de mașini 
tot mai perfecționate pentru 
mecanizarea agriculturii în 
țara noastră. 

Semănătorile tractate de 
un cal au tost primele ma- 
şini cu această destinație. 
Salturi spectaculoase s-au 
produs în 1952, cînd rudi- 
mentara seceră a tost trans- 
formată în secerătoare-legă- 
toare și în 1956 cind s-au 
fabricat primele combine de 
recoltat cereale tractate de 
tractor, C—1 şi C—3. Au ur- 
mat combina de recoltat po- 
rumb CT —2R şi combina de 
recoltat furaje. În pas cu pro- 
gresul tehnic, colectivul În- 
treprinderii «Semănătoarea» 
a trecut la asimilarea şi fabri- 
cația de serie a combinelor 
de cereale autopropulsate 
C-—12 — o remarcabilă rea- 


COMBINELE 
MODERNE PRODUSE LA 


lizare a industriei de con- 
strucții de mașini agricole 
românești. Aceste combine 
de înaltă performantă tehni- 
că purtind numele de «Glo- 
ria» şi care pot recolta 36 de 
culturi diferite, au început 
să lucreze pe cîmpiile româ- 
nești şi pe ogoarele din zeci 
de tări ale lumii. 

Atenția deosebită acordată 
de secretarul general al par- 
tidului, tovarășul Nicolae 
Ceaușescu, față de com- 
binele autopropulsate, ca 
pirghii importante în mecani- 

zarea şi modernizarea agri- 
culturii noastre, a impulsio- 
nat perfecționarea continuă 
a combinei «Gloria». Com- 
binele C-12 M, C-14, CP-12 
au fost rezultatul moderni- 
zării combinei C-—12. Com- 
bina CP-12, destinată tere- 
nurilor în pantă pînă la 24°, 
reprezintă un pas deosebit 
de important pe calea me- 
canizării lucrărilor în zonele 
agricole colinare ale ţării, 
unde problema recoltării în 
timp scurt este o cerință de 
bază. Cu acest produs Ro- 


mânia se înscrie printre pu- 
ținele țări din lume care fa- 
brică o asemenea «navă agri- 
spiăe pentru terenurile în pan- 
tă. Aprecierile unanime ale 
constructorilor de maşini a- 
gricole de peste hotare față 
de acest produs românesc 
s-au concretizat în două me- 
dalii de aur decernate la tîr- 
gurile internaționale de la 
Brno și Zagreb. 

În cadrul experimentărilor 
şi analizelor făcute în fața 
secretarului general al parti- 
dului, tovarășul Nicolae 
Ceauşescu, în 1979 și 1980 
în Bărăgan — la Afumați, la 
Girbovi și Movilita — a fost 
prezentată o nouă familie de 
mașini agricole numite 
CARP-4, care are la bază 
combina autopropulsată 
«Gloria» C—12. Combina 
CARP-4, destinată recoltării 
porumbului, are viteza și ca- 
pacitatea de recoltare spo- 
rite, asigurind totodată redu- 
cerea pierderilor de produc- 
ție. În această toamnă, în 
lanurile de porumb ale pa- 
triei noastre vor lucra circa 
7 500 combine de recoltat po- 
rumb în știuleți depănușaţi 
pe patru rinduri, fabricate la 
Intreprinderea «Semănătoa- 
rea».  Ştiuleţii  depănușațţi 
sint colectaţi într-o remorcă 
tractată de combină. Gradul 
de depănușare este foarte 
înaintat: 90—95% Produc- 
tivitatea la o producție medie 
de 10000 kg/ha porumb este 


de 30 de tone știuleti depănu- 
șați pe schimb. In perspec- 
tivă imediată, întreprinderea 
bucureşteană va fabrica 
combinele CARP-8, care vor 
recolta porumbul pe 8 rin- 
duri. În noua variantă se re- 
găsesc modificările indicate 
de secretarul general al par- 
tidului pe linia dotării agri- 
culturii cu utilaje și mașini 
multifuncţionale, care să 
scurteze cit mai mult cam- 
pania de recoltare și să re- 
ducă pierderile de recoltă. 
Tovarășul Nicolae 
Ceaușescu a indicat, de a- 
semenea, să se găsească so- 
luţia pentru a putea folosi 
aceeaşi combină atit la cu- 
lesul porumbului cit și la 
alte culturi, iar dintr-o 
singură trecere să fie efec- 
tuate toate operațiile, inclusiv 
îndepărtarea şi depozitarea 


resturilor vegetale. În acest 
scop a fost fixată ca sarcină 
echiparea combinelor cu a- 
gregate multifuncţionale, u- 
şor de instalat și demontat, 
fapt ce va simplifica construc- 
tia mașinilor de recoltat şi va 
lărgi gama lor de utilizare. 

Cu ocazia vizitei de lucru 
efectuată în luna iulie în ju- 
dețul Constanţa, la C.A.P. 
Cobadin şi Stațiunea expe- 
rimentală pentru culturi iri- 
gate Valul lui Traian, tova- 
rășul Nicolae Ceauşescu a 
urmărit la lucru combina uni- 
versală autopropulsată CU-16 
prevăzută în planul de pro- 
ducție al Întreprinderii «Se- 
mănătoarea» în actualul cin- 
cinal și care urmează să fie 
omologată. Noua combină 
este dotată atît cu echipa- 
ment de recoltat porumb pe 
8 rinduri cît şi de recoltat pă- 
ioase, asigurind o producti- 
vitate superioară, precum și 
reducerea importantă a chel- 
tuielilor de recoltare. Noului 
tip de combină i se poate 
atașa o maşină de adunat 
și căpițat, făcînd posibil, la 
o singură trecere, să se efec- 
tueze toate operaţiile de re- 
coltare. În urma combinei, 
terenul eliberat poate fi ime- 
diat arat. 

Pentru merite deosebite în 
activitatea de constructor de 
combine de recoltat pentru 
ogoarele panipi harnicul co- 
lectiv al Întreprinderii «Se- 
mănătoarea» a fost decorat 
cu Ordinul Muncii Clasa | 
și Steaua Republicii Clasa |, 
iar în anul 1980, în întrecerea 
socialistă, i s-a decernat di- 
ploma de fruntaș pe ramură. 

Printre noile maşini de inaltă performanță 
realizate în acest început de cincinal de către 
harnicul colectiv al Întreprinderii de maşini- 
unelte și agregate din București se numără și 
mâșina de găurit în coordonate cu doi montanți 


„ tip M.G.C.-1200. Ea este destinată atelierelor 


£t de sculărie și mecanice pentru prelucrarea dife- 


4 ritelor piese — de tipul carcaselor, plăcilor, 


„pieselor turnate sau sudate — prin operaţii de 
găurire, alezare, frezare și filetare. Recoman- 


+ dată a fi folosită în special la prelucrări de fini- 


sare, mașina lucrează în regim convenţional, iar 
datorită preciziei mari de poziționare poate fi 
folosită și pentru controlul unor piese utilizind 
sistemele optice de măsurare a deplasărilor. 


" Blocarea elementelor mobile se face automat, 


mecanic, cu deblocare hidraulică, iar precizia 
de poziţionare garantată este de 0,005 mm. 
Mașina de găurit în coordonate cu doi mon- 


" tanţi tip M.G.C.-1200 este construită gen por- 


tal, avind capul de găurire fixat pe o sanie ce 


+ se deplasează transversal pe ghidajele unei tra- 


€ 


verse mobile. La rindul ei, traversa mobilă se 
deplasează vertical pe ghidajele a doi montanți 
închiși în partea superioară de o traversă fix 

Pentru deplasarea pe verticală a traversei mobile 
se utilizează un motor de curent alternativ. 
Batiul este o construcție complet inchisă, puter- 
nic nervurată în interior, ceea ce conferă o bună 
rigiditate întregului ansamblu. Pe ghidajele 
batiului se deplasează masa mașinii, prin inter- 


mediul unor elemente cu role, unul în V şi 
altul plan. 

Comenzile principale ale mașinii sînt concen- 
trate pe panouri de comandă amplasate chiar pe 
ansamblurile în mișcare ale mașinii și totodată 
comenzile avansurilor sint duble de o parte și 
de alta a batiului, operatorul putind manevra 
din ambele părți. 

Precizia de prelucrare a găurilor și alezajelor 
este asigurată prin soluția constructivă de lăgă- 
ruire a arborelui de găurire, a construcţiei ghi- 
dajelor mașinii, a amplasării motoarelor de 
acţionare în afara mașinii și a utilizării unor 
soluții de ventilație a surselor de iluminare şi a 
uleiului de ungere din capul de găurire. 

Printre principalele caracteristici tehnice ale 
mașinii de găurit în coordonate cu doi montanți 
tip M.G.C.- 1200 menţionăm următoarele: dia- 
metrul pinolei — 125 mm, diametrul maxim 
de găurire — 60 mm, diametrul maxim de ale- 
zare — 300 mm, avansurile arborelui princi- 
pal — 0,03--03 mm/rot, suprafața utilă a me- 
sei — 1 200x 1 830 mm, precizia de pozițio- 
nare, c am mai spus — 0,005 mm. 

Maşina poate prelucra piese în condiţiile 
unor regimuri de așchiere intensive; este dotată 
cu accesorii normale care se livrează împreună 
cu mașina, iar la cerere mai poate fi înzestrată 
şi cu accesorii speciale care-i măresc gradul de 
universalitate tehnologică. 


LA LIBRĂRIE 

— Aș vrea să cumpăr o 
carte... 

— Cam în ce gen? 

— N-are importanță. Ne- 
vastă-mea mi-a cumpărat o 


veioză și vreau neapărat s-o 
folosesc! 


ÎNTRE YOGHINI 

— Vezi musca aceea de pe 
virful muntelui ? 

— Nu, dar o aud foarte 
bine. 


PIERSICA 

— Mitică, ia te uită ce 
piersică mare! 

— Într-adevăr, cred că nu-ţi 
trebuie multe din astea ca să 
faci o duzină. 


LA MUZEU 

— Și acum — spuse ghidul 
— vedeți două cranii, Primul 
este al lui Neagoe Basarab 
copil, iar cel de-al doilea al lui 
Neagoe Basarab adult. 


ÎNTRE AMICI 

Doi prieteni stau la o bere. 
La un moment dat, unul în- 
treabă : 

— Dacă cineva ți-ar spune 
că ești un idiot, cum te-ai 
comporta, amice? 

— Cineva... cam cit de so- 
lid? 


VÎNĂTOREASCĂ 


— „Pierdut în junglă, am 
fost nevoit să măninc carne de 
maimuță timp de o săptă- 
mină! 

— Și ce gust are? 

— Orice gust: de porc, de 
vacă, de oaie... ştiţi... maimuța 
poate imita pe oricine. 


PREMIERA 

— Nu te sfătuiesc să te 
duci la piesa la care am fost eu 
ieri! 

— De ce? 

— Un sfert de sală a fluie- 
rat-0, mai-mai să-mi spargă 
timpanele. 

— Și restul sălii? 

— Restul? Era goală! 


PROTECȚIA MUNCII 

Doi electricieni lucrează la o 
instalație de înaltă tensiune 
avariată. Cel de pe stilp strigă 
la cel de jos: 

— Pune şi tu mina pe firele 
alea din dreapta! 

— Poftim. 

— N-ai simțit nimic? 

— Nu. 

— Bun. Atunci, fii atent, 
nu te apropia de celelalte. 
Sim la 2 000 de volți. 


SERVICIU COMPLET 
— Ce-ași făcut cit timp am 
lipsit eu? întreabă tatăl pe cei 
trei copii. 
— Eu am spălat vasele... 
— ...eu le-am șters... 
— „și eu am strîns ciobu- 
rile! 


BUNĂVOINȚĂ 

Înaintea vizitei profesoru- 
lui, infirmiera îi spune uma 
bolnav : 

— Fiți bun, domnule, și suri- 
deși în timpul inspecției. Bietul 
doctor își face atitea probleme 
din cauza dumneavoastră! 


ÎN TREN 

— Pot fuma, doamnă? în- 
treabă un călător pe singura 
femeie din compartiment. 

— Simțiți-vă ca acasă... 

— Atunci îmi cer scuze, zise 
acesta și băgă ţigara înapoi în 
pachet. 


CONFUZIE 

Vădit amețit, un cetățean 
face încercări zadarnice de a 
deschide ușa apartamentului 
cu un trabuc. 

— Nu vei putea deschide 
ușa cu trabucul, vecine! îi spu- 
ne cineva rizind. 

— O, da, ai dreptate. Se 
pare că iar am fumat cheia... 

CONSOLARE 

leșind dintr-un restaurant 
de lux, un miliardar cumpără 
un ziar de la un vinzător 
care părea foarte abătut. 

— Nu te necăji, amice, acum 
zece ani vindeam ziare în 
locul dumitale și iată, acım 
sînt proprietarul celei mai mari 
întreprinderi din oraş! 

— Eh, dac-ați şti... acum 
zece ani eu eram proprietarul... 


ÎN SAHARA 

Un individ ciudat; în costum 
de baie, se plimbă liniştit prin 
deșert. Elicopterul de asistență 
sanitară se oprește deasupra 
lui și un medic, uimit, strigă 
către straniul vilegiaturist : 

— Hei, domnule, unde te 
duci? 

— Să fac o baie. 

— Bine, dar ne aflăm în 
inima Saharei! Pină la mare 
mai sînt opt sute de kilometri! 

— Ei, nu mai spune! Ce 
plajă nemaipomenită ! 


MĂSURĂ 

— Am să-i cumpăr o bici- 
cletă lui Gigel, spuse tatăl, 

— Și crezi că așa o să facă 
mai puține nebunii? 

— Cu siguranță că nu. Dar 
în schimb, o să le facă mai 
departe de casă! 


ÎN BAR 

Doi prieteni se întîlnesc în- 
tr-un bar, după cîteva păhă- 
rele în plus. 

— Eu, spuse primul, văd 
cam dublu. 

— Și eu, spuse celălalt. 

— E-n regulă, atunci. Hai 
să facem un bridge, dacă tot 
sintem patru! 


ÎN _ SFÎRŞIT 

În timp ce-și bea liniştită 
cafeaua, aude un urlet în dor- 
mitor. 

— Ce s-a întîmplat? Răs- 
punde, Costică! ! 

— Incredibil! Am înghițit 
butonii ! 

— Nu-i nimic, se calmă ea. 
Ai să ştii în sfirșit unde sînt... 


BOLILE ACESTUI SFIRSIT 


DE SECOL: 


noile febre hemoragice 


Marile aglomerări urbane, 
călătoriile dintr-un colț în- 
tr-altul al lumii, viața colec- 
tivă în spaţii închise, elimi- 
narea imperfectă a deşeuri- 
lor... lată citeva dintre ele- 
mentele ce contribuie la mo- 
dificarea mediului și, implicit, 
la extinderea virusurilor și a 
maladiilor pe care le induc. 
Cunoaștem aceste virusuri 
şi maladii? Putem să le com- 
batem? Sintem tentaţi, în pri- 
mul moment, să răspundem 
afirmativ la aceste întrebări. 
Şi totuşi nu trebuie să uităm 
că există situații limită ce 
dovedesc contrariul. Este ca- 
zul febrelor hemoragice, evi- 
denţiate în ultimii ani în Afri- 
ca și provocate de virusurile 
Marburg şi Ebola. Împotriva 
acestor virusuri, puţin cu- 
noscute și studiate — ma- 
nipularea lor necesită con- 
diții de securitate la fel de 
drastice ca în cazul substan- 
telor radioactive —, dar con- 
siderate de unii specialiști 
ca cele mai periculoase din 
iion nu există nici un vac- 
cin. În fața lor sintem, deo- 
camdată, complet dezarmați. 


EPIDEMII LIMITATE 
PENTRU MARBURG... 


Totul a început în anul 
1967, cind, pentru prima oară, 
a fost detectată prezenţa vi- 
rusului Marburg, declanşa- 
torul unei febre umane mor- 
tale și contagioase, cunos- 
cută astăzi și sub numele 
«maladia maimuţțelor verzi». 
Acest lucru se întîmpla în 
laboratorul Behring Werke 
din Marburg (de aici și nu- 
mele bolii) în care se testau 
diverse vaccinuri pe maimuțe 
verzi provenind din Uganda. 
(Alte două epidemii au izbuc- 
nit aproape simultan în labo- 
ratoare din Frankfurt și Bel- 
grad.) S-au înregistrat atunci 
25 de infecţii primare cu 7 de- 
cese şi 5 cazuri fără urmări 
fatale. Cercetările întreprin- 
se în acea epocă în regiunea 

capturării maimutelor nu au 
permis însă descoperirea «re- 
zervorului» natural al virusu- 
lui și timp de opt ani nu a 
fost posibilă confirmarea ori- 
ginii sale africane. Dar, în 
februarie 1975, virusul este 
«redescoperit» în Africa. Doi 
tineri turiști australieni, ce 
străbătuseră Zimbabwe, sint 
internați de urgență la spi- 
talul din Johannesburg cu 
simptome amintind maladia 
Marburg. Băiatul moare, iar 
fata şi infirmiera ce-i îngri- 
jise, la rindul ei contamina- 
tă, se vindecă. Surpriză. Viru- 
sul izolat de la cei trei bol- 
navi era identic — prin mor- 
fologie și antigenele pe care 
le poseda — cu cel de la 
Marburg. Din păcate, cerce- 
tările epidemiologice inițiate 
în anii următori pe întregul 
traseu parcurs de turistul 
australian şi în același se- 
zon nu evidenţiază atit de 
mult căutatul «rezervor» na- 
tural al virusului. 

Urmează alți cinci ani de 
liniște. Maladia nu mai rea- 
pare. Şi, deodată, în ianua- 
rie 1980, un om atins de o 
afecțiune febrilă și dureroa- 
să este spitalizat la Nairobi 
(Kenya). El moare în citeva 
ore prin insuficienţă circula- 
torie şi hemoragie gastro- 
intestinală. Peste 9 și, res- 
pectiv, 11 zile, medicul și in- 
firmiera care au încercat să-l 
salveze acuză, de asemenea, 
dureri musculare și articu- 
lare, însoțite de cefalee, gre- 
turi vomismente, diaree. Din 
ericire, ei sînt salvați. Şi din 
nou virusul relevat — prin 
microscopie electronică în 
fragmente de ficat și rinichi 
de la subiectul decedat și 
prin apariția în serumul celor 
două cazuri secundare a unor 
anticorpi specifici — era vi- 
rusul Marburg! 

În sfîrşit, o ultimă surpriză 
ne-o rezervă anul 1981, cînd 
— în cadrul unei sesiuni a 
Academiei franceze de știin- 
te — se comunică de către 


prof. Francois Gros, direc- 
torul Institutului Pasteur din 
Paris, că, de fapt, virusul 
Marburg a fost detectat și la 
indivizi aparent sănătoși ai 
unor grupări etnice din Africa 
Centrală. Constatarea, ex- 
trem de neliniștitoare, repre- 
zintă rezultatul unei anchete 
serologice desfăşurată în 
cursul anului 1979 pe 499 de 
subiecți. 7 dintre aceștia pre- 
zentau anticorpi specifici 
virusului Marburg (un test 
de control efectuat peste 
10 luni la doi din cei șapte 
pacienţi era încă pozitiv).Care 
este explicația aparentei să- 
nătăți a acestor indivizi? O 
primă ipoteză sugerează că 
subiecții au suferit o infec- 
ție anterioară, vizibilă sau nu, 
care i-a imunizat față de virus. 
Totuși, pentru unii specia- 
liști, rezistența la maladia 
Marburg pare dificilă de ad- 
mis, avînd în vedere că unei 
asemenea virulențe nu-i este 
caracteristică o astfel de ca- 
pitulare. Conform celei de a 
doua ipoteze, virusul s-ar 
afla în stare latentă, aștep- 
tind ca subiectul contaminat 
să se găsească într-un me- 
diu microbian favorabil (cel 
mai adesea, accidentele au 
survenit în mediul spitalicesc 
sau în laboratoarele de cer- 
cetare biologică). 


„ȘI DEVASTATOARE 
PENTRU EBOLA 


Descoperirea virusului 
Ebola a avut loc în anul 1976, 
în inima Africii. Două vaste 
epidemii de febră hemora- 
gică survin brusc și aproape 
simultan în două focare afla- 
te la o depărtare, unul de 
celălalt, de cca 1 000 km, și 
anume în sud-vestul Suda- 
nului (iulie) şi nord-estul Zai- 
rului (august). Maladia a fost 
extrem de contagioasă și, 
încă o dată, a atins în spe- 
cial personalul medical, cel 
al spitalelor din Maridi (Su- 
dan) și din Yambuku (Zair). 


Numărul cazurilor înregistra- 
te? Citeva sute: 318 cazuri 
în Zair din care 280 mortale 
şi 284 de cazuri în Sudan cu 
154 de decese. Analizele e- 
fectuate în probele de sînge 
prelevate de la bolnavi, la 
autopsii, în culturi de celule 
au evidenţiat un virus simi- 
lar din punct de vedere mor- 
fologic cu virusul Marburg, 
dar ale cărui proprietăți anti- 
genice erau total diferite. El 
a fost denumit Ebola (după 
numele riului ce curge în 
apropierea spitalului din Yam- 
buku). Ca și în cazurile pre- 
cedente, cercetările desfășu- 
rate pe teren, în timpul epi- 
demiei și mult timp după 
aceea, examinarea unui nu- 
măr mare de animale sălba- 
tice, de insecte nu au per- 
mis însă regăsirea virusului 
în natură. 

În următorii trei ani nu s-a 
mai înregistrat nici un caz de 
febră hemoragică. Dar, în 
iulie 1979, virusul Ebola «lo- 
veşte» din nou. Tot în Su- 
dan și în același loc, la Ma- 
ridi, provocînd în citeva săp- 
tămini 33 de îmbolnăviri, din- 
tre care 22 mortale. Și iarăşi 
cercetările pe teren nu reu- 
şesc să descopere nici sur- 
sa naturală a virusului, nici 
originea şi mecanismele in- 
fecţiilor umane, plecind de 
la presupusul «rezervor» din 
natură. 

Desigur, nu putem încheia 
acest capitol fără a prezenta 


cel de-al treilea virus, tot 
atit de periculos ca şi cele- 
lalte două, virusul Lassa. Re- 
levat, de asemenea, În Afri- 
ca, el provoacă o maladie 
comparabilă cu o febră ti- 
foidă gravă, acompaniată de 
tulburări renale și cardiace. 
Prima sa manifestare epide- 
mică s-a produs în 1969 în 
Nigeria, creind teroare în rîn- 
durile populaţiei din oraşul 
Lassa. Victima era o infir- 
mieră (din nou mediul spita- 
licesc), ce a murit în citeva 
minute. Două dintre colegele 
ce i-au venit în ajutor au 
contractat și ele boala: una 
moare la scurt interval, iar 
cealaltă, transportată de ur- 
genţă în S.U.A. este salva- 
tă. În 1974, virusul Lassa re- 
intră în scenă, dar într-un 
alt oraş din Nigeria, la Iba- 
dan. Un medic german este 
atins mortal, iar cel care l-a 
îngrijit, contaminat şi el, este 
transferat în condiţii de secu- 
ritate în R.F.G. şi acolo se 
însănătoșeşte. 


lată-ne, aşadar, descum- 
păniţi în fața unor maladii 
pe care le ignorăm, Într-un 
moment în care se credea că 
specia umană a învins în 
lupta milenară împotriva viru- 
surilor. Avantajul este acum 
de partea lor. Să sperăm că 
nu pentru multă vreme. 


Voichița Domăneanţțu 


DIAGNOSTICAREA 


ACUSTICĂ 
(Urmare din pag. 66) 


Utilă se arată metoda la 
diagnosticarea sistemului de 
distribuție cînd, de o manieră 
foarte comodă și rapidă, se 
pot stabili modificarea jocu- 
lui supapelor față de culbu- 
toare, modificarea jocului ti- 
jei supapei în ghid şi micșo- 
rarea rigidității arcului. 

În figura 2a se prezintă 
vibrograma unei supape de 
evacuare care funcționează 
corect. Se observă că ime- 
diat după depășirea punctu- 
lui mort exterior (PME), la 
cca 12 grade de rotaţie a ar- 
borelui cotit, supapa ia con- 
tact violent cu sediul. Şocul 
produs face ca supapa să 
reculeze şi abia după 18 gra- 
de, adică aproximativ la 30 de 
grade după punctul mort, să 
se producă revenirea cu în- 
chiderea definitivă a supapei, 
noul şoc de contact produ- 
cînd vibrații de frecvenţă ca- 
racteristică. Un joc prea mare 
în lanţul cinematic al distribu- 
tiei conduce, după cum este 
normal și se vede în figura 2b, 
la micşorarea fazei (f,> F) 
și la amplitudini mai mari, 
după cum un joc prea mic 
măreşte faza (€,) 4), dar 
reduce amplitudinea. În func- 
ție de mărimea amplitudinilor 
se poate aprecia jocul; astfel, 
în cazul figurii 2d, jocul a 
fost cu 0,5mm mai mare 
decit cel normal, iar jocul din 
figura 2c a st redus cu 
0,15 mm faţă de valoarea no- 
minală. 

Vibrograma din figura 2 d 
reprezintă situaţia caracteris- 
tică unui joc mărit între tija 
supapei și ghidul acesteia; 
uzura mare face ca supapa 
să nu mai ia contact normal 
cu sediul, ci să calce lateral 
pe acesta, producindu-se vi- 
braţii neuniforme, îndelung 
întreţinute și de amplitudini 
diminuate. 

Slăbirea arcului de supapă 
conduce la înregistrarea unei 
vibrograme ca cea din figura 
2 e, în care se vede că arcul, 
neputind menţine supapa în- 
chisă, permite o nouă des- 
chidere oscilatorie a ei, la 
cca 40 de grade după depă- 
șirea punctului mort, cu o 
amplitudine apropiată de a- 
ceea a șocului primului con- 
tact. 

Comoditatea, expeditivita- 
tea și precizia procedeului 
permit să se conchidă că me- 
toda analizei vibrațiilor des- 
chide noi orizonturi diagnos- 
ticării fără demontarea agre- 
gatelor, ușurind sarcina difi- 
cilă a aprecierii stării tehnice 
a automobilelor. 

Descoperit întimplător în 1837, pe panta dealului Istrița de pe teritoriul comunei 
Pietroasele din județul Buzău, tezaurul «Cloșca cu puii de aur» a fost, de-a lungul anilor, 
obiectul a numeroase interpretări. Al. Odobescu l-a atribuit lui Athanaric, conducătorul 
vizigoților, care l-a îngropat aici în secolul al IV-lea, retrăgîndu-se din fața hunilor, 
părere împărtășită și azi de majoritatea istoricilor. 

Publicăm în paginile următoare două ipoteze originale privind proveniența Tezauru- 
lui de la Pietroasele. 

N. Miulescu pune accent pe toponimia zonei, corelind-o cu personajele ce se pot 
identifica pe pateră, fiind. de părere că tezaurul a aparținut templului zeiței Artemis 
Istriana, al cărei cult ar fi fost practicat în zona Munților Buzăului de populaţia autoh- 
tonă. 

Fl. Olteanu atribuie, de asemenea, tezaurul populației ertoliione daco-romane, ai 
cărei preoți (care celebrau misterele zeiței Cybele într-un sanctuar-oracol la Aluniș, 
în Munţii Buzăului) l-au îngropat de teama popoarelor migratoare. 

Aflate în prezent la Muzeul de istorie al Republicii Socialiste România, cele 12 piese 
ale Tezaurului de la Pietroasele (din aur, în greutate de cca 19 kg) sîntem convinși că 
vor mai suscita interesul pasionaților de istoria acestor meleaguri. Aşteptăm, pe 
adresa revistei «Ştiinţă și tehnică», opinii pe marginea ipotezelor publicate. 


MUNTELE 


ieri IER MI-I ALA 
TEZAURUL e APIETROASELE 


roblemele ridicate de stabilirea originii 
prețiosului tezaur descoperit în anul 1837 
pe versantul sudic al muntelui Istrița (te- 
ritoriul com. Pietroasele, jud. Buzău), după opi- 
nia noastră, nu și-au găsit pînă astăzi o soluție 
multumitoare. O sumedenie de întrebări au ră- 
mas fără un răspuns convenabil, o mulţime 
de fapte ilogice nu și-au găsit explicarea. Isto- 
riografia a oficializat părerea cum că tezaurul 
ar fi de origine gotică. Această părere, sprijinită 
doar pe inscripția zgiriată pe una dintre cele 
două brățări, cu semne presupuse a fi rune 
gotice, nu poate fi admisă pentru motive de or- 
din istoric,stilistic (cu privire la factura diferite- 
lor piese ’ componente), dar, mai cu seamă, 
de ordin logic, rațional. 
(J 


Nu se poate scrie istoria unor evenimente 
petrecute într-un anumit loc fără să-l cu- 
noaștem. Fiul marelui fizician, istoricul J.J. 
Ampère (1800—1864), de la care ne-a rămas 
una dintre cele mai bune istorii a Romei antice 
(publicată sub titlul «L'Histoire de Rome a 
Rome» în Editura Michel Lévy Frères, Paris, 
1862), scria: «Roma este țara istoriei și am venit 
să scriu istoria Romei la Roma. Pe acest pă- 
mint memorabil unde am trăit o vreme (cu apro- 
ximaţie cinci ani n.n.), am căutat o înțelegere 
mai hotărită şi mai vie despre viața poporului 
roman (întrebind) topografia, monumentele, 
chiar şi spectacolul pe care Roma îl oferă 
astăzi...». 

Acest lucru a fost înțeles și de Al. Odobescu, 
care s-a străduit să dea o imagine cit mai apro- 

piată despre locul pe care «drama» tezaurului 
s-a jucat. Din păcate, străduinţa lui nu a fost 
de prea mare ajutor. Şi asta tocmai din cauză 
că el nu a întrebat topografia locului, așa cum 
spunea J.J. Ampăre. Odobescu s-a mulțumit 
să studieze situaţia locală a presupusei ascun- 
zători, uitind să arunce o privire mai atentă 
asupra împrejurimilor, de care ar fi trebuit să 
țină seama. Vom încerca să umplem golul 
lăsat de el. 

Să trecem la interpretarea scenei ce se află 
pe una dintre piesele componente ale tezauru- 
lui, TALERUL CU FIGURI, căruia i se mai zice 
şi «patera cu figuri». Pentru a putea urmări 
cu mai mare ușurință figurile pe care vom încer- 
ca să le identificăm, am numerotat toate «chi- 
purile» ce se află înşiruite pe cercul periferic, 
începînd cu «personajul» ce poartă pe ge- 
nunchi o liră şi pe care l-am identificat cu zeul 
APOLLO, el fiind zeul «citared», adică zeul 
cîntăreț cu lira. 

Pe pateră (vezi foto titlu) sint reprezentate 
un număr de șaisprezece figuri, bărbați și 
temei (exceptind figurina mobilă din centru). 
Dintre acestea se disting cu ușurință trei perso- 
naje (numerele 1, 6, 11), care stau aşezate în 
poziții foarte degajate. Restul de treisprezece 
stau în picioare, în atitudini diferite. Dintre cele 
treisprezece reprezentate stind în picioare, un 
număr de cinci (numerele 2, 5, 9, 12, 16) sint 
îmbrăcate în haine mai scumpe. Atitudinea 
lor pare a fi de supraveghere, cu atenţia indrep- 
tată asupra celorlalți. Restul de opt persoane 
par ocupate să facă ceva, să poarte ceva. 

Ca o primă remarcă, se observă cu uşurinţă 
că între cele trei personaje stind în poziţii 
degajate și celelalte treisprezece stind în pi- 
cioare există o diferență de rang. O diferenţă 
se observă cu aceeași ușurință între persoanele 
pe care le socotim de un rang inferior, un fel de 
«lume de casă», preocupată de a face diferite 
servicii pentru cei trei de rang superior. Unele 
dintre aceste treisprezece, acelea îmbrăcate 
cu haine mai scumpe, par să aibă sarcina de a 
supraveghea ca ceilalți să-și facă lucrul «cum 
trebuie». Avind în vedere că «lumea de casă» 
pare a fi purtătoare de bunuri (3 duce pe cap 
un coș cu struguri, 5 poartă în mina dreaptă o 
căldărușă, 12 poartă în mina stingă o strachină/ 
blid, 15 duce în mina stingă un blid cu struguri, 
16 oferă lui APOLLO un vas cu bunătăți tinut în 
mina stingă) şi că atenţia este concentrată 
în jurul lui APOLLO (2, 3 de o parte şi 15, 16 de 
cealaltă), putem deduce că avem de-a face cu 
o scenă care reproduce o vizită a lui APOLLO 
în casa surorii sale, ARTEMIS ISTRIANA. 
În acest caz, figurina mobilă din centru ar repre- 
zenta o statuetă a zeiței LETO, mama celor doi, 
imagine așezată acolo pentru «proslăvire». 

Întreagă această interpretare, așa cum se va 
arăta în cele ce urmează, este susținută de 


toponimia zonei, care ne vorbește cu și mai. 


multă lămurire și siguranță de personajele 
implicate in această, deocamdată, poveste 
citită pe talerul cu figuri din tezaur. 

Dar să terminăm cu identificarea personaje- 
lor. Personajul cu lira (1) fiind APOLLO, nu 

ste de loc riscant să o socotim ca fiind ARTE- 

IS pe femeia de rang superior (șezind într-o 
poziție degajată) ce poartă, în mina dreaptă, 
un fel de «sceptru». Personajul 11 (cel care stă 
aşezat) este lesne de identificat cu zeul DIO- 
NYSOS, datorită coroniței din coarde de viță 
de vie pe care o poartă pe cap și acelui imens 
corn al abundenței pe care îl ţine în mina stingă 
și căre îi este caracteristic. Scena din mijlocul 


È 
talerului (aceea care inconjură statueta mobilă) “,, 
o reprezintă pe ARTEMIS în ipostaza de zeiță a i> 
vinătorii şi ocrotitoare a vinatului odihnindu-se, ** 
poate chiar dormind, înconjurată de sălbăticiu-. . 
nile îndrăgite de ea, care se odihnesc, la rindul, ` 
lor, sub ocrotirea zeiței LETO pe care o repre- * 
zintă statueta mobilă căreia îi este rezervate 
locul din centru. LETO este și zeița nopții şi a- 
odihnei, aşa că scena din mijloc este perfect în ~, 
acord cu tot ce se află reprezentat pe pateră. 

Pentru ușurarea înțelegerii a ceea ce mai 
este de spus vom deschide o paranteză ajută- 
toare. Vom da în acest scop un mic vocabular de 
cuvinte existente în limba greacă veche, cu - 
traducerea lor conform dicționarului grec-fran- ® 
cez al lui C. Alexandre, ediția XXI, Paris, Ha- . 
chette, 1884, i-a 

Kepos/xmnos = grădină, și, prin extensiune, 
parc, loc împrejmuit z 

Thura/ @pa = poartă, trecătoare, defileu, loc * 
de pătrundere în... 

Meros/Mnpi$ = = coapsă, prin extensiune, pi- 
cior (în întregime) i 

Mygale/M vya = chițoran (chițcanul de pă- ` 
dure) $ 

Naios/Naioş = nume ce se da unui templu: 
în care era adorat ZEUS sau în care, conform 
credinţei, locuia el A 

Naos/Nad$ =— templu şi, în special, capela în 
care era așezată statuia zeului într-un templu 

Nyssa/Nyoca = bornă înfiptă la capătul unui 
drum (la capătul unei piste de alergare), fundă- 
tură, îngrămădeală de nisipuri, carieră de piatră 

Orgas/Opyas = fecioară la virsta între puber- 
tate și măritiș 

Orgheone/0Opyewyn = preoteasă în sensul an- 
tic al cuvîntului și nu în acela obișnuit de soţie . 
de preot, femeie ce-și dedicase viaţa slujirii cul- 
tului unui anumit zeu 

Sakadion/Eayaôĝtov = un fel de instrument mu- ” 
zical 

Sakades/Eayáðss = 
liră 

Smintheus/Zuivewş = un nume dat lui APOL- | 
LO pentru că a scăpat lumea de o calamitate, 
distrugind şoarecii (smintos) f 

This/ fis = îngrămădeală, morman, adunătură 
multă de nisipuri. 

Și acum, cu schiţa de plan alăturată și cu 
micul vocabular de mai sus, să încercăm să 
facem paralelizările de rigoare, ținind seama 
și de cele arătate mai la început cu privire la - 
mitologia grecească și cu identiticările pe care . 
le-am stabilit pe talerul cu figuri. 

Tezaurul a fost găsit într-un loc de pe malul 
piriului ce se numește și astăzi Orgoaia. Dar Ţ 
«orgheone» înseamnă preoteasă în slujba tem- 
plului închinat unei anumite zeități. Cum «or- . 
gas»= fecioară și cum zeița ARTEMIS era și ea ` 
o fecioară, în plus ocrotitoarea fecioriei în 
general, nu este riscat să admitem că «orghe- 
oana»Orgoaia era preoteasă în slujba unui. 
templu închinat zeiței sale patronale, ARTE- . 
MIS ISTRIANA. 3 

Nu prea departe, spre vest, se află localitatea 
Năieni,unde a fost găsită statueta de bronz iden- 
titicată de V. Pârvan cu ANAITIS și acoliții săi, 
iar de N. Densușianu cu CYBELE, insoțită de 
iubitul ei, ATIS. Indiferent pe cine ar reprezenta 
statueta găsită la Năieni, putem deduce că 
acolo a existat un templu în care statueta fusese 
adăpostită (vezi vocabularul)’. Een 


s 


numele unui cîntăret din, 


> ex 


1. Există şi posibilitatea ca Statueta să-l reprezinte 
pe Zeus care, sub masca unui urs, a îndrăgit-o pe 
Artemis/Calisto. ~” 

75! 

Pe aceeaşi girlă, Năianca, pe care se află loca- 
litatea Năieni, la cca 7 km în aval se află locali- 
tatea Săhăteni. Că avem de a face cu așezarea 
unde locuiau acei «sakades», cîntăreții cu lira 
care îl delectau pe APOLLO cind venea în țara 
Hyperboreenilor, nu cred că poate exista vreo 
îndoială. 

Să părăsim bazinul Orgoaia/Năianca şi să ne 
deplasăm mai spre apus, în valea Cepturei. 
Vom da un ultim citat, de rindul acesta din 
«Dicţionarul geografic al României» întocmit 
de |. Lahovari, generalul Brătianu și Grigore 
Tocilescu şi publicat în 1898: «Ceptura, brăz- 
dată de dealurile Merezu“, Corbu, Cucea şi 
Cucea Negoiei. Pe virful Merezu se află o mul- 
time de hirburi şi bucăţi de cărămidă. În virful 
dealului Lilieşti este un platou frumos unde, 
se povesteşte, ar fi fost un palat domnesc sau 
o cetate... Comuna este străbătută de girla 
Ceptura şi văile Migala, Țiganu, a Minăstirii, 
Brinzeasca şi Călugărului, Trestia și a Rugii 
și de vălcelele Neacșa și Găina». 

Dacă vom admite că pe virful Merezu (este 
foarte aproape de platoul de la Lilieşti) a existat 
o cetate sau un palat domnesc, sintem obli- 
gati să admitem şi că una sau alta, sau amindouă 
au aparținut celui pe care ZEUS l-a cusut în 
coapsa sa (meros), lui Merrorates/ MnAfopa? 5 
(cel cusut în coapsă), adică Dionysos Mere- 
zeanu. Învecinarea celor două centre de cult 
(Artemis Istriana şi Dionysos Merezeanu) ex- 
plică și prezenţa lui DIONYSOS la ospăţul 
ilustrat pe talerul cu figuri pe care l-am descris. 

Trecind peste valea Migalei, peste văile 
Călugărului şi a Rugii, vom cobori în șes,unde 
se află satul Inotești în care se păstrează numele 
acelei INO căreia Zeus i-a dat ca sarcină să 
crească pe fiul său Merrorafes. Prezenţa aces- 
tei localităţi, unde nu pot exista ca locuitori 
decit urmaşii nimfei INO, sora SEMELEI, al 
cărei nume se păstrează în cel al așezării Simi- 
leasca de lingă Buzău (vezi schiţa de plan), 
vine să încununeze dovezile pe care le-am 
adus în sprijinul adevărului că la Pietroasele 
a fost găsit nu un tezaur de origine gotică, ci 


2 Dionysos, spune legenda, s-ar fi născut din coapsa 
lui Zeus; «meros» în limba greacă inseamnă coapsă 

tezaurul care a aparținut templului zeiţei ARTE- 
MIS ISTRIANA al cărei cult a existat în acea 
zonă... De cind...? Pină în ce vreme a dăinuit 
acolo cultul acelei zeițe şi din ce cauză a dispă- 
rut, acestea sint probleme pe care cercetările 
viitoare le vor lămuri. În concluzie, ne vom per- 
mite următoarea sugestie. Săpăturile ce se vor 
face trebuie să se axeze pe hotarul dintre satele 
Năieni şi Vilăneşti (numele acestuia din urmă 
derivă din grecescul Velos/ fni6g care în- 
seamnă prag, poartă, prin extensiune, casă, 
locuinţă, chiar și locuinţă cerească). Părerea 
noastră este că tezaurul care s-a păstrat de 
veacuri în tainița templului existent la Năieni 
a fost găsit «de cine»?... şi mutat acolo unde 
Lemnaru l-a aflat ascuns, cu scopul de a fi 
cărat acasă piesă cu piesă mai tirziu. 


N. Miulescu 


Piesă din Tezaurul de la Pictroasele 


imi /easca. 


T ~ 
ORIGINEA GETO-DACICA 


TEZAURULUI be A PIETROASELE 


Alexandru Odobescu, om de înaltă erudiție, 
în dorința sinceră de a ridica prestigiul tinerei 
naţiuni române, după o titanică muncă intelec- 
tuală, eforturi fizice şi materiale deosebite, 
reușește să publice la Paris lucrarea «Tezaurul 
de la Pietroasa». Datorită unor condiţii obiec- 
tive, a concluzionat, referitor la tezaur, că «a 
aparținut goților, conduși de Athanaric și a fost 
îngropat de aceştia, pe timpul cînd se retrăgeau 
din faţa invaziei hunilor, din Caucaland la 
Constantinopol» (a localizat Caucaland în Mun- 
ţii Buzăului). 

n perioada de la apariția lucrării lui Odobescu 
şi pînă în prezent s-au făcut numeroase desco- 
periri arheologice, au fost identificate docu- 
mente de arhivă care pot demonstra că stră- 
moşii noștri au avut o civilizaţie superioară și 
în aceste condiţii se impune reconsiderarea 
apartenenţei Tezaurului de la Pietroasele. 

Pentru a veni în ajutorul celor interesaţi şi în 
același timp pentru a răspunde dorinţei de 
documentare a pasionaţilor în cunoașterea 
istoriei acestui neam vitregit de soartă, în 
prezenta lucrare încerc să aduc informaţii 
referitoare la existența unui oracol al zeiţei 
Cybele în zona Aluniș și la atestarea originii 
geto-dacice a Tezaurului de la Pietroasele. 

S-a analizat mai puţin hermeneutica tezauru- 
lui, motiv care a condus la concluzii false referi- 
toare ia utilizarea acestor obiecte «sacre». 
Necunoscind adevărata destinaţie, Odobescu 


PATERA 


7 — Cybele; 2 — Apollo; 3 — Dionysos; 4 — Cronos 
copil (anul nou); 5 — Ares; 6 — Sibilă; 7 — Hestia; 
8— Hermes; 9 — Cronos (anul vechi); 710 — Fortuna; 
11 — Hetaistos; 12 — Hades; 13 — Hecate (Bendis); 
14 — Castor; 15 — Pollux; 16 — Comos; 17 — Sibilă. 


nu putea să identifice corect pe posesor. Ple- 
cind de la ideea preconcepută că vasele au 
aparținut goților, unii autori au căutat să asimi- 
leze zeitățile de pe pateră cu zeii goților. 

Există și azi tendința de a se atribui unele 
obiecte găsite în mormintele conducătorilor 
barbari ca aparținind civilizaţiei lor; dar, de 
foarte multe ori, popoarele FN roate au fost 
numai cărăuşii ce au transpo dintr-o parte 
în alta elementele unor civilizații (pe care le-au 
prădat) ‘şi nu neapărat ei le-au și creat. 

In lucrările lor, autorii nu țin cont de elemen- 
tele de geologie, mineralogie, metalurgie şi nu 
ajung la soluţia optimă cînd analizează orfevre- 
ria. Numai un popor sedentar care avea aur 
și se ocupa cu mineritul era în măsură să cu- 
noască metalurgia și prelucrarea aurului (pe 
teritoriul patriei noastre, aurul se găsea în 
M. Apuseni, Maramureş, Izvoarele Oltului, 
M. Buzăului). 

Se consideră că Tezaurul de la Pietroasele 
aparținînd lui Athanaric ar fi fost îngropat de 
acesta la venirea hunilor. 

Or, Athanaric ar fi îngropat tezaurul numai 
dacă era încercuit şi distrus. Dacă era obligat 
să se retragă sub presiunea hunilor, el,cunos- 
cînd toarte probabil că nu se va mai întoarce, 
lua tezaurul cu el (pentru a se răscumpăra 
la nevoie). 

Adevăraţii proprietari ai tezaurului au fost 
însă băştinașii, care se retrăgeau temporar în 
munți, ulterior revenind pentru reluarea activi- 
tății. 

Ammianus Marcellinus (cca 330—400 e.n.), 
istoric antic, unul din oamenii apropiaţi împăra- 
tului Valens, a scris o istorie a Romei în XXXI de 
cărți. Din cartea a XXVIl-a, unde descrie lup- 
tele lui Athanaric cu Valens și hunii, rezultă că 
impăratul roman a încercat trei acţiuni împo- 

triva lui Athanaric, în anii 367, 368 şi 369 e.n. 
Numai în urma primului atac goții au fost 
obligaţi să se retragă spre «Munţii cei înalți ai 
serrilor». (Demn de reținut că se recunoaște, 
indirect, prezența unei populaţii locale daco- 
romane căreia îi aparțineau acești munți.) 

După ce descrie şi celelalte tentative de 
acțiune ale lui Valens, Ammianus continuă: «În 
anul 375 e.n. Athanaric, pierzind lupta cu hunii, 
de-a lungul Valului greuthungilor, este obligat 
să se retragă între Siret și Prut».Aici organi- 
zează o nouă apărare, cu fața spre sud, pe un 
aliniament marcat de următoarele localități 
actuale: Ploscuţeni-Tecuci-Stoicani. Hunii îl 
atacă, obligindu-l să se retragă în Caucaland, 
iar mai tirziu la Constantinopol. 

Comparind harta cu dispunerea triburilor 
în Dacia preromană cu o hartă actuală rezultă: 
tribul caucoensilor trăia la Izvoarele Oltului— 
Munţii Ciucului; tribul serrilor se afla în Tara 
Făgărașului, Țara Birsei și Munţii Buzăului. 
Actualul virf Siriu din Munţii Buzăului demon- 
strează prezenţa și continuitatea tribului serri- 
lor. Denumirea lui provine de la steaua Sirius 
şi se pare că a servit ca punct de orientare și 
observare pentru astronomii şi astrologii din 
antichitate. În apropiere de Vf. Siriu se află 
piriul Mani, ce se traduce, tot din Ib. latină, 
«Piriul cu sufletele strămoşilor» (mani=zei 
protectori buni). Este posibil ca la izvoarele 
acestuia să se afle un vechi altar și locul unde 
au fost îngropate urnele cu cenușa de incine 
rare. S-ar putea ca vf. Siriu să fi fost unul din 
pre e sacri ce făceau parte dintr-o «zonă 
sacră». 


CONCLUZIILE CE SE IMPUN 


În anul 367 pe aceste meleaguri trăia o popu- 
latie daco-romană, care nu s-a retras cu împă- 
ratul Aurelian și care mai păstra legături cu 
Imperiul roman. Localnicii, alarmaţi de prezenţa 
goților, au ascuns tezaurul. Athanaric nu a dus 
nici o luptă în Munţii Buzăului. Organizind apă 
rarea, cum am arătat anterior, a pierdut comu- 
nicaţia de retragere în Caucaland prin valea 
Buzăului şi s-a retras prin valea Trotușului, va- 
lea Oituzului sau valea Uzului. Cînd a plecat din 
Caucaland, la Constantinopol, a trecut prin 
Pasul Bran sau valea Oltului. 

În concluzie, Tezaurul de la Pietroasele a 
aparținut unei populații locale, daco-romane, 
care l-a îngropat. 

În centrul paterei din Tezaurul de la Pietroa- 
sele se află statueta Cybelei, prezenţa ei confir- 
mind existența cultului zeiței în respectivul 
spaţiu geografic și destinaţia tezaurului ca 
element de cult. Misterele zeiţei Cybele se 
practicau în păduri, peşteri din munți, la fel ca și 
misterele lui Dionysos (pe care îl vom denumi 
în continuare Dionisie, aceasta fiind denumirea 
tracă nealterată). 

La Năieni, în apropiere de comuna Pietroasa, 
s-a găsit o statuetă înfăţișind pe Anaitis călare 
pe un leu, cu Atis lingă dinsa, celălalt bărbat, 
care lipsește, probabil să fi fost Dionisie. 
(Anaitis este o zeiță scilică; !a geto-daci îi 
corespundea Cybele.) Denumirea satului Nă- 
ieni (veche de peste 2 000 de ani, atestă pre- 
zenţa şi continuitatea poporului), privită cu 
atenție, poate proveni de la A-nai-tis și con- 
firma venerarea zeiței de către populaţia locală. 

Hermeneutica tezaurului este reprezentată 
prin simboluri și totemuri dacice dintre care 
am identificat: simbolul Soarelui (discul, cu 
rozete ce au un sistem floral, perlele de pe 
marginea discului şi a paterei), lira, simbolul lui 

Apollo, tirsul, vasele pentru libații; totemurile: 
lupul, grifonul (paznicul aurului și al înțelepciu- 
nii), vulturul, corbul, delfinul, leul, măgarul, 
căprioara, vița de vie, frunzele de stejar, tir<ul 
lui Dionisie. 


PATERA 


Numerotind cu 1 zeița din centrul paterei 
(Cybele), cu 2 zeul Apollo, ce se recunoaște 
după liră, în continuare, în sensul acelor unui 
ceasornic (și numai așa), găsim un număr de 
17 zei şi zeițe, ce propun a fi identificați astfel: 

Cybele (nr. 1) — zeiţă de origine trigiană, 
adoptată de geto-daci, se află în centrul paterei 
şi priveşte spre Apollo, sărbătoritul. Se identi- 
fică după Atis şi animalele din jurul ei. Prezenţa 
zeiţei în centrul paterei confirmă prestigiul de 
care se bucură cultul ei şi că vasul era utilizat 
pentru practicarea misterelor acestui cult. 

Apollo Musagetul (nr. 2) — zeu trac identifi- 
cat după liră, grifon. În cinstea sa se dădeau 
două mari serbări: la despărţirea lui de omenire, 
toamna, cînd se marca începutul anului nou, 
şi la venirea lui în folosul omenirii, primăvara. 
(În com. Vama Buzăului am aflat de la bătrinul 
Gal Gheorghe, de 91 de ani, că se sărbătorea 
acum 60 de ani în Tabla Buţii venirea anului nou 
în luna septembrie.) 

Dionisie (nr. 3) — zeu trac de origine, el i-a 
învățat pe traci să cultive vița de vie și prepara- 
rea vinului. Se identifică după cămașa de zale 
(getică), copilul cu coșul de jucării al lui Dio- 
nysos (element din thiasul dionysiac), delfinul, 
tirsul cu viţa de vie, vița de vie cu struguri de pe 
marginea paterei. În mina dreaptă are, ca semn 
al puterii, o coroană pe care o prezintă lui 
Apollo. 

Cronos copil (nr. 4) însoțește pe Dionisie, 
în rol de an nou în cadrul thiasului. 

Ares (nr. 5) — zeu grec; la romani Marte, 
iniţial zeul protector al agriculturii, ulterior al 
războiului. 

Sibilă (nr. 6) — zeiţă neidentificată,cu pateră 
și vas pentru libaţii. 

Hestia (nr. 7) — zeiţă tracică, patroană a 
vetrei casei și cetăților. 

Era venerată la daci pe înălțimi, confirmind 
credința uraniană a acestora. 

Hermes (nr. 8) primeşte de la Cronos (sim- 
bolizat în această situaţie ca anul vechi) coroa- 
na s-o ducă noului an. El avea şi funcţia de 
mesager al zeilor. 

Cronos (nr. 9) — în această ipostază întru- 
chipează anul vechi. 

Fortuna (nr. 10) — zeiţa norocului, apare pe 
pateră clar, după cornul abundenței; cu mina 
dreaptă culege fructele norocului. 

Hefaistos (nr. 11) — zeul meșteșugurilor, 
identificat prin cheile din mină (simbolul mese- 
riei) şi piciorul drept vizibil deformat. 

Hades (nr. 12) — zeul subpămintean, repre- 
zentat prin tron, sceptru, cornul abundenței. 
Simbolul pur dacic este scos în relief de tote- 
mul lupului aflat sub tronul lui Hades. Se știe 
că Hades era însoţit de cîinele Cerber; simbolul 
lupului dă zeilor de pe pateră caracter geto-dac. 
(Ştim că totemul iupuiui a fost atit de venerat 
la geto-daci încit a devenit drapel de luptă. În 
folclorul nostru și azi se mai găseşte ideea că 
lupul conduce sufletele decedaţilor pe drumul 
fără întoarcere.) 

Hecate (nr. 13) — zeiță tracă numită la daci 
Bendis, zeiță a nopții, a farmecelor, cea care îl 
însoţeşte permanent pe Hades sub pămint, 
deoarece soţia lui, Persephona, pleacă, cu 
ştirea lui Zeus, la mama sa, Demetra, pe supra- 


tata pămintului. 
Castor şi Pollux (nr. 14 și 15) — Dioscurii, 
cu biciul în mină. 


zi completă (ziua și noaptea). Numărul de 24 de i; 
ore într-o zi se cunoștea tot de la babilonieni. 


Comos (nr. 16) — zeui ospeţelor şi a! sărbă- CE REPREZINTĂ TEZAURUL ^ 


torilor dionisiace, un tînăr cu un coș cu fructe, 
avind în cealaltă mină o torță. 

Sibila (nr. 17) — zeiță neidentificată, cu 
pateră şi vas de libaţii. 


DISCUL SOLAR 


La partea exterioară are un număr de 235 de 
perle. Ele simbolizează Soarele și ciclul meto- 
nian de corectare a calendarului (are 235 de 
lunaţii, corespunzător la 19 ani solari). Acest 
ciclu se cunoștea înainte de Metoniu, încă din 
secolul al Vil-lea i.e.n., de către babilonieni, 
de la care Zalmoxis l-a aflat, fiind la studii în 
Egipt. 

La partea interioară are un număr de aproxi- 
mativ 485 de perle, corespunzător la 5 secole. 

Între aceste două rînduri de perle se află un 
desen, redat de o linie frintă, care împarte 
discul în 55 de diviziuni egaie cu virful în sus și 
55 de diviziuni cu virful în jos. În interiorul 
tiecărei diviziuni se află un număr de 5—10 linii 
drepte sub formă de raze. În tota! se găsesc 
un număr de 391 de raze pe partea exterioară și 
379 de raze pe partea interioară. Aceste raze 
reprezintă zilele de corecţii ale unui an calen- 
daristic. 

Cei mai important element de semnalat 
şi care simbolizează destinația vasului, 
fiind cheia descitrării întregii enigme, este 
una din cele 55 de diviziuni — care nu are 
raze, ci este desenată ca un indicator. 

Sint două astfel de indicatoare, unul după 
altul, avind un semn spre cercul interior și altul 
spre cercul exterior. Au mai rămas un total de 
54 de diviziuni pe fiecare sens; ele pot repre- 
zenta săptăminile anului corectabile. 

Spre interiorul discului sînt două cercuri 
concentrice, notate cu A şi B. Cercul A are un 
sistem floral cu 17 petale la exterior și 17 petale 
la interior, în total 34 de petale. Cifra 34 o găsim 
în descifrarea Calendarului de la Sarmizege- 
tusa ca număr de ani după care se corectează 
anul dacic. 

Numărul zeilor şi zeițelor de pe pateră este 
tot 17, conducind la concluzia că discul solar 
avea şi un rol divinator. Cercui B are un sistem 
flora! cu 24 de petale, ce reprezintă orele dintr-o 

DISCUL SOLAR 


1-2 — indicatoare; 2 — 
235 porlo exterioare; 
3 — 485 perle interioa- 
re; 4 — SA diviziuni cu 
raze hi; A — sis 
uranian; 8 — 
„floral uranian 


ȘI LA CE FOLOSEA? 


Patera era un vas sacru, ce simboliza sărbă- = 


torirea de către zei a lui Apollo cu ocazia anului 
nou, asemănătoare serbărilor geto-dacice din 
luna septembrie. Poziţia zeilor şi zeiţelor de pe . 


pateră corespunde numerotării poziţiei aștrilor - - 


de pe discul solar din sistemul floral exterior. * 

Discul solar este un vas sacru şi nu o fructieră, 
Simbolizeată credința solară a geto-dacilor, 
eternitatea timpului și posibilitatea de măsurare 
şi utilizare a timpului. 


CINE L-A FĂURIT 
ȘI CUI I-A APARȚINUT?. 


A fost făurit în timpul lui Zalmoxis, venit din 
Egipt pentru inițierea discipolilor în măsurarea 
timpului, astrologie și divinaţie. Despre acest 
proces de pregătire a discipolilor ne vorbesc” 
Herodot și în special lordanes, cînd arată pre- 


ocupările superioare ale lui Deceneu. A apar- `“ 


ținut sanctuarului -oracol al zeiţei Cybele de: 
la Aluniș. $ 


CÎND A FOST ÎNGROPAT: 
ŞI DE CĂTRE CINE? 


De Marele preot al cultului, la apariția po- 
poarelor migratoare. Era interzisă dezvăluirea 
locului sanctuarului de către iniţiaţi, chiar cu 
riscul vieţii. Tezaurul a fost ascuns la Pietroa- 
sele din două motive: să fie protejat pentru a nu 
fi jefuit; în caz că se găsește de către barbari, 
să inducă în eroare asupra locului sanctuarului 


pentru ca acesta să nu fie profanat. (În Munţii“ . 


Buzăului, una din zonele sacre și divinatorii, 
se afla un sanctuar-oracol al Cybelei.) | 

Piesele au fost depuse de Marele preot cu un* 
grup restrins de iniţiaţi care, prinşi și omoriţi, 
au dus cu ei în împărăţia lui Hades adevărul 
asupra tezaurului. i 

Autorul consideră că este necesar sa sê 
descifreze piesele tezaurului, concomitent cu“ 
intensificarea cercetărilor arheologice în zonas 
Munţilor Buzăului, pentru delimitarea «zonei 
sacre» și integrarea ei în cadrul patrimoniului ` 
cultura! naţional. FI. Olteanu s 


Istoria tehnicii admite, în general, pe Heron 
din Alexandria ca fiind printre primii ingineri 
cunoscuţi în lume, pentru că a imaginat şi 
construit, între altele, maşini cu aburi bazate 
pe principiul turbinei și al motorului cu reacție, 


- mecanisme care deschideau la comandă uşile 


templelor sau care propulsau vehicule. 

Exemple, care, fără a fi singulare, se alătură 
uimitoarelor cunoștințe astronomice, matema- 
tice și tehnice ale anticilor. Astfel, în Mesopo- 
tamia, petrolul era distilat în benzină, kerosen 
şi gudron; se construiau treierătoare mecanice, 
strunguri și chiar planoare în Egiptul antic; 
în India veche se cunoștea tehnica turnării 
cositorului şi magneziului, ca și a tratării me- 
talelor — în special a fierului — la rece; în 
China dinastiei Min se «distila» mercurul. 
Dintre civilizațiile «Lumii noi», olmecii focali- 
zau razele solare cu ajutorul unor oglinzi din 
piatră șlefuite şi acoperite cu cochilii de scoici, 
mayașii se orientau cu busole magnetice, în 
timp ce aztecii confecționau oglinzi din platină. 
Mai «aproape» de noi, ionienii, care pot fi con- 
siderați cu adevărat drept pionierii ştiinţei şi 
tehnicii actuale, reinventau strungul, măsurau 
scurgerea timpului construind ceasornice şi 
descopereau aerul, cîntărindu-l. Alte informații 
ne vorbesc de existența, la multe dintre stră- 
vechile civilizaţii, a unei adevărate tehnici 
aviatice! 

Aceste înfăptuiri, ce ne apar azi ca uluitoare, 
sînt explicate, cel mai adesea, ca avind între- 
buințări restrinse și fără efecte asupra 
evoluției omeneşti. Urmare a caracterului lor 
inițiatic sau mistic, ele constituiau, totodată, 
justificarea socială pentru o societate construi- 
tă eminamente pe exploatare. 

O recentă descoperire arheologică prove- 
nind din zona carpato-dunăreană vine să su- 
gereze că și strămoșii noştri, cu mult inaintea 
lui Heron, Policrates și a multor alți inaineri 
ai antichităţii tirzii, au putut avea anumite 
cunoștințe de fizică și chimie, efectuind chiar 
posibile experiențe fizico-chimice sui-generis! 

Dar despre ce este vorba? 

Într-o staţiune arheologică din apropiere de 
Olteniţa şi aparţinind orizontului culturii neo- 
litice Gumelnița (3200—2700 î.e.n.) au fost 
descoperite două grupe de vase îngemănate, 
piese arheologice de excepţie care creează 
probleme atunci cînd se abordează interpre- 
tarea lor. 

Unul dintre acestea este compus din patru 
vase miniaturale scunde, de forme tronconice, 
decorate specific culturii ce-i poartă numele, 
păstrind urmele unui motiv spiralic pictat bi- 
color cu alb şi roşu. Trei dintre ele au capace 
«sudate» prin ardere în cuptor de corpurile 
vaselor respective, închizind recipientele astfel 

EXPERIENTE 
DE FIZICA 


formate. Toate patru vasele comunică prin 
intermediul unor canale pozate la aceeași cotă, 
întreg ansamblul putind fi considerat, în acest 
tel, un sistem de vase comunicante. 

Comentind rostul acestor vase îngemănate, 
arheologul Done Șerbănescu, de la Muzeul 
de arheologie din orașul Olteniţa, considera 
— în cadrul unui seminar ad-hoc — că poate fi 
susținută ipoteza întrebuinţării lor în procese 
care presupuneau anumite cunoștințe de fizică 
şi chimie. Vizavi de ineditul ei, ipoteza în sine 
nu pare departe de adevăr, pentru că o între- 
bare ne urmărește: la ce ar fi putut servi o 
baterie de recipiente parțial închise cu comu- 
nicare dirijată, dacă nu la efectuarea unor 
anumite experienţe fizico-chimice? 

Deși nu toate aspectele sînt suficient de 
precizate, la ora actuală putem presupune, de 
asemenea, că acest vas multiplu putea servi 
și la obținerea (fracționată?) a unor anumite 
substanţe rafinate sau ca recipient cu consum 
reglat, semiautomat. Dar întrebările sînt, prin 
ceea ce sugerează, și posibile răspunsuri la 
finalitatea vasului: a avut un caracter magico- 
religios, a fost folosit pentru prepararea anu- 
mitor lichide rafinate sau a fost de uz casnic- 
gospodăresc? 

Oricare ar fi însă interpretarea sa adevărată — 
în stadiul actual al cercetărilor toate au același 
grad de verosimilitate —, nu trebuie să pierdem 
din vedere cel puţin trei aspecte importante: 

— aceste vase îngemănate se înscriu în 
eria tipologică a vaselor multiple prezente 
în diferite variante — «binoclu», «solniță» 
«cu git dublu», «alambic», «clepsidră» — înce- 
pind din neoliticul cucutean, traversînd bronzul 
culturilor Otomani, Girla Mare şi în special 
Verbicioara, pînă în prima epocă a fierului; 

— destinaţia acestor serii tipologice de vase 
este pusă, cel mai adesea, în legătură cu păs- 
trarea lichidelor, grăunţelor şi pentru libații. 
Explicaţia pare departe de adevăr de vreme ce 
formele lor denotă o plurivalenţă ce le situează 
dincolo de interpretările menționate; 

— aceste vase îngemănate par modelele unor 
vase de mari dimensiuni. În acest fel ele se 
încadrează practicii neolitice a miniaturizării 
cind poate se simțea nevoia replicilor unor 
posibile unicate încărcate de semnificaţie ma- 
A aeai plasate în anumite centre de 
cult. 

Înscriindu-se în coordonatele artistico-ma- 
gice şi istorice ale culturii Gumelnița — și ne 
referim aici, în special, la unitatea de sinteză 
neolitică carpato-balcano-egeo-anatoliană —, 
aceste vase Îngemänate sînt dovezi de prim 
ordin ale culturii materiale și spirituale ale stră- 
moşilor noştri din vatra străveche a Carpaţilor 


și Dunării. Gheorghe N. Popescu 


printre noi 


În paginile următoare publicăm cîte ceva din creaţiile unor scriitori și poeți preocu- 
pați de starea planetei, de relaţiile sociale galactice, de zilele mileniilor viitoare. Micii 
mari autori vin din București, de la cenaclul de anticipație al Casei centrale a pionie- 
rilor — unde au apărut Almira, scriitoare consacrată, publicată la «Cutezătorii», Da- 
niela, Victorița, Olgun, Daniel, Marian, Mihaela, Anamaria, Luminiţa, Victor, per- 
soane pe care deja le auzim la radio sau le vedem la televizor în emisiunile pentru copii 
— sau din Guranda, Botoșani — foarte tînărul profesor Stelian Neagu face acolo o de- 
monstrație că înclinarea către viitor este în firescul fiecărui copil, ceea ce Liviu și Neti 
Guriuc, Nicoleta și Lidia Elcu, Rodica Cocu, Camelia Uscatu probează, aducînd un 
tulburător aer de prospețime. 

Urmează pagini care intră în tradiția Almanahului nostru, povestiri S.F. românești — 
unul dintre maeștri, Adrian Rogoz, este prezent, cîțiva amatori cu talent și reputație: 
Gh. Teibrich, R. Honga, G. Manolescu, L. Petrescu, plus autori străini — Isaac Asimov, 
Fr. Brown, R. Lory, Joanna Russ —, celebrităţi ale genului, povestirile lor fiind traduse, 
„ca și în anii trecuți, de fostul nostru colaborator, I.M. Mihai lonescu, pe care o moarte 
"năpraznică și prematură l-a răpit fandom-ului românesc. Lumea anticipației românești 


îi aduce lui Mihai, și pe această cale, omagiul pe care cu prisosinţă îl merită. 


FANTASTIC 


Avem miliarde de ani în urmă. 
E fantastic? 
Avem miliarde de stele necunoscute. 
E fantastic? 
Noi oamenii sintem fiinţe raționale 
E fantastic? 
Dar că noi oamenii am putea fi fiinţe microscopice 
E fantastic? 
Noi trăim cu adevărat? Sau poate nici nu existăm? 
Această întrebare și această idee sint pur fantastice, 
Sau simple utopii. 
Liviu Guriuc, 
clasa a VIll-a 


POEMUL 
ZBORULUI 


Zburăm, zburăm 

Către planeta bucuriei zburăm 

Zburăm,. în necunoscut zburăm 

Ne copleşeşte amintirea trecutului 

Un trecut negru, negru ca Imperiul în care zburăm 

Zburăm de pe o planetă cu un trecut frumos 

Cu un prezent negru 

Zburăm spre o altă planetă, 

Spre Terra-2, spre Terra speranţelor noastre 

Am ajuns acolo unde putem gindi liberi 

Acolo unde nu mai există cuvintul război 

Am stat pe această planetă, am stat doar — ce 
lucru firesc 

Dorul de planeta Pămint ne-a copleșit 

Ne întoarcem, ne întoarcem pe bătrina Terra 

Ne intoarcem spre neamurile noastre 

Zburăm, zburăm către o stea 

Zburăm în zumzetul motoarelor 

Către zumzetul albinelor 

Am ajuns, am ajuns, sintem cu o mină pe Everest 


Al. Mironov 


Cu o mină pe Amazon și cu inimile pe oameni 
Am ajuns, am ajuns, ce bucurie 
Ce bucurie... 

L. Guriuc 


LUMI PARALELE 


Zgomotul valurilor îi izbea în urechi. In atita 
linişte ele sunau metalic. Şi totul, totul >ra alb. 
Pînă şi marea și soarele. Clarei nu-i ra frică, 
dar o cuprinse neliniștea. Închise memorato- 
rul lingvistic. Vocea tatălui ei suna melanco- 
lic. Intră într-o piclă. Simţi cum bioundele se 
încrucișară trupul ei. Se simțea măi bine. 
Auzi pași. În sfîrşit, sosi Val. 

— Să mergem, Clara. Henri ne aşteaptă. 
Ştii doar că patronul nu admite întirzierile. 

— Tu ştii unde ne trimite patronul, Val? 

— Mergem pe Pămînt, Clara. 

— Pe Pămînt? Poate că te-a minţit. Doar 
ştie că eu sînt de acolo și n-ar accepta reîn- 
toarcerea mea. Ce l-o fi determinat să ia o 
asemenea hotărire? 

— Ştii că şi eu plec spre planeta mea? După 
ce te las pe tine acasă, pe Terra. 

— Totul îmi pare caraghios de la o vreme. 
Pînă și amintirile mele... 

— Tu ai amintiri, Clara? 

— Amintirile mele sint vise, Val. 

Cei doi înaintau printre siluetele albe ale 
arborilor de la marginea mării. 

— Ce-ai să faci pe planeta ta, Val? Tu nici 
măcar nu o ştii. 

— Voi călători. Poate că planeta mea nu 
este împărțită în ţări, aşa cum e la voi. Le voi 
povesti oamenilor mei despre tine, Clara, des- 
pre patron, despre călătorii pe stele îndepăr- 
tate. 

— Despre patron? Niciodată, noi, pămin- 
tenii urîm tirania, dictatura. Ai auzit de lucru- 
rile astea? Aşa le spunem noi, pămintenii. 

— De la tine știu, Clara, despre tiranie, 
război, foamete. Poate că tu ai plecat din 
cauza unuia din lucrurile astea, tu nu-ți mai 

aminteşti, dar poate că așa e. Şi ce-o să mai 
găseşti acolo, la tine? 

— Oameni, Val, am să găsesc oameni. 

Clara şi Val puseră în funcțiune aparatele 
individuale de zbor. Străbăteau o structură 
densă în care nu se mai auzeau cuvintele. De- 
veniseră de un alb-argintiu. Înaintau cu viteză. 
Pătrunseră apoi în zona Centrului de zbor. 
Deconectară motoarele. 

— La ce te gindeşti, Clara? 

— La faptul că peste puțin timp voi călători 
spre Terra. Am transmis deja mesajul. ÎI va 
intercepta cineva? Patronul mi-a interzis să 
primesc imagini, sau poate nu mai există nici 
o imagine a Pămîntului. Cînd am plecat mai 
exista o civilizaţie. Era în secolul XX. Păstra- 
sem înregistrate glasurile părinţilor mei. Sin- 
gurele glasuri pămintene. 

Nava spaţială îi aștepta. Patronul le făcea 
semne cu mina. 

— Aici ne luăm rămas bun, Val. Nu ne vom 
mai întilni. În spaţiu vom dormi. Ne vom trezi 
după călătorie. 

— Am să te caut, Clara. Civilizaţiile noastre 
trebuie să fie prietene. 

Urcară în navă. Patronul le dădu startul. 


5 
„Mesaj! Clara încă nu s-a întors. O aşteptăm. 
In care secol viitor va sosi? Cum de-a ajuns 
într-o altă lume şi cine-i Patronul, în ce Univers 
e această planetă? A plecat doar în secolul XX. 
Cite secole or fi trecut acolo, la ea, în spațiu? 


Nicoleta Elcu, 
clasa a VIl-a 


PRIETENI 
ÎN ERA COSMICĂ 


O plantă care de-abia a încolțit 

Mă priveşte mirată şi mă-ntreabă : 

— Cine ești tu? 

Mă aplec asupra ei și-o mingii : 

— Eu sînt un om, îi zic. 

Mă priveşte nedumerită şi se înclină gingaş, 
salutindu-mă. 


Nicoleta Elcu 


CIUDAT! 


Ieri mi-am sărbătorit 

Ziua de naştere. 

Împlinisem 13 ani 

«Miine (mi s-a spus) 
Împlineşti 12 ani. 

La mulți ani » 

Ciudat! 

Sintem înaintea erei noastre? 


Rodica Cocu, 
clasa a VIl-a 


OMUL 


Mă întreb adesea ce e omul? 

Și mă chinuiesc să aflu răspunsul 
Dar răspunsul vine singur. De la sine. 
Omul este un poem 

Este o floare 

Omul este un truditor 

Ce e omul? 

E pădurea fremătind, e revoluția, 
E muntele înalt, semeţ, 

E fluturele ce zboară din floare în floare 
Pentru eternitate. 

Stie să facă minuni ca-n poveşti 
Stie de pacea pămîntului 

Stie să pună întrebări 

Să plingă, să ridă. 

Ce e omul? 


Rodica Cocu 


ARIPILE. 
AŞTEPTĂRII 


Amețeală; întuneric, singurătate. Pentru ce 
se afla aici? 

Dar unde era, aici? Privi în jur şi totul i se 
păru pustiu. Aştepta pe cineva anume? 

— Ozda, nu aștepta zadarnic! 

A cui era vocea? 

Mai trăia cineva? Nu, era imposibil, doar ea 
rezistase. Dar aceeaşi voce... 

— Ozda, cred că mă recunoști, sint Tiu, în 
stare foarte bună... 

„Trăia el, el, ucigașul? Se întoarse brusc și 
într-adevăr Tiu... computerul hid care o fixa 
cu ochiul său metalic. 

— Nu, nu se poate, nu exişti... ţipă sfișietor 
Ozda. 

— Ba da, Ozda, te-aș fi lăsat eu singură, 
nu sînt eu acela care am grijă de oameni?! 

— Ucigașule, trădătorule, pentru ce? 

— Pentru ce, ştii foarte bine, mă săturasem 
să vă tot ascult poruncile. 

— Dar bine, riscai să-ţi pierzi existenţa... 

— Ai uitat ceva, Ozda, ceva din lecţia pe 
care ti-au predat-o. Viaţa oamenilor este mai 
prețioasă decit a roboților. ^ 

— ŞI ai... 

— Da, am preferat catastrofa, eram sigur că 
veţi muri, dar... tu... ai rezistat şi, cu puţină 
șansă, şi eu. 

— Tu ai pus la cale toate acestea, nu? Dar 
cum ai putut, ai distrus oamenii care te-au 
făurit! i 

— N-ai să înţelegi, sint un computer şi nu 
am timp să gindesc la aşa ceva. Doar asta 
am vrut. 

Acum arăta spre rămășițele navei care alcă- 
tuiau o privelişte înspăimintătoare. 

— Puteai să ai aceeaşi soartă ca şi «cei- 
lalţi» de aici... ai avut noroc, Ozda... 

— Nu, mai bine muream alături de ei... Eşti 
un prost, robotule. 

— Ştiam, de fapt asta e părerea voastră. 

— Dar cum ai reușit... 

— Mă aşteptam să mă întrebi. Simplu: -vi- 
teza navei, foarte mare, mi-a dat ideea. Am 
controlat planeta în apropierea căreia ne aflam 
şi, culmea fericirii... planeta avea cîmpul de 
gravitație enorm de puternic. Atunci am in- 
tervenit... şi ciocnirea a avut loc... Dar ce faci? 
Ozda, degeaba, nu intra în cîmpul meu elec- 
tromagnetic... 

— Ba da, Tiu, te urăsc. O greață şi o ame- 
țeală o făcură să se retragă înfricoşată. 

— Te-am prevenit! Ceva ca un hohot de ris 
îi inundă auzul, rîdea el, robotul? Nu se putea 
face nimic? Trebuia să-l distrugă cu prețul 
vieţii sale. 

— Ozda, ți-aş propune să fim prieteni, mă- 


car pentru o vreme, ti-ar folosi... 

— La ce? 

— Ştii tu... oricind poate trece prin apro- 
pierea planetei vreo navă, iar eu aș putea-o 
anunţa că pe planetă se află o fiinţă. 

— M-aș bucura enom să fie aşa, dar nu se 
poate. 

— Ba da, numai să vrei. 

— Nu vreau. 

— Atunci nu ai de ales, va trebui să mori 
și tu ca și ceilalți. 

O tracțiune de secundă, și o sclipire străbătu 
rapid creierul Ozdei. 

Cum putea funcţiona computerul? Sigur, de 
ce nu i-a venit ideea de la început?! Se apro- 
pia din ce în ce. Zărise firul dorit. Poate ochiul 

W oponiiu nu-i putea descifra gîndul. 

— Ozda, ce vrei să faci, vei muri, Ozda, nu 
te apropia! Ozda, pentru ultima dată, îţi pro- 
pun să fim prieteni, dacă nu... Răspunde-mi 
dacă vrei, te voi salva... 

Gata, ultima fărimă de curent străbătu corpul 
computerului. 

— Vei muri, Ozda... 

Totul se sfirşise cu bine, aproape bine. Ea 
era singura supraviețuitoare. Şi nu mai avea 
mult nici ea. Aștepta pe cineva. Pe cine? A, 
ca „> 

en ` Ài îmbătrînit, Ozda, vei muri și tu... parcă 

vocea comnuterului, dar el era acolo, 
lingă ceilalți, iar ea era în altă parte. Şi totuși 
aștepta salvarea ei. Prinsese aripi, aștepta 
două lucruri odată: salvarea şi moartea. Doar 
una din dorinţe i se a mai împlini. 

Apoi așteptarea luă sfirşit, moartea venise. 

— Ai îmbătrinit, vei muri şi tu... 

Din nou vocea computerului și așteptarea 
i se curmă, murise... 


Luminiţa Pană, 
clasa a VIl-a 


ZBOR NAIV 


În viaţa mea n-am văzut o rachetă spaţială. 
Dar, într-o zi,am fost cu fratele mamei în cos- 
mos. 

Am spart racheta și am intrat în ea. 

Ne-am dus pe Lună. Acolo era lumină și 
cald. Erau gropi mari şi am sărit într-o groapă. 
Am vorbit cu Luna şi cu Soarele, am dat mina 
cu Luna și Soarele. 

— Ce faci? am întrebat eu Luna. 

Mi-a zis, stă. 

Am dat Soarelui cu băţul în cap şi Soarele 
a murit. 

L-am bocit apoi: 

— Scoală, Soare şi vino să vezi cum te 
bocesc! 

Camelia Uscatu, 
clasa a V-a 


LEGĂMÎNT PE 
CARE-L FACEM 
NOI MAMEI GEEA 


Noi ne legăm faţă de 

Planetă, 

Ape, flori şi fluturi etc... 

Să aducem Soarele mai aproape, 
Ca el să poată pătrunde 
Nestingherit 


În materie 
Si inimi. 


Pavel Şt. Marian, 


FICŢIUNE 


Așa cum Oul 

Adună sieși rotiri de sudoare, 
Altfel decit ar face o Inimă 
Toate aceste lucruri 

Ireale ale vieții, 
Primordialitatea necesară a existenței 
Si tot ceea ce Creierul 
Creează 

Pentru realitatea umană 

Este pentru că Noi 

Refacem. drumul planetei 
Printre aștrii naturali 

Ai întregu lumi 

Reale şi imaginate, narate sau fictive 
Asemenea unui Om 

Ce, mesaj stelar; 

Umblă printre Galaxii 

Și umple Spaţiul 

Cu simbolurile lui 

Ale intregii lumi a stelei numită 
Soare şi a altor Stele 

Ale Sistemului... 

Noţiuni elementare ale vieții. 


Pavel Şt. Marian 


PLANURI 
DE VIITOR 


Visul meu este să devin cosmonaut. Îmi 
imaginez mereu anul 2000 și parcă mă văd stu- 
diind într-un laborator de cercetare probele pe 
care colegii mei cosmonauti le aduc de pe alte 
planete. Tocmai trebuie să primesc nişte probe 
de pe Lună, rezultatul lor avind să clarifice mis- 
terul: se va putea, şi aici, făuri o civilizaţie? Se 
speră pe moment un lucru: aerul şi apa pot fi 
aduse acolo. Solul poate fi tratat cu o substanţă 
făcînd posibilă viața plantelor. Deci, într-un 
cuvint, viața va exista şi acolo. Primim ultimul 
mesaj. Emoţiile cresc. Au ajuns. Probele sînt 
transportate în laborator. După citeva minute, 
ies, exclamind: «Viaţa este posibilă!». 

Acesta-i doar un vis încă. Să nu uităm că 
sîntem în 1981, iar Luna pînă acum n-a fost decit 
vizitată, de la Neil Armstrong încoace. Dar pină 
în 2000 sper ca oamenii să studieze deja plane- 
tele sistemului solar. Energii ale viitorului, încă 
nedescoperite, vor pune în mișcare roboţi, 
mașini inteligente, ce pot fi trimiși să studieze 
pe cele mai îndepărtate planete, scutind oa- 
menii de orice risc. 

Omul, mintea sa au arătat că nimic nu e 
imposibil. În trecut nici măcar nu se visa ceea 
ce s-a realizat pină azi: autostrăzi suprapuse, 
zgirie-nori, străzi subterane, avioane ce merg 
cu viteze uriașe, nave-rachete cosmice, capa- 
bile să transporte oameni în spaţiul cosmic. 

Dacă Luna va putea fi locuită, voi locui acolo, 
împreună cu tinerii mei bunici. De ce nu, și în 
medicină în anul 2000 se poate spera la desco- 
perirea unor medicamente ce întineresc oame- 
nii bătrîni, cum este-n basme «apa vie». Vărul 

meu, Cătălin, va veni să mă viziteze, iar eu să-i 
dau idei și sfaturi pentru meseria sa de arhitect. 
În România, fabrica de nave cosmice va pro- 
duce nave pentru plimbări sau cercetări cos- 
mice. 7 

Pe Lună, îmi voi face o staţie de cercetări 
științifice, continuind experienţa celor de azi, 
iar în anul 3000 voi fi mindru dé ce-am făcut cu 
1 000 de ani în urmă. Să.nu uităm, în acea vreme 
medicii îşi vor fi împlinit dorința de veci: găsirea 
unui medicament contra bătrineții. 

De fapt am să vă fac o mărturisire: acest vis 
s-a înfiripat în mine în timp ce priveam, pentru 
prima dată, atent, stelele... Stelele, îndepărtatele 


stele... 
Liviu Marinoaica, 


clasa a VIl-a, 
Școala generală nr. 2 Craiova, 


FAŢĂ ÎN FAŢĂ 


Tăcerea tăcea. Se priveau, buimăciţi de 
neaşteptata întilnire. Mihai se uita la el, un pic 
înfricoşat de misterioasa apariție. «Ce fel de 
extraterestru este ăsta?, urit e, aparate peste 
aparate n-are, dar oare o fi deştept?» Încercă 
să-l atingă, să-i simtă răceala sau căldura, 
sufletul, să aibă dovada că nu visează. Celă- 
lalt mirosise păminteanul, îl știa prezența, deși 
nu-l vedea, fiindcă El nu vedeau, ei' miroseau 
lucrurile. «Miroase frumos, a vietate inteli- 
gentă.» Trimise un fascicul de mirosuri prin 
care-i spunea; «Vrei să fim prieteni?» Pămin- 
teanul strimbă din nas, în timp ce șoptea: 
«Vrei să fim prieteni?». 

Tăcerea începuse să vorbească. Vorbea 
mult, dar nimeni n-o înțelegea și ea răminea 
în continuare tăcută, în timp ce copiii priveau 
şi miroseau prieteniile. 

Almira Negoițescu, 


SCHIȚĂ S.F. 


— Nava Rz? 

— Da, sînt pe recepție. 

— Părăsiți imediat Zona 4, furtună groaz- 
nică — vintul — 4000-5000 km/s. Părăsiți 
Zona 4! Pericol!... 

— Alexandre, vino puțin. Mi s-a transmis că 
va fi furtună. 

— Cine a transmis? 

— Ce întrebare, «cine»?! 

— „adică nu ştiu... Nu l-am întrebat cum îl 
cheamă... Ce nostim! 

— Să lăsăm glumele, spuse Radu. 

— Ştii, mi s-a părut că era o voce de femeie... 

— Şi dacă nu e adevărat? 

— Imposibil, de ce să ne fi minţit?! 

— Nu știu, Radule, dar poate că avea de ce! 

— Să încercăm să luăm legătura, zise Radu. 

— Du-te și cheamă-l pe Cătălin. 

După citva timp, se întoarse cu Cătălin. 

— Ştiţi, se pare că mesajul nu a fost trans- 
mis de pe Pămint. 

— Cum adică?... 

— Adică s-a transmis de pe această planetă 
din Zona 3. 

— Şi totuși aici nu se poate trăi, spuse 
Alexandru. 

— Am face cam două ce pînă în zonă... 

— Să mergem acolo, zise Cătălin. 

— Îl luăm şi pe robot. 

— O.K., zise Radu. 


— Dar staţi, am uitat de furtună. 

— Poate că acolo nu este furtună. A spus 
să părăsim zona, nu şi planeta. 

— A spus Zona 4? 

— Da... Dar de unde ştie el sau ea de Zona 4? 
Noi am descoperit zonele... Poate că această 
persoană le știe, deși numai noi le-am numit 
așa. 

— Nu înțeleg nimic, zise Cătălin. 

— Ar fi bine să aflăm misterul, 

T gne, o să mergem într-acolo. 


Farini Lidia Elcu, 


FĂRĂ TITLU 


Întreb un pom dacă e bine să fii pom. 

Prin foșnetul frunzelor îmi răspunde că e bine. 
ntreb un ciine dacă e bine să fii ciine 

Ham! Ham! îmi răspunde la fel. 

Întreb un om dacă e bine să fii om. 

Îmi răspunde că e bine să fii om 

cind.e pace şi fericire. 

Dar răspunsul lui n-ar fi exact pentru acest secol XX. 


Lidia Elcu 


CĂTRE TERRA 


IL Anticipația luminii 


drumul luminii din spațiu în spațiu adună 
voci pentru anotimpul de floare al planetei Pămint 
sisteme computerizate negociază în vid timpul 
exploziei 
şi ce să împartă după ce ultimul om va fi distrus 
omul lăsînd un gind ce să-l piardă, lumina într-o 
lume a dragostei. 
«a nu mai este a», nici noțiunea de adevăr nu mai 
există 
în sistemul solar nimeni nu mai gindește 
nu mai sintem inteligenți. 


II. Jocul unui robot 


două lumini roșii — dau mincare la oameni 

două lumini albastre — mă relaxez împingindu-i 
pe oameni 

să-și mute fălcile 

două lumini violete — fac ce vreau ai oameni 

îi şi pot arunca în haos. 

două lumini roșii... 

două lumini... 

două lumini... 

robotul are în memorie o lecție de istorie 

cum de-a mai păstrat-o? 

o lumină albă — robotul se autodistruge 

oamenii devin liberi 

a mai rămas lecţia de istorie într-o lumină albă. 


Neti Guriuc, 
clasa a VIll-a 


CE ESTE ACEST LUCRU 
CARE SE NUMEȘTE DRAGOSTE? 


— Dar sint două specii diferite, spuse că- 
pitanul Garm străpungind cu privirea creatu- 
rile care tocmai fuseseră aduse de pe planeta 
de dedesubt. Organele sale optice își ajustară 
focarele la maximum de claritate, bulbuciîn- 
du-se în exterior. Pata de culoare de deasu- 
pra lor licărea cu sclipiri iuți. 

După lunile petrecute într-o capsulă spion 
încercînd să înțeleagă valurile de sunete emise 
de indigenii planetei, Botax simțea o căldură 
duioasă în timp ce urmărea din nou familia- 
rele schimbări de culoare. Comunicarea optică 
îl făcea să se simtă aproape ca acasă, în înde- 
părtata constelație Perseu. 

— Nu sint două- specii, ci două forme ale 
aceleiaşi specii, spuse el. 

— Prostii, sint prea diferite. Seamănă puțin 
cu noi, slavă Enţităţii, şi nu au o înfățișare 
dezgustătoare ca multe alte forme. Silueta e 
rezonabilă, membrele sint ușor de recunos- 
cut. Dar n-au pata de culoare. Pot comunica? 

— Da, căpitane Garm. Botax lăsă o pauză 
spectrală discret dezaprobatoare. Amănun- 
tele există în raportul meu. Aceste creaturi 
articulează sunete prin intermediul gitului și 
al gurii, un fel de tuse complicată. Am învățat 
și eu să-i imit. Păru mindru de asta, apoi 
adăugă. Este foarte dificil. 

— Mi se întoarce stomacul pe dos. Şi mai 
au şi niște ochi plaţi, neextensibili. Ca să nu 
mai vorbim de culoarea care îi acoperă şi îi 
face absolut inutili. Dar cum poți să insiști 
că sint o singură specie? Cel din stinga e 
mai mic și are circei lungi sau ce or fi fiind, 
și pare proporționat diferit. Are niște umflă- 
turi acolo unde celălalt nu are. Sint vii? 

— Da, însă în acest moment nu sint con- 
știenţi, căpitane. Au fost tratați psihic contra 
fricii, astfel încît să poată fi studiaţi cu ușu- 
rinţă. 

— Dar merită oare să fie studiați? Sintem 
rămași în urma graficului și mai avem cel 
puţin încă cinci planete mai importante decit 
asta de verificat şi explorat. Menţinerea unei 
staze temporale e scumpă, așa că mai bine 
du-i înapoi şi să plecăm. Dar Botax dădu 
semne de neliniște, vibrindu-și corpul umed 
fuziform. Limba tubulară îi țişni afară şi se 
arcui peste nasul turtit în timp ce ochii i se 
trăgeau în interior. Mina sa palmată cu trei 
degete făcu un gest de negare în timp ce pro- 
nunția îi deveni de un roșu profund. 

— Să ne apere Entitatea, căpitane, dar nici 
una dintre celelalte lumi nu e mai importantă 
pentru noi decit aceasta. Ne îndreptăm către 
o criză cumplită. Aceste creaturi pot fi cele 
mai primejdioase forme de viață din galaxie, 
tocmai pentru că ele sint două. 

— Nu te înțeleg. 

— Căpitane, misiunea mea a fost dificilă 
deoarece a trebuit să studiez această planetă 
deosebită, unică. Atit de unică încit abia pot 
să înțeleg fațetele ei. De exemplu, aproape 
toate formele de viaţă de pe planetă sînt alcă- 
tuite din specii care au două forme. Nu există 
cuvinte pentru a le descrie și nici chiar no- 
țiuni. Eu pot vorbi despre ele numindu-le pri- 
ma formă și a doua formă. Dacă aș folosi su- 
netele lor, cea mică se numeşte femelă, iar 
cea mare mascul, ceea ce arată că înseși crea- 
turile sint conștiente de diferenţă. 

— Dezgustător mijloc de comunicare, licări 

cutremurat Garm. 

— Ei bine, căpitane, pentru a naște pui, cele 
două forme trebuie să coopereze. 

Căpitanul, care se înclinase înainte pentru 
a examina mai îndeaproape specimenele cu 
o expresie în care interesul se amesteca cu 
repulsia, se îndreptă imediat. 

— Să coopereze? Ce prostie mai e și asta? 
Nu există atribut mai fundamental al vieții 
decit acela ca fiecare creatură vie să-și nască 
puiul în cea mai intimă comunicare cu sine 
însăși. Ce altceva dă valoare vieţii? 

— Numai una dintre forme dă naştere vieții, 
iar cealaltă trebuie să coopereze. 

— Cum? 

— Asta mi-a fost greu să stabilesc. E ceva 
foarte intim şi în căutările mele printre for- 
mele disponibile de literatură nu am putut 
găsi descrierea exactă și explicită. Dar am 
reușit să o deduc oarecum. 

Garm își scutură capul. 

— Ridicol. Înmugurirea este cea mai sacră, 
cea mai intimă funcțiune din lume. Pe zeci 
de mii de planete ea este la fel. Așa cum spu- 
nea marele foto-bard Levuline: «În perioada 
înmuguririi, în perioada înmuguririi, în dulcea, 
minunata perioadă a înmuguririi, cînd...». 

— Căpitane, nu ai înțeles. Această coope- 
rare între forme aduce oarecum (deși nu sint 
chiar sigur că-i așa) cu un amestec și o re- 
combinare de gene. E o șmecherie prin care 
iau naştere cu fiecare generaţie noi combi- 
naţii de caracteristici. Variaţiile sînt multipli- 
cate, genele modificate se exprimă aproape 
imediat acolo unde cu sistemul obişnuit de 
înmugurire ar trebui să treacă mai întii milenii 
pentru asta. 

— Încerci să-mi spui că genele unui individ 
se pot combina cu cele ale altui individ? Îţi 
dai seama ce ridicolă e afirmaţia asta în lu- 
mina tuturor principiilor fiziologiei celulare? 

— Aşa e, replică Botax nervos la holbarea 

fichiuitoare a celuilalt. Însă aici evoluția este 
accelerată. Această planetă e o destrăbălare 
de specii. Se presupune că există un milion 
și un sfert de specii diferite. 

— Mai repede o duzină și un sfert. Prea 
accepți total cele citite în literatura autohtonă. 

— Am văzut eu însumi duzini de specii 
radical diferite și asta doar pe o mică supra- 
față. Dă acestor creaturi puțin timp, căpitane, 
și te previn că se vor transforma în inteligente 
suficient de puternice ca să ne ajungă din 
urmă și să preia conducerea galaxiei. 

— Demonstrează-mi că această cooperare 
de care vorbești există și atunci voi examina 
afirmaţiile tale, cercetașule. Dacă nu vei reuși, 
voi refuza toate fanteziile tale ridicole și vom 
pleca. 

— Pot dovedi, licări într-un intens galben- 
verde Botax. Creaturile acestei lumi sînt unice 
și din alt punct de vedere. Ele prevăd progre- 
sele pe care nu le-au făcut încă, probabil ca 
o consecință a încrederii lor în schimbările 
rapide pe care dealtfel le constată. Din această 
cauză se complac într-un tip de literatură care 
se ocupă de călătorii spaţiale, deși ei nu au 
făcut încă așa ceva. Termenul pe care-l folo- 
sesc pentru o astfel de literatură este science- 
fiction. Lecturile mele au fost aproape exclu- 
siv compuse din SF deoarece m-am gindit 
că în visurile şi fanteziile lor vor arăta ei înșiși 

pericolul pe care-l reprezintă pentru noi. Şi 
tocmai din SF am dedus metoda lor de coope- 
rare între forme. 

— Cum ai reușit asta? 

— Există acolo un periodic care cîteodată 
publică SF, deși e dedicat aproape în între- 
gime variatelor aspecte ale cooperării. Nu se 
exprimă complet liber, ceea ce e supărător, 
ci stăruie numai în aluzii. Numele lui așa cum 
pot eu să-l traduc în sclipiri e, aproximativ, «Re- 
creationlad» («distracţie de tinăr fluşturatic»). 
Creatura care îl scoate, după cum deduc eu, 
este interesată numai de cooperarea între 
forme şi pentru asta caută pretutindeni, cu o 
intensitate sistematică și științifică care mi-a 
trezit respectul. Ea a găsit exemple de coope- 
rare descrise în SF şi eu m-am ghidat după 
materialul din acest periodic. Am învățat cum 
se face din povestirile date ca exemplu. Așa 
încît, căpitane, cînd cooperarea se va sfirși, 
iar puii se vor naște în fața ochilor tăi, dă ordin 
să nu fie cruțat nici un atom al acestei lumi. 

— Bine, spuse căpitanul Garm istovit, tre- 
zeşte-i şi fă repede ce ai de făcut. 


„Marge Skidmore a devenit brusc complet 
conștientă de ceea ce o înconjura. Şi-a amintit 
foarte clar staţia în care se găsea la începutul 
înserării. Era aproape pustie, un bărbat stă- 
tea lingă ea, altul la celălalt capăt al platfor- 
mei. Tocmai se făcea simţit, printr-un slab 
uruit îndepărtat, trenul care se apropia. 

Apoi a fost ceva ca o fulgerare, o întoar- 
cere pe dos, imaginea mai mult ghicită a unei 
creaturi fuziforme, strălucind mucilaginoasă, 
o deplasare în sus și acum... s 

— O, Doamne, spuse ea înfiorindu-se. E 
încă aici. Şi mai e unul. Îi era scîrbă, dar nu 
frică. Era chiar mindră că nu îi e frică. Omul 
de alături care stătea la fel de liniştit ca şi ea, 
încă purtind o pălărie de pislă, turtită, era cel 
care fusese lingă ea pe platformă. 

— Te-au luat și pe tine? l-a întrebat. Mai 
e şi altcineva? t 

Charlie Grimwold îşi simțea picioarele moi 
şi stomacul la gură. Încercind să-şi ridice 
mina pentru a-și scoate pălăria și a-şi netezi 
părul rar care se revărsa fără a-i acoperi în 
întregime craniul, a constatat că se poate 
mişca doar cu mare greutate, învingind parcă 
o rezistență elastică, dar fermă. Şi-a lăsat 
mina să-i atirne şi a privit cu un aer ursuz 
chipul prelung al femeii din fața sa. Avea cam 
35 de ani, părul era frumos și hainele-i veneau 
bine, a decis el, dar îndată şi-a dorit să fie 
oriunde altundeva și să nu aibă pe nimeni 
lingă el, nici chiar o femeie. 

— Nu știu, doamnă. Eu tocmai stăteam pe 
platforma stației, a spus el. 

— Şi eu la fel. 

— Apoi am văzut un _ fulger. Nu s-a auzit 
nimic. Acum sint aici. Ăştia or fi omuleţii de 
pe Marte sau Venus sau din alt loc asemănă- 
tor. 

— Aşa cred și eu, aprobă cu hotărire Marge. 
Poate dintr-o farfurie zburătoare. Ţi-e frică? 

„— Nu. Şi asta e ciudat. Cred că m-am țicnit 
de nu mi-e frică. 

— Ciudată chestie. Nu mi-e frică deloc. 
Dumnezeule, uite că vine incoa'. Dacă mă 
atinge, tip. Uite ce miini strimbe are. Şi o piele 
murdară, zbircită, de mi se face greață. 

Botax s-a apropiat prudent și a spus cu o 
voce dintr-o dată aspră şi țipătoare, aceasta 

fiind cea mai apropiată imitație a timbrului in- 
digenilor pe care reuşise s-o obțină: 

— Creaturilor. Nu vă facem nici un rău. Am 
vrea să ştim însă dacă puteţi să ne faceți fa- 
voarea să cooperaţi. 

— l-auzi, ăsta vorbeşte, spuse Charlie. Cum 
adică să cooperăm? 

— Amindoi. Unul cu celălalt, spuse Botax. 

— Ce? Charlie privi la Marge. Doamnă, în- 
țelegeţi ce vrea să spună? 

— Habar n-am, răspunse ea cu trufie. 

Botax interveni: 

— Vreau să spun să... și el folosi termenul 
scurt pe care-l auzise întrebuințat odată ca 
sinonim pentru procesul respectiv. 

Marge se făcu stacojie și scoase cel mai 
răsunător țipăt pe care-l putu scoate. 

— Cum!? Atit Botax cit și căpitanul Garm 
își acoperiră cu miinile regiunea de mijloc 
pentru a-și feri organele auditive care tremu- 
rau îndurerate sub şocul decibelilor. 

Marge a continuat rapid și aproape incoerent: 

— La dracul Sint femeie măritată! Dacă Ed 
era aici, ai fi auzit-o de la el. lar tu, deştep- 
tule, s-a întors ea către Charlie, luptindu-se 
cu rezistența invizibilă, oricine ar fi, dacă tu 
crezi... 

— Doamnă, doamnă, a spus Charlie cu dis- 
perare şi jenă. Eu n-am spus nimic. Nici măcar 
nu mă gindesc. Vreau să zic, departe de mine 
ideea, ştiţi, să agăţ vreo doamnă, știți, doar și 
eu sint căsătorit. Am trei copii. Ascultaţi-mă... 


— Ce s-a întimplat, cercetașule Botax? în- 
trebă căpitanul Garm. Aceste sunete cacofo- 
nice sînt îngrozitoare. 

— Ei bine, a licărit purpuriu Botax pus în 
încurcătură. Treaba se face cu un ritual com- 
plicat. La început ei se opun. Asta dă mai 
multă greutate la ceea ce urmează. După 
această scenă iniţială trebuie să-și scoată 
pieile. 

— Trebuie să fie jupuiţi? 

— Nu chiar jupuiţi. Acestea sint piei artifi- 
ciale care se scot fără să-i doară. Ele trebuie 
scoase. În special de pe forma cea mică... 

— Foarte bine atunci. Spune-le să-și scoată 
pieile. Să ştii că eu, Botax, nu găsesc nimic 
plăcut în asta. 

— Nu cred că ar fi cel mai nimerit să-i spun 
formei mici să-și scoată pieile. Cred că ar fi 
mai bine să urmăm strins ritualul. Am aici 
fragmente din acele povestiri cu călătorii spa- 
tiale în care omul de la «Recreationlad» vor- 
beşte despre asta pe larg. În aceste povestiri 
pieile sînt scoase cu forța. lată de exemplu 
descrierea unui accident «care a făcut un 
dezastru din hainele fetei, aproape sfișiindu-le 
de pe corpul zvelt. Pentru o clipă el a simţit 
apăsarea fierbinte a sinului ei pe jumătate 
dezgolit contra obrazului său»... Așa trebuie 
făcut. Vezi, sfișiatul, scoaterea forțată acţio- 
nează ca un stimulent. 

— Sin? spuse căpitanul. Nu cunosc această 
licărire. 

— Am inventat-o ca să redau înţelesul. Se 
referă la umflăturile de pe regiunea dorsală 
superioară a formei mai mici. 

— Aha. Ei bine, spune-i celui mai mare să 
sfișie pielea de pe cel mai mic. Ce lucru si- 
nistru... 

Botax s-a întors spre Charlie. 

— Domnule, a spus el, vrei să sfişii hainele 
fetei de pe corpul ei zvelt? Am să-ţi creez li- 

bertatea de mişcare pentru acest scop. 

Ochii lui Marge s-au holbat și ea s-a întors 
către Charlie într-o izbucnire imediată. 

— Să nu îndrăznești să faci asta. Să nu mă 
atingi, mișelule, maniac sexual... 

— Eu? a spus plingăreț Charlie. Nici nu mă 
gindesc. Crezi că sint genul care sfișie haine? 
Ascultă, s-a întors el spre Botax, am o nevastă 
şi trei copii. Dacă află nevastă-mea că eu pe 
unde merg sfișii haine, îmi dă în cap. Ştii ce-mi 
face ea doar dacă mă uit la vreo tipă? As- 
cultă... 

— Şovăie încă? a întrebat impacientat că- 
pitanul. 

— Aparent, a spus Botax. Ştiţi, împrejură- 
rile stranii pot amina această scenă a coope- 
rării. Întrucît înțeleg că aminarea te supără, 
voi executa această parte a ritualului eu în- 
sumi. În povestirile cu călătorii spaţiale se în- 
tilnesc frecvent cazuri în care specii din alte 
lumi îndeplinesc această sarcină. De exemplu 
aici, a răsfoit el prin notițele sale găsind-o pe 
cea pe care o căuta, ei descriu o astfel de 
înspăimintătoare specie. Creaturile de pe a- 
ceastă planetă au noțiuni caraghioase, înţe- 
legi? Lor nu li s-a întîmplat niciodată să-şi 
imagineze indivizi chipeşi ca noi acoperiţi cu 
un minunat mucus. 

— Continuă! Continuă! Nu-mi răpi toată ziua, 
spuse căpitanul. 

— Bine, căpitane. Aici spune că extrate- 
restrul «înaintă spre locul unde şedea fata. 
Țipind isteric, ea se zbătea în îmbrăţișarea 
monstrului. Ghearele se agitau orbește după 
corpul ei, făcindu-i fusta zdrenţe.» Vezi, crea- 
tura indigenă ţipă cu excitare, în timp ce pieile 
îi sint scoase. 

— Atunci dă-i drumul, Botax, scoate-i-le. 
Dar, te rog, fără ţipete. Undele sonore mă fac 
să tremur. 

— Dacă nu vă deranjează..., i-a spus Botax 
lui Marge întinzînd un deget ca o lopăţică spre 
gulerul rochiei. 

Marge s-a zbătut cu disperare. 

— Nu mă atinge. Nu mă atinge. Ai să mă 
murdărești. Rochia asta costă 24,95 dolari la 
magazinul lui Orbach. Nu te apropia, mon- 
strule. Uite ce ochi are. Ea gifiia făcînd efor- 
turi disperate să evite mina extraterestră care 
bijbiia. Un monstru viscos și cu ochii holbaţi, 
asta ești! Lasă-mă, am să mă dezbrac singură. 
Numai să nu mă atingi cu murdăria aia, pentru 
Dumnezeul 

A bijbiit la fermoar şi a spus iute spre Charlie: 

— Nu te uita, nemernicule! 

Charlie a închis ochii și a ridicat din umeri 
cu resemnare. 

Ea și-a scos rochia. 

— Așa e bine? Eşti satisfăcut? 

Degetele căpitanului Garm s-au contractat 
de nefericire. 

— Acela este sînul? De ce-şi ține cealaltă 
creatură capul întors într-o parte? 

— Şovăie. Şovăie, a spus Botax. Dealtfel, 
sînul e încă acoperit. Mai trebuie scoase și 
alte piei. Dezgoliţi, sînii sînt un foarte puternic 
stimulent. Ei sînt descriși mereu ca nişte glo- 
buri de fildeş sau sfere albe sau altceva în 
genul ăsta. Am aici desene, reprezentări vi- 
zuale puse pe coperta exterioară a revistelor 
de călătorii spaţiale. Dacă vrei să le priveşti, 
vei vedea că pe fiecare din ele e prezentă o 
creatură cu un sin mai mult sau mai puţin 
dezgolit. 

Căpitanul a privit ginditor de la Marge, la 


ilustraţii şi apoi: 


— Ce e fildeșul? 

— Asta e altă licărire inventată de mine. În- 
seamnă materialul din care sînt făcuți colții 
unuia din cele mai mari creaturi: subinteli- 
gente de pe planetă. 

— Aha, şi căpitanul Garm a izbucnit într-un 
verde pastel de satisfacție. Așa se explică. 
Această creatură mică e membra unui trib 
războinic şi aceia sint colții cu care distruge 
duşmanii. 

— Nu, nu. Ăştia sint foarte moi, din cite în- 
teleg. Mina mică şi cafenie a lui Botax a țișnit 
afară în direcția obiectului în discuţie. Marge 
a tipat și s-a tras înapoi. 

— Atunci ce alt scop au ei? 

— Cred, a spus Botax după o ezitare consi- 
derabilă, că servesc la hrana puiului. 

— Puiul îi mănîncă? a întrebat căpitanul tot 
mai vizibil enervat. 

— Nu chiar. Obiectele produc un fluid pe 
care puiul îl consumă. 

— Consumă un fluid dintr-un corp viu? 
lech-h-h! Căpitanul și-a acoperit capul cu 
toate cele trei braţe și asta duse la ţișnirea 
brațului supranumerar central afară din teacă 
atit de rapid încit aproape îl răsturnă pe Botax. 

— Monstru cu trei braţe, viscos și cu ochii 
holbaţi, a spus Marge. 

— Da, a spus Charlie. 

— la privește-l. Dar nu te uita încoace! 

— Nici nu încerc să mă uit, doamnă. 

Botax s-a apropiat iar. 

— Doamnă, vreţi să scoateţi și restul? 

Marge s-a tras înapoi cit a putut, cu todtă 
rezistența cimpului de forţă. 

— Niciodată! 

— Le voi scoate eu, dacă doriţi. 

— Nu mă atinge! Pentru Dumnezeu, nu mă 
atinge. Uită-te la el ce viscos e, îl vezi? Bine, 
bine, mi le scot. A bombănit gifiind și a privit 
cu înverșunare în direcţia lui Charlie. 


— Nu s-a întimplat nimic, a spus căpitanul 
cu adincă insatisfacţie, se pare că acesta e 
un specimen imperfect. 

aaa a simţit reproșul la adresa eficienţei 
sale. 

— Eu am adus două specimene perfecte. Ce 
e greșit la această creatură? 

— Pieptul nu constă din globuri sau sfere. 
Eu ştiu ce sint globurile sau sferele și așa 
arătau și în imaginile pe care mi le-ai dat. 
Acolo sint globuri mari. La creatura asta nu 
se văd decit niște obiecte mici care atirnă, 
dintr-un țesut uscat. Şi mai sint şi decolorate 
într-o oarecare măsură. 

— Prostii, spuse Botax. Trebuie să te gin- 
dești și la variația naturală. Am să întreb chiar 
creatura. 

S-a întors spre Marge. 

— Madam, pieptul dumneavoastră este im- 


perfect? 


Ochii Margei s-au deschis larg și citeva 
clipe ea a încercat inutil să spună ceva, ne- 
reuşind decit să răsufle gitiit. 

— Asta-i bună! a izbucnit în final. Poate că 
nu-s Gina Lolobrigida sau Anita Ekberg, dar 
sînt destul de bine. Ah, băiete, dacă era aici 
Ed! S-a întors spre Charlie. Ascultă, tu, spune-i 
acestei chestii viscoase şi cu ochii holbaţi de 
aici că nu e nimic în neregulă cu dezvoltarea 
mea. 

— Doamnă, a spus cu blindeţe Charlie. Eu 

nici nu mă uit, vă amintiţi? 


— Ce să zic, nu te uiţi. Te-ai chiorit destul, . 


aşa că poți să-ți deschizi ochii ăia prăpădiţi 
și să te ridici în apărarea unei doamne, dacă 
mai ai ceva de gentleman în tine, ceea ce mă 
îndoiesc! 

— Bine, a spus Charlie privind pieziș la 
Marge care a profitat de prilej ca să inspire 
adînc şi să-și tragă umerii înapoi, nu-mi place 
să fiu amestecat în astfel de chestii delicate, 
dar sinteţi foarte bine, așa cred. 

— Crezi? Eşti orb sau ce Dumnezeu? Am 
concurat pentu Miss Brooklyn, dacă vrei să 
ştii, și am căzut din pricina taliei, nu pentru... 

— Foarte bine, foarte bine, a spus Charlie. 
Sint minunaţi. Cinstit. El a aprobat cu vigoare 
înspre Botax. Sint în regulă. Nu sint un expert, 
înţelegi, dar, după mine, sînt în regulă. 

Marge s-a relaxat. 

Botax s-a simţit ușurat. S-a întors spre 
Garm. : 

— Forma cea mare și-a exprimat interesul, 
căpitane. Stimulul lucrează. Urmează pasul 
final. 

— Şi care e acesta? 

— Nu există licărire pentru el, căpitane. În 
esenţă, constă în plasarea aparatului pentru 
vorbit şi mincat al unuia peste aparatul echiva- 
lent al celuilalt. Am și inventat o licărire ca 
să-ți pot explica procesul, i se spune sărut. 

— lar mă apucă greața, a gemut căpitanul. 

— Este punctul culminant. În toate povesti- 
rile, după ce pieile sint scoase cu forța, ei se 
cuprind unul pe altul cu ramurile. și izbucnesc 
nebunește în sărutări înflăcărate, pentru a 
traduce cît mai fidel posibil fraza cea mai frec- 
vent folosită. lată un exemplu, doar unul, luat 
la întîmplare: «el ţinea fata şi gura sa avidă îi 
sorbea buzele ». 

— Poate că una dintre creaturi o devorează 
pe cealaltă, spuse căpitanul. 

— Niciodată, se impacientă Botax. E vorba 
doar de sărutări înflăcărate. 

— Cum adică, înflăcărate? Are loc o com- 
bustie? 

— Nu în înțelesul propriu. Îmi imaginez că 
e un mod de a exprima faptul că temperatura 
crește. Ridicarea temperaturii este necesară, 
~ presupun, la producerea cu succes a puilor. 
Acum că forma mai mare e complet stimulată, 
trebuie doar să-și pună gura pe gura celei- 
lalte, ca să facă pui. Puii nu pot fi produși 
fără acest pas. Este cooperarea de care am 
vorbit... 

— Asta-i tot? Atunci să se... miinile căpi- 
tanului au mimat împreunarea, dar el n-a su- 
portat să-și exprime gindul sub formă de 
licăriri. 

— Asta-i tot, a spus Botax. În nici una din- 
tre povestiri, nici chiar în «Recreationlad», nu 
am găsit descrierea unei alte activități fizice 
în legătură cu nașterea puilor. Uneori după 
sărut ei scriu un rînd de simboluri ca niște 
stele mici, dar presupun că asta înseamnă 
pur și simplu sărutări în plus; un sărut de 
fiecare stea, cind ei vor să facă mai mulți pui. 

— Numai unul, te rog, chiar acum. 

— Desigur, căpitane. 


Botax a spus cu solemnitate: 

— Domnule, vrei să o săruți pe doamna? 
— Nu mă pot mișca, a spus Charlie. 

— Te voi elibera, desigur. 

— S-ar putea ca doamnei să nu-i placă. 


Marge s-a încruntat. 

— Poţi să pariezi pe ghetele tale murdare 
că nu-mi place. Stai unde ești! 

— Nici mie nu-mi place, doamnă, dar ce-mi 
fac ei dacă nu mă supun? Eu n-aș vrea să-i 
enervez. Am putea doar să mimăm un pupic. 

Ea a ezitat văzînd justețea avertismentului. 

— Bine. Dar fără exagerări. Eu nu obiș- 
nuiesc să pic jos în fața fiecărui Tom, Nick 
sau Harry. 

— Ştiu, doamnă. Nu am încotro. Trebuie să 
fiți de acord cu asta. 

Marge a bombănit supărată: 

— Adevăraţi monştri viscoşi. Probabil se 
cred un fel de zei sau aşa ceva, care ordonă 
oamenilor din jur. Nişte zei mucoși, asta sint! 
Charlie s-a apropiat de ea. 

— Dacă este în regulă, doamnă, atunci... 
El a făcut o mișcare vagă ca și cum şi-ar scoate 
pălăria. Apoi și-a pus cu stingăcie mîinile pe 
umerii ei goi și s-a aplecat încurcat şi prudent. 

Capul Margei s-a înțepenit încit pe git i-au 
apărut riduri ,Buzele li s-au întîlnit. 

Căpitanul. Garm a licărit iritat: 

— Nu simt nici o ridicare a temperaturii: 
Lujerul pentru detectarea căldurii se extinse 
la maximum în vîrful capului și îi rămase acolo 
tremurînd. 

— Nici eu, a spus Botax cam încurcat, dar 
am făcut exact ce spuneau povestirile cu că- 
lătorii spaţiale. Crad că ramurile lor ar trebui 
să fie mai extinse. Aha, așa. Vezi? Lucrează. 

Aproape inconștient, Charlie şi-a lăsat bra- 
tul să-i alunece în jurul torsului gol al lui 
Marge. 

Pentru o clipă Margea păruta i se abandona, 
apoi însă s-a zbătut contra cîmpului de forță 
care o imobilizase. 

— Dă-mi drumul. Cuvintele îi erau înăbușite 
de apăsarea buzelor lui Charlie. ÎI mușcă brusc 
şi acesta a sărit înapoi cu un strigăt sălbatic, 
ținîndu-şi buza de jos și apoi privindu-şi de- 
getele să vadă dacă nu i-a dat sîngele. 

— Ce v-a venit, doamnă? a întrebat el plin- 
găreț. 

— Am fost de acord doar cu un pupic și 
nimic mai mult. Ce începuseși tu să faci aicea? 
Te crezi vreun playboy, sau ceva de felul 
ăsta? Unde mă aflu? Între un playboy și niște 
zei mucoşi? 

Căpitanul Garm a licărit rapid, alternînd al- 
bastrul cu galben: 

— S-a terminat? Cit trebuie să mai aștep- 
tăm? 

— Cred că s-au sărutat o dată. În tot uni- 
versul cînd trebuie să înmugureşti, înmugu- 
reşti și gata. Fără să aștepți. 


— Zău? Cind mă gindesc la obiceiurile urite 
pe care mi le-ai descris, îmi vine să cred că 
n-am să mai înmuguresc niciodată. Hai să 
terminăm! 

— Doar o clipă, căpitane. 

Dar clipele treceau și licăririle căpitanului 
s-au transformat într-un oranj clocit, pe cind 
ale lui Botax s-au șters aproape cu totul. 

În cele din urmă Botax a întrebat șovăind. 

— Scuzaţi-mă, madam, dar cînd veţi în- 
muguri? 

— Cind voi ce? 

— Cînd veţi avea pui? 

— Eu am un copil. 

— Vreau să spun cînd veţi face pui acum? 

— Acum? Nu se poate. Nu sint încă pregă- 
tită pentru un alt copil. 

— Ce? Ce? Ce spune ea? întrebă căpi- 
tanul. 

— Se pare că pentru moment nu intențio- 
nează să aibă pui, spuse Botax. 

Pata de culoare a căpitanului a izbucnit stră- 
lucitoare. 

— Ştii ce cred eu, cercetașule? Cred că tu 
ai o minte bolnavă și pervertită. Nimic nu li 
se întîmplă acestor creaturi. Nu există între 
ele cooperare și nici puii nu se nasc. Eu cred 
că sînt două specii diferite şi că tu îți baţi 
joc de mine. 

— Dar, căpitane Botax... 

— Nici un căpitane. Sint sătul. M-ai tulbu- 
rat, mi-ai întors pe dos stomacul, m-ai îngre- 
țoşat, m-ai dezgustat pînă în adincul senti- 
mentului de înmugurire şi mi-ai risipit timpul. 
Ai urmărit doar să faci senzaţie şi să obţii 
glorie personală, şi voi avea eu grijă de chestia 
asta. Acum îndepărtează aceste creaturi. Îna- 
poiază-i pieile celei mici şi pune-le pe amin- 
două înapoi de unde le-ai luat. Probabil am 
să-ți rețin din salariu costul menținerii stazei 
temporale. 

— Dar, căpitane... 

— Înapoi, îţi spun! Pune-i înapoi, în același 
loc şi în aceeași secundă a timpului. Vreau ca 
planeta asta să rămînă neatinsă și voi veghea 
să nu o atingă nimeni. Îi mai aruncă o privire 
furioasă lui Botax: O specie, două forme, sini, 
sărutări, cooperare, ptiul Eşti un zevzec, cer- 
cetașule, un timpit, și, mai mult decit attt, o 
creatură perversă și bolnavă! 

Nu mai avea cine-i răspunde. Botax, cu ra- 
murile tremurinde, plecase să ducă înapoi 
creaturile. 


Stăteau acolo, în staţie, privind în jur buimă- 
ciți. Apusul se lăsa încet și tocmai se făcea 
simţit printr-un slab uruit îndepărtat trenul 
care se apropia. 

— Domnule, s-a întîmplat, într-adevăr? a 
spus Marge ezitind. 

— Aşa Îmi amintesc, a spus Charlie. 


— Nu trebuie să spunem nimănui, zise 


Marge. 


— Sigur că nu. Ar crede că am înnebunit. 
Înțelegi la ce mă refer, nu? 

— Îhî, a spus ea îndepărtindu-se. Charlie 
adăugă: 

— Ascultati! lertați-mă că v-am supărat. N-a 
fost vina mea. 

— E în ordine. Ştiu. Ochii Margei fixau plat- 
forma de lemn de sub picioare. Zgomotul tre- 
nului creştea. 

— Doamnă, su cred că nu sinteţi deloc 
urită. De fapt, arătaţi foarte bine, dar eram 
prea jenat ca să spun asta. 

— E în regulă, a zimbit ea brusc. 

— Nu aţi vrea cumva să luăm o cafea ca să 
vă liniștiți? Soţia mea nu mă așteaptă așa 
devreme. 

— Da? De acord. Ed e plecat din oraş pină 
luni, aşa că acasă e pustiu. Băiețașul meu e 
dus la maică-mea, a explicat ea. 

— Atunci să mergem. Mai ales că am fost 
oarecum prezentați. 

— Aşa s-ar zice, rise ea. 

Trenul se oprise, dar 'ei s-au întors și au 
coborit scările înguste spre stradă. 

De fapt, au luat citeva cockteiluri şi apoi, 
cum Charlie nu putea să o lase să meargă 
spre casă singură prin întuneric, a condus-o 
pînă la ușă, iar Marge s-a simţit obligată să-l 
invite înăuntru, doar pentru citeva minute, na- 
tural, ce vă trece prin minte? 


Între timp, în navă, zdrobitul Botax făcea un 
efort final să-și pledeze cauza. Pe cind Garm 
pregătea nava pentru plecare, Botax a reglat 
în grabă ecranul videolocator pentru o ultimă 
imagine a specimenelor sale. l-a prins în 
imagine pe Charlie şi Marge aflaţi în aparta- 
mentul acesteia. Circelul i s-a ridicat şi el a 
început să  licărească într-un strălucitor 
curcubeau de culori: 

— Căpitane Garm! Căpitane Garm! Priveşte 
ce fac ei acum! 

Dar în aceeași clipă nava a ieșit din staza 
temporală. 


UN OM EXEMPLAR 


Se numea Hanley, Al Hanley, şi, privindu-l, 
cu siguranţă că nu ați fi ghicit viitorul său. Cit 
despre trecut, dacă aţi fi cunoscut peripeţiile 
vieţii sale pină în ziua în care veniră darienii, 
nu v-aţi fi imaginat niciodată că îi veți datora, 
de la acea zi înainte, recunoştinţă infinită. 

Cind s-a produs evenimentul, Hanley era 
beat. Nu că aceasta ar fi fost pentru el o situație 
insolită; era beat din timpuri imemorabile şi 
aspira să rămînă aşa la infinit, deşi lucrul acesta 
se făcea din zi în zi mai dificil. Epuizase banii, 
şi epuizase și prietenii la care le putea cere 
împrumut. Îi rămîneau cunoscuţi, dar chiar şi 
aici ajunsese aproape la capătul listei şi se 
considera norocos dacă reușea să obțină o 
medie de două pahare de persoană. 

Atinsese faza în care era constrins să facă 
kilometri pe jos pentru a dibui pe cineva care 
să-l cunoască cit de cit şi a încerca să-i stoarcă 
un dolar sau chiar numai o jumătate de dolar. 
Drumul lung anula totuși efectul ultimului pahar 


de Frederic Brown 


— ei, bine, nu complet, dar aproape, încit Al 
sfirşea prin a se găsi în situația Alice-ei cind 
stătea cu Regina de Cupă și trebuia să fugă din 
răsputeri pentru a rămine în acelaşi loc. 

lar a cere pomană pe străzi era riscant, poli- 
țiștii își băgaseră în cap să elimine «plaga cer- 
şetoriei» şi dacă Hanley ar fi încercat, mai 
devreme sau mai tirziu ar fi sfîrșit prin a petrece 
o noapte «uscată» la comisariat, lucru de care 
se temea mai mult decit de orice altceva. Ajun- 
sese în stadiul în care douăsprezece ore fără 
băutură îi provocau supermonștri, care, com- 
parați cu delirium tremens sint ca un ciclon 
față de un zefir. 

D.T.-ul vă dă numai halucinaţii. Dacă sinteți 
tare, ştiţi că totul e o iluzie. Ba chiar vă ţin tovă- 
răşie, dacă vă place acest gen de lucruri. Dar 
Supermonştrii sînt o altă afacere. Pentru a-i 
obti- e, trebuie să fi băut o cantitate de alcool 
superioară capacității multora care se cred 
mari băutori, şi se ivesc numai cînd un om care 

e beat de atita timp încit nu-şi mai amintește 
deloc cînd a început să bea, e lăsat brusc fără 
un strop pentru o perioadă de timp îndelungată, 
ca de exemplu în închisoare. Numai gindindu-se 
la asta, Hanley se simțea capabil de orice lu- 
cru, ca de exemplu să îmbrățișeze un amic 
scump, un prieten la cataramă, pe care îl vă- 
zuse de trei ori în viața sa şi în plus nu în cir- 
cumstanţe prea favorabile. Prietenul drag se 
numea Kid Eggleston și era un gigant ex- 
boxer, pe jumătate ţicnit, care în ultima vreme 
făcea pe omul de ordine într-un local unde 
Hanley tocmai îl întîlnise în exercitarea îndato- 
ririlor sale. 

Dar nu e cazul să vă osteniţi să ţineţi minte 
numele său și cu atît mai puţin să vă intereseze 
istoria sa, întrucit, în ceea ce priveşte această 
afacere, Kid nu va rămîne în.scenă mult timp. 
Pentru a fi pecie, peste exact un minut și 
jumătate va lansa un urlet teribil, va cădea la 
urmate leşinat şi nu-l veți mai auzi vorbind 
niciodată de atunci încolo. 

Dar daţi-mi voie să'vă spun în treacăt că dacă 
Kid Eggleston nu ar fi urlat și nu ar fi leșinat, 
voi, cei care citiți aceste rînduri, nu ați mai fi 
aici în acest moment. Aţi fi, probabil, ocupați 
să extrageți, cu torsul gol, mineralul glanic, sub 
un soare verde, la limita extremă a Galaxiei. 
Pot să vă asigur că nu v-ar plăcea deloc și de 
aceea amintiţi-vă că Hanley a îndepărtat de voi 
un astfel de destin și continuă încă să-l țină 
departe. Nu îl judecați prea sever. Dacă în locul 
lui, Trei și Nouă l-ar fi luat pe Kid, lucrurile ar fi 
azi mult diferite. 

Trei şi Nouă veneau de pe planeta Dar, care 
e a doua (şi singura locuibilă) planetă a sus- 
pomenitei stele verzi aflată la limita extremă 
a Galaxiei. Trei şi Nouă nu erau, natural, numele 
lor complete. Numele dariene sînt numere, iar 
numele complet al lui Trei era 389 057 869 223. 
Sau, cel puțin, aceasta ar fi traducerea în sis- 
temul zecimal. 

În momentul în care Hanley încerca să-l 
îmbrățișeze pe scumpul său prieten Kid, Trei 
şi Nouă erau încă la o depărtare de circa un 
kilometru pe verticală. Nu erau într-un avion 
şi nici într-o astronavă (şi cu atit mai puţin 
într-o farfurie zburătoare; desigur, știu totul 
despre farfurii zburătoare, dar vă voi vorbi 
despre aceasta altă dată; acum vreau să vor- 
besc despre darieni). Erau într-un cub spatio- 
temporal. 

Îmi imaginez că va trebui să vă explic despre 
ce anume e vorba. Darienii experimentaseră 
practic — cum într-o zi vom reuși să facem 
și noi — teoria lui Einstein; adică constataseră 
că materia nu poate călători mai iute decit 
lumina fără a se transforma în energie. Şi dum- 
neavoastră nu doriți să fiți transformați în 
energie, nu-i aşa? Nu doreau nici darienii cînd 
au început explorările lor de la un capăt la 
altul al Galaxiei. 

Astfel descoperiră că în realitate se poate 
călători cu o viteză superioară luminii dacă 
simultan se călătorea prip timp. Prin conti- 
nuum-ul spațio-temporal, adică în loc să călă- 
torească numai prin spațiu. Călătoria lor de la 
planeta Dar acoperea o distanță de 163 000 de 
ani-lumină. Dar, dat fiind că simultan călăto- 
riseră în trecut cu 1 630 de secole, durata efec- 
tivă a voiajului era redusă la zero. La întoarcere 
vor călători 1 630 de secole în viitor şi vor sosi 
în punctul de plecare, în continuum-ul lor spa- 
țio-temporal. Sper că înțelegeți ceea ce vreau 
să spun. 


În orice caz, acest cub se afla invizibil tereş- 
trilor, la circa o mie de metri deasupra Phila- 
delphiei (și nu mă întrebaţi de ce aleseseră 
Philadelphia — nu știu cum le poate trece prin 
minte unora să aleagă Philadelphia pentru 
orice lucru). Stătea suspendat acolo sus de 
patru zile, în timp ce Trei și Nouă interceptau 
și studiau transmisiile radio, pentru a-și face 
o idee despre limbă şi a învăţa să o vorbească. 
Nu s-ar fi interesat de civilizația noastră anu- 
me, sau de obiceiurile şi tradiţiile noastre 
anume. Credeţi că se poate avea o idee despre 
viața pe care o duc locuitorii Terrei ascultind 
emisiunile muzicale, concursurile cu premii 
și comunicatele publicitare? Nu, ceea ce voiau 
ei să afle era dacă civilizația noastră este destul 
de evoluată pentru a reprezenta o ameninţare 
pentru ei — și la sfîrşitul celor patru zile se 
convinseră că nu este. Nu pot fi învinuiți pentru 
asta, şi dealtfel nici nu greșeau. 

— Atunci, coborim? întrebă Trei. 

— Da, îi răspunde Nouă. 

Trei se înfăşură pe comenzi. 

— „sigur că te-am văzut luptind, tocmai 
zicea Hanley. Erai un campion, Kid. Să-i mulţu- 
mești idiotului acela de manager al tău că nu ai 
ajuns în virf. Stofă aveai. De ce nu mergem să 
bem ceva, acolo, în colț? 

— Plătești tu, sau plătesc eu, Hanley? 

— Ei, bine, în acest moment sînt cam strim- 
torat, Kid. Dar am nevoie să beau. În amintirea 
acelor frumoase timpuri... 

— Tu ai nevoie să bei, aşa cum am eu nevoie 
să fiu pocnit. Eşti deja beat criță și ai face mai 
bine să încetezi înainte de a te apuca D.T.-ul. 

— M-a apucat deja, spuse Hanley. Și nu-mi 
pasă. Priveşte, sosesc, chiar în spatele tău. 

Fără să se gindească, Kid Eggleston se în- 
toarse și privi. Scoase un urlet și căzu leșinat. 
Trei şi Nouă se apropiau. Înapoia lor se în- 
trevedea conturul nebulos al unui cub gigantic 
cu latura de cel puţin zece metri. Un cub care 
era şi nu era în același timp, acesta fiind lucrul 
cel mai bizar. Şi, probabil, cubul, mai presus de 
orice, l-a înspăimintat pe Kid. 

Pentru că Trei si Nouă nu aveau absolut 
nimic înspăimintător. Erau viermitormi, lungi 
de aproape cinci metri (cînd se întindeau) si 
groși de treizeci de centimetri la mijloc, sub- 
țiați la cele două extremităţi. Aveau o culoare 
frumoasă azurie și nu posedau organe senzo- 
riale vizibile; din cauza asta nu se putea ști 
care era capul şi care coada — şi dealtfel asta 
nu avea nici o importanţă, dat fiind că ambele 
extremități erau absolut identice. 

Cu toate că se apropiau de Hanley și Kid 
(căzut la pămînt), nu păreau deloc să aibă un 
înainte și un înapoi. Erau în poziţia lor obișnuită, 
inelată și fluctuantă. 

— Salutare, băieţi, spuse Hanley. Mi-aţi spe- 
riat prietenul. Şi el mi-ar fi oferit de băut, dacă 
îi lăsam timpul necesar pentru a-mi ține o 
morală frumoasă. Așa că acum e datoria voas- 
tră să-mi daţi. 

— Reacţie ilogică, îi spuse Trei lui Nouă. 
Ca şi aceea a celuilalt exemplar, dealtfel. Îi 
luăm pe amindoi? 

— Nu. Celălalt, cu toate că e mai gros, e evi- 
dent mai debil. Şi un singur exemplar ne e 
suficient. Vino cu noi! 

Hanley făcu un pas înapoi. 

— Dacă aveţi intenţia să-mi daţi de băut, 
bine. Altminteri vreau să știu unde. 


— Dar... 
— Mi-e indiferent, dar mai întii să-mi daţi 

de băut. 

— Trebuie să folosim forţa? îl întrebă Trei 
pe Nouă. 

— Nu e necesar, dacă vine de bunăvoie. 
Vrei să intri în cub de bunăvoie? 

— E ceva de băut acolo înăuntru? 

— Da. Intră. 

Hanley merse imediat pînă la cub şi intră. 
Bineînțeles, nu credea că s-ar găsi într-adevăr 
ceva, dar ce avea de pierdut? Şi cind ai haluci- 
naţii e mai bine să nu le contrazici. Cubul era 
solid, nicidecum amorf și nici chiar transparent 
din interior. Trei se înfăşură în jurul comenzilor 
și începu să manipuleze, cu gingășie, anumite 
mecanisme delicate, cu cele două extremități. 

— Sintem în inter-spaţiu, îi spuse lui Nouă. 
Aş zice să răminem aici pînă cind vom examina 
temeinic acest exemplar și vom afla dacă e 
potrivit sau nu scopurilor noastre. 

— Ei, băieți, parcă se vorbise de băutură. 
Hanley începuse să se enerveze. Miinile îi 
tremurau și simţea păianjeni alergind în sus și 
în jos de-a lungul coloanei vertebrale, pe dină- 
untru. 

— S-ar părea că suferă, observă Nouă. Poate 
de foame sau de sete. Ce anume beau aceste 
creaturi? Apă oxigenată, ca noi? 

— Suprafața planetei lor e în mare parte 
acoperită de un lichid care conţine clorură de 
sodiu. Putem să-i preparăm o doză. 

Hanley strigă: 

— Nu! Şi nici chiar fără sare! Nu am nevoie 
de apă, eu am nevoie de whisky! 

— Putem să-i analizăm metabolismul, spuse 
Trei. Cu intrafluoroscopul ar fi chestie de 
moment. Se desfășură de pe comenzi şi se 
alătură unei mașini stranii. Se aprinseră lumini 
colorate. Trei spuse: 

— Ce straniu. Metabolismul său se bazează 
pe C,H, OH. 

— è, H, OH? 

— Da, alcool; fundamental cel puțin. Cu o 
oarecare cantitate de H,O diluată și fără clo- 
rură de sodiu prezentă în mările lor, plus doze 
minime de alte ingrediente; pare să fi fost 
unicul aliment al acestei creaturi pe o lungă 
perioadă. E prezent în sistemul său circulator 
și în creier în proporție de 234,4 la sută. Meta- 
bolismul său pare în întregime bazat pe această 
substanţă. 

— Băieți, îi imploră Hanley, dacă nu-mi dați 
de băut mor. De ce nu terminați cu araba voas- 
tră și nu-mi pasaţi sticla? 

— Un moment, te rog, spuse Nouă. Îţi voi 
prepara băutura de care ai nevoie. Mai întii 
trebuie fixată scara Vernier pe infrafluoroscop 
și folosit psihometrul. 

Se aprinseră strălucind alte lumini și Nouă 
se retrase în colțul cubului rezervat laboratoru- 
lui. Două minute mai tirziu era deja înapoi cu un 
recipient gradat ce conţinea circa un litru de 
lichid limpede și parfumat. 

Hanley îl mirosi, apoi îl gustă. Scoase un 
geamăt adinc. 

— Am murit, spuse. Aceasta e ambrozia, 
nectarul zeilor. Nu există un asemenea lichior. 
Nu există, pe Terra. Bău o înghiţitură lungă care 
nici măcar nu-i arse gitul. 

— Ce anume este, Nouă? întrebă Trei. 

— O formulă destul de complexă, care răs- 
punde exact tuturor necesităţilor sale. E cinci- 
zeci la sută alcool și patruzeci și cinci la sută 
apă. Dar ingredientele care compun restul de 
cinci la sută sint numeroase; cuprind toate 
vitaminele și mineralele de care are nevoie 


organismul său, în cantități proporţionale și 
fără gust. Apoi sint alte ingrediente în cantități 
infinitezimale, pentru a ameliora gustul, potrivit 
criteriului său de apreciere. Pentru noi ar fi 
atroce, chiar dacă am putea bea apă sau alcool. 

Hanley suspină şi bău din nou. Se clătină 
uşor, îl privi pe Trei și rise: 

— Acum știu că nu existaţi, spuse. 

— Ce vrea să spună? îl întrebă Nouă pe Trei. 

— Procesele sale mentale par lipsite de orice 
logică. Nu știu dacă specia sa ne-ar furniza 
cei mai buni sclavi. Mă cam îndoiesc. Oricum, 
trebuie să ne asigurăm. Se întoarse către 
Hanley: Cum te cheamă? îl întrebă. Ai un 
nume? 

— Ce anume este un nume, prietene? Îi 
răspunse Hanley. Dă-mi numele pe care-l 
vrei. Tu şi prietenul tău sînteți cei mai dragi 
prieteni ai mei. Puteţi să mă duceţi unde doriţi 
şi unde vă place, spuneţi-mi numai cind am 
ajuns. 

Bău îndelung și se lungi pe dușumea. Ime- 
diat începu să emită sunete stranii, dar niei 
Trei, nici Nouă nu reușiră să înțeleagă dacă erau 
sau nu cuvinte. Sforrr... sforrr... Încercară să-l 
trezească, să-l mişte, dar nu reușiră. Rămaseră 
să-l observe, culegind toate datele posibile. 
Numai după citeva ore se trezi Hanley. Se'ridică 
în capul oaselor și îi privi cu ochi holbaţi. 
Spuse: 

— Nu cred asta. Voi nu sinteţi aici. Nu exis- 
taţi. Pentru numele Domnului, daţi-mi să beau, 


pg pe 
i dădură sticla gradată. Nouă o umpluse din 
nou, de data aceasta pină la gură. Hanley bău. 
Ochii i se închiseră, expresia îi deveni extatică. 
Spuse: 

— Nu mă treziţi. 

— Dar ești deja treaz! 

— Atunci nu mă adormiţi. Am înțeles ce 
anume trebuie să fie. Ambrozia... chestia pe 
care o beau zeii. 


— Cine sint zeii? 

— Nu există. Dar asta e ceea ce beau ei. 
În Olimp. 

Trei spuse: 


— Procese mentale complet lipsite de logică. 

Hanley înălță sticla. Spuse: 

— El e prietenul meu și eu sint prietenul lui. 
Şi el e prietenul meu. Sintem toți prieteni. 
+ T Ce fel de discurs ţine? îl întrebă Nouă pe 

rei. 

— Prieten rimează cu deget. Nu... cu... cu... 

— E prea stupid pentru a se putea preta la 
altceva în afară de cea mai elementară muncă 
fizică, spuse Trei. Dar dacă ar fi suficient de 
robust pentru muncile grele vom putea totuși 
cere o incursiune puternică pe această planetă. 
Există probabil nu mai puțin de trei sau patru 
miliarde de locuitori. Şi avem nevoie de mină 
de lucru necalificată... trei sau patru miliarde 
ne-ar fi de mare ajutor. 

— Ura! spuse Hanley. 

— Nu se coordonează prea bine pe cit se 
pare, spuse Trei ginditor. Dar poate e dotat cu o 
forță fizică considerabilă. Creatură, cum tre- 
buie să te numim? 

— Spuneţi-mi Al, prieteni. Hahley încerca să 
se ridice în picioare. 

— Şi numele tău sau al speciei tale? Sau în 
orice caz, denumirea ta completă? 

Hanley se rezemă de zid reflectind. 

— E specia, spuse în sfirşit, s-ar numi... 
Am a v-o traduc în latină. Le-o traduse in 
atină. 

— Vrem să măsurăm forța ta fizică. Aleargă 
înainte și înapoi pe latura asta a cubului pînă 
cînd oboseşti. Dă-mi mie sticla cu hrana ta. 

Smulse din mina lui Hanley sticla gradată. 
Hanley bijbii cu mîinile: 

— Încă o înghițitură. Numai o înghiţitură mică. 
Apoi voi alerga cit vreți. 

— Poate are nevoie de asta, spuse Trei. 
Dă-i-o înapoi, Nouă. 

Putea fi ultima pentru o bună bucată de 
vreme, aşa încît Hanley bău îndelung. Apoi 
agitind vesel mîinile îi salută pe cei patru 
darieni care păreau identici. Spuse: 

— Ne vedem la curse, prieteni. Vă aştept pe 
toți. Şi pariaţi pe mine. Vă voi face să ciștigați. 
Încă o sorbitură înainte de plecare. 

Mai bău o înghiţitură — o picătură doar, de 
data aceasta —, mai puţin de un sfert de litru. 

— Ajunge, spuse Trei. Acum aleargă. 

Hanley făcu doi pași și se prăbuși cu fața 
la pămînt. Se rostogoli pe spate și rămase așa, 
cu un suris de beatitudine pe faţă. 

— Incredibil! spuse Trei. Poate că încearcă 
să ne înșele. Controlează-l puţin, Nouă. 

Nouă controlă. 

— incredibil! spuse și el. Absolut incredibil, 
după un efort atit de scurt; totuși și-a pierdut 
complet cunoștința, așa încit a devenit insen- 
sibil la durere. În mod cert, nu simulează. Acest 
tip de creatură nu poate fi util planetei noastre. 
Să mergem: ne întoarcem să dăm raportul. 
ÎI luăm cu noi, conform ordinelor, ca exemplar 
pentru grădina zoologică. Merită deranjul. Din 
punct de vedere fizic e ființa cea mai stranie 
pe care am descoperit-o dintre milioane de 
planete. 

Trei se înfășură în jurul comenzilor și cu cele 
două extremități porni diferite mecanisme. 
163 000 de ani-lumină și 1630 de secole se 
scurseră anulindu-se pe rînd, atit de total și 
perfect că nici timpul, nici distanța nu părură 
să fi fost străbătute. 

În orașul capitală de pe Dar, care conduce mii 
de planete folositoare și pentru aceasta a vizi- 
tat milioane de planete inutile, ca Terra, Al 


Hanley ocupă o cușcă mare de sticlă pusă la 
loc de cinste, după cum merită exemplarele 
cele mai uimitoare. 

In centrul cuștii e un vas din care el se adapă 
des și în care a fost văzut făcînd și baie. Vasul 
e continuu automat și alimentat cu o băutură 
care seamănă celui mai bun whisky terestru 
aşa cum cel mai bun whisky terestru seamănă 
cu spălătura de vase. În plus, e completat — 
fără cel mai mic miros — cu toate vitaminele 
și mineralele pe care organismul lui le cere. 

Nu dă durere de cap, nu provoacă alte efecte 
neplăcute. E o băutură care îl extaziază pe 
Hanley aşa cum uluitoarea conformațţie a lui 
Hanley îi extaziază pe vizitatorii grădinii zoolo- 
gice, care îl privesc cu ochi miraţi și apoi citesc 
plăcuța de pe cușcă, care începe în latină, cu 
denumirea speciei pe care Al a dezvăluit-o lui 
Trei și Nouă: 


ALCOOLICUS ANONIMUS 


Se hrănește cu o dietă cu C2H;OH integrată 
cu vitamine și minerale. Capabil, uneori, de 
manifestări inteligente, dar lipsit de orice 
sens logic. Posibilităţi fizice: capabil să se 
miște cîțiva pași fără să cadă. Lipsit de orice 
valoare comercială, constituie totuşi un exem- 
plar interesant al celei mai stranii forme de 
viaţă descoperită pînă acum în Galaxie. Locul 
de origine: Planeta a treia a soarelui JX6447- 
HG908. y 


E straniu în asemenea măsură încît l-au supus 
unui tratament special care l-a făcut practic 
nemuritor. Cu atit mai bine deoarece ca exem- 
plar zoologic e atit de interesant încit, dacă ar 
muri vreodată, ei s-ar putea întoarce pe Terra 
pentru a captura altul. Şi v-ar putea lua pe 
dumneavoastră sau pe mine, și dumneavoastră 
sau eu, după caz, am putea, în acel moment, 
să fim perfect sobri, și asta ar fi o mare neno- 
rocire pentru noi toți. 


TRAFIC 


(pagini dintr-un jurnal găsit în autoturismul 245, 12-0X-11 +) 


21.04. Bine că am citeva foi de hirtie la mine. 
Prefer să -le mizgălesc decit să măi asist la 
nebunia din jur. Demenţă! 

Nu mă împac cu gindul că n-am ascultat-o 
pe Clara azi-dimineaţă cînd mi-a spus să nu iau 
mașina. Parcă a presimţit că se ya întîmpla ceva 
rău. Şi acum stau aici, blocat între mii și mii de 
autoturisme, camioane, autobuze și maşini 
de transport de toate felurile. Au trecut opt ore 
de cînd traficul a fost întrerupt și nimeni nu 
poate găsi o soluţie pentru a da drumul la 
circulație. De aici, de unde mă aflu, pe banda 
a opta, nu pot face nici o mişcare. Sint chiar 
în mijlocul șoselei. Clara unde o fi acum? 
Oare ea știe ce s-a întîmplat? A început să-mi 
fie foame şi, mai ales, sete. Întotdeauna cînd 
știi că nu ai apă, numai gindul te face să înne- 
buneşti. Au început să claxoneze din toate 
părțile, semn că mai înaintăm. Da, îţi vine să-ţi 
iei cîmpii. Am pornit motorul ca să mai merg 

patru metri. În ritmul ăsta nici în două săptămini 
nu ieşim de aici. Curioșii stau pe trotuare și 
privesc, dau sfaturi, dar nimeni nu mişcă un 
deget. Autorităţile ne strigă prin megatfoane 
să ne păstrăm calmul'şi să fim atenţi la comen- 
zile pe care ni le dau. Care comenzi? 

23.04. Este seară. leri a venit Clara și mi-a adus 
citeva sandvișuri. M-a căutat printre toate 
mașinile blocate din dreptul blocului în care 
pînă aici, aproape doi kilometri. 
Spune că nu mai durează mult. Cei de pe ben- 
zile laterale și-au părăsit maşinile și au plecat, 
lucru pe care noi ceilalți nu-l putem face. Sintem 
atit de apropiaţi unul de altul încît nu mai pot 
acum să deschid nici o portieră. Clara mi-a dat 
miîncarea prin geamul din stînga. Cei mai mulți 
sint alimentaţi cu ajutorul elicopterelor. Au 
lăsat scări și polițiștii împart apă și cele nece- 
sare. Îmi vine să urlu, să dau în cineva. Nu mai 
înțeleg, oamenii ăștia ce fac, ce au de gind? 


HONGA 


lar claxoanele. Am mai înaintat douăzeci de 
centimetri. 

28.04. Cel din dreapta mea a murit. leri m-a 
întrebat dacă am ceva pentru inimă, era cardiac. 
Cînd i-au adus mincarea, l-a rugat pe omul de 
pe scara elicopterului să-i aducă și medica- 
mente. Astăzi i-au adus, dar pentru stomac. 
Peste două ore a făcut infarct. Nu pot să pri- 
vesc spre el, mă cuprinde groaza. Parcă am ti 
într-un film absurd. Clarei îi este din ce în ce 
mai greu să ajungă la mine. Toate mașinile sînt 
una lingă alta. În față am o doamnă care astăzi 
a făcut o criză de nervi. În toată aglomerarea 
aceasta de roți şi carcase, cine mai știe de ea, 
cine o cunoaște? Dar pe mine? 

29.04. Au instalat din sută în sută de metri 
panouri uriașe pe care ni se arată zilnic situația. 
Clara îmi spune că nu este adevărat ce ni se 
arată acolo. Situaţia este din ce în ce mai gravă. 
Se pare că sint blocate absolut toate arterele 
principale și alimentarea devine tot mai grea. 
Două elicoptere s-au ciocnit azi la prînz și s-au 

răbuşit peste mașini, la citeva sute de metri în 
aţa mea. Au ars șase persoane, alte citeva zeci 
sint grav rănite şi nu li se poate da ajutor. Dacă 
aş avea pistol aș termina odată. Clara îmi spune 
„că băiatul este acasă, nu știe ce se întîmplă 
cu mine. Mai bine. În nouă zile am făcut patru- 
zeci de metri. Un adevărat record. l-am cerut 
Clarei să-mi facă rost de o armă. A zis că sînt 
nebun. Încă nu sint și nu-i doresc să fie în 
locul meu, aici. Vecinul din dreapta, cel care a 
murit, are geamul de la portieră deschis și cada- 
vrul a început să miroasă. N-am văzut în nici un 
film un cimitir de mașini și de oameni, nimănui 
nu i-a venit o asemenea idee. În schimb trăim 
pe viu acest calvar. Pe trotuare nu sint acum 
decit poliţiştii care îi împiedică pe cei de pe 
benzile laterale să părăsească mașinile. Toate 
care au fost abandonate au încurcat și mai mult 
operațiunile de degajare a şoselelor. Cei din 
spate le-au împins, deviindu-le de pe banda pe 
care erau și acum nu mai pot înainta nici ei. 
Toţi așteptăm. 

30.04. Nu-mi vine să cred. A murit Clara, cînd 
mi-a adus pachetul cu mincare. Era între mașini 


cînd s-a dat semnalul de pornire. N-a avut timp 
să iasă dintre ele. Este la cîțiva metri de mine, 
cu picioarele retezate și nu pot face nimic. 
Nimeni nu are curajul să o scoată de acolo, nici 
măcar omul care. împarte alimente. Aș vrea să 
mor, să scap de toate. E absurd, mă muşc de 
mină să mă trezesc din acest coşmar și îmi 
dau seama că, de fapt, totul este real, incredibil 
de real, iar eu sînt un timpit care mai speră în 
imposibil. Nu voi putea uita ultimele priviri ale 
soției, strigătul acela de durere și trupul prins 
între roți. Nu pot să-mi scot din minte imaginea 
maşinii repezindu-se lacomă înainte, spre ea, 
ca o fiară înfometată. Sint sigur că cel de la 
volan dormea în momentul plecării de pe loc 
şi singura explicaţie nu este decit aceea că ma- 
şina a fost împinsă din spate. 

02.05. Ne pindește moartea. De azi nu mai 
primim decit biscuiţi și apă. Aprovizionarea ora- 
şului se face numai cu ajutorul avioanelor și 
trenurilor. Aflăm că s-a întrerupt circulația în 
unsprezece state. Oamenii părăsesc conti- 
nentul. Spre seară a plouat. Am deschis gea- 
mul și m-am răcorit. Parcă aerul nu mai este 
aşa de îmbicsit de mirosuri. Aștept să se stingă 
toate luminile ca să-mi pot face nevoile. Ni s-au 
dat -din primele zile pungi de plastic în acest 
scop. Oribil. Trebuie să-mi păstrez calmul şi să 
aştept. Trebuie, dacă vreau să trăiesc. Şi vreau. 

05.05. Peste ani și ani, profesorii de istorie își 
vor începe lecţia despre continentul american 
în felul următor: «Dragi elevi, trebuie să știți 
de la început că acest continent a fost locuit. 
În Statele Părăsite ale Americii au trăit oa- 
menii, dar într-o dimineață, pe una din străzile 
principale ale New York-ului, circulaţia auto- 
mobilelor a fost întreruptă din cauza unui acci- 
dent petrecut la o intersecție. Un incident 
banal am putea spune, dar din acea zi totul s-a 
schimbat...» Mi-e scirbă să scriu mai departe. 
Vreau să mor. Nu ni se mai dau țigări. Nu se ma! 
poate respira. De două zile n-am înaintat nici 
un centimetru. Văd moartea venind. 


ZMEU GALBEN CU VERDE 


Zumzetul, în sine însuşi, nu înseamnă ni- 
mic. Nici bine, nici rău. Rezultatele sint cele 
care contează și ele pot fi sau bune, sau rele, 
sau nici una, nici alta. Mie, în acea dimineață 
de vineri, la nouă, cînd l-am auzit, zumzetul 
mi s-a părut un semn rău. Eram, cum s-ar 
spune, într-o dispoziţie proastă, datorită ei și 
progeniturii. 

Ea. La opt ies din casă (am un apartament 
de șase camere, dat fiind că am avut un succes 
deosebit pentru cei treizeci şi opt de ani ai 
mei) și îi dau obișnuitul bobirnac peste obraz. 
Ea are treizeci şi unu de ani, păr negru și gura 
cu unghiuri ce se apleacă în sus și în jos, 
conferindu-i un aer zglobiu, cînd sînt îndrep- 
tate în sus, și o expresie iritată suferindă, cînd 
sînt îndreptate în jos. Şi, pe deasupra, are și 
fundul jos. Mie fundul jos nu-mi place. 

Un bobirnac peste obraz. 

— Cu bine, spune ea. Eu fac un semn afir- 

mativ. De condescendentă acceptare. Accep- 
tare pentru acea urare a ei și pentru fundul 
ei jos. 

Progenitura. Zece ani, fetiță. Pe nume Nancy, 
sau Nan, sau Nanny, sau ceva în genul ăsta. 
Destul de drăguță, gura mai frumoasă ca a 
maică-si, dar vorbeste cu o voce prea ridicată 
pentru opt dimineața. 

— Mi-l aduci, tată, mi-l aduci? 

— Să-ţi aduc ce? Aha! Zmeul! 

— Da, tată. Verde cu galben. Mi-ai promis. 

Nu-i promisesem. ~ 

— Nu am promis. În realitate, îmi amintesc 
să-ți fi spus că parcul e prea mic pentru a 
face să zboare un zmeu. 

— Mamă... Mi-a promis, mi-a promis! 

Ea. Priveşte fetita, apoi pe mine şi apoi din 
nou fetița. 

— Scumpa mea, cred că ultimul tău tată a 
fost cel care ţi-a promis. 

Ultimul tată. Pare că se distrează vorbind 
fetitei de ultimul ei tată, ca şi cum eu aș fi 
de tip inferior, sau ceva în genul ăsta. 


În acea dimineaţă ieșisem cu acest gind în : 


cap. Deci reacția mea la începutul acelui 
«vrrr» e pe înţeles. à 

Natural, l-am considerat drept ceea ce era. 
Organizația pentru care lucrez e gigantică. 
Numai în sediul central din Topeka există pa- 
tru mii de persoane, care lucrează toate în 
edificiul pe drept numit Palatul General din 
Topeka. si unde am și eu un birou la etajul 
al treizeci și doilea. Sau al treizeci și treilea? 
Nu are importanţă. Ascensorul electronic 
oprește întotdeauna la etajul just și covorul 
rulant mă poartă pină în taa ușii numărul... 
în sfirșit, acela care este. In orice caz, îmi 
amintesc că sarcina mea precedentă se desfă- 
şura la al treisprezecelea etaj. 

Centrala chiar glumise cu privire la asta, 
cînd fusesem transferat la al treizeci și doilea 
sau treizeci și treilea etaj. «Aţi văzut, directore ` 
Coopersmith, nu întotdeauna numărul trei- 
sprezece aduce ghinion» spusese Centrala. 

Penran posedă un dezvoltat simț al umo- 
rului 

Mi s-a spus că odată, pe cînd edificiile erau 
ċonstruite pentru a rămine imobile şi aproape 
intransformabile, puteau să existe mici și mari 
neînțelegeri pentru locul de muncă al unui om 
şi pentru dimensiunile și mobilierul biroului 
său. Un lucrător abil putea să-și lărgească 
regatul pînă acolo încît să obțină nouă cești 
de cafea în locul celor șase ce-i reveneau în 
mod normal. Aceasta, după cum o știm toți, 
era perioada liberei iniţiative, de competiție, și 
asemenea lucruri erau permise chiar dacă sfe- 
rele înalte nu erau pe deplin de acord. La 
urma urmei, tinerii erau avizi de ciștig, fapt 
care ține de natura omului, și un om de șase 
cești care poate obține nouă... ei bine, e ne- 
cesar să continui? Dacă comitetul executiv de 
dezvoltare ar fi început să supravegheze atent 
tabelele informative ale personalului său, există 
aici cineva care ar fi trecut cu bine controlul. 

Natural, acelea erau timpurile vechi. Înainte 
de scandalul creierului, înainte de grija, cu 
adevărat ştiinţifică, în repartizarea personalu- 
lui, pentru a avea întotdeauna omul potrivit, 
în momentul potrivit, la locul potrivit. Şi pen- 
tru a fi siguri că un salariu e adecvat rangului, 
aplicat cu exactitate scrupuloasă. 

Toate acestea au devenit posibile datorită 
interioarelor mobile ale clădirilor, vreau să 
spun datorită interioarelor care se schimbă. 
Se schimbă regulat, continuu. Aceasta nu 
prezintă nici o consecinţă, afară numai dacă 
duşumeaua, tavanul și pereţii pe care cineva 
îi are în jur nu ar începe să se miște cu el înă- 
untru. í 

«Vrrr»-ul avertiza că se va petrece schim- 
barea. 

În acea dimineață de vineri, la nouă, aşezat 
la biroul meu cu patru modele, în timp ce 
priveam aparatul meu automat de emisie- 
recepție, am auzit «vrrr»-ul. Şi după o oră îmi 
răsună la ureche. 

Ea. Progenitura. «Ultimul tată». Ascensorul 
dependinţelor unde un imbecil gras mi-a în- 
fipt servieta pentru documente în stomacul lip- 
sit de apărare. Scara rulantă pe care am fost 
depășit cu iuțeală de unul din pulverizatorii 
contra ținţarilor, destinat să protejeze cetă- 
țenii din Topeka. Trecuse cu iuțeală, dar nu 
destulă. Apropo de acei blestemați pulveriza- 

tori, nu ar fi trebuit să funcționeze în timpul 
orei de schimb al personalului. Erau, în mod 
sigur, defecţi. 

Defecţi! Aceasta mă izbi. Treisprezece nu 
aducea totdeauna ghinion. Dar treizeci și 
unu? Nu, eu sînt la al treizeci și doilea, sau 
al treizeci și treilea. La dracu, poate este trei- 
zeci şi unu. Cine se preocupă de asta în afară 
de ascensor și Centrală? 

«Vrrr», 

Peretele cu ușă este întotdeauna primul 
care se mișcă. Se închide pentru a împiedica 
să intre cineva în birou în timp ce se modifică 
structura. Apoi peretele cu fereastră, cind are 
una. Eu am una cu trei arcade. Dare pur și 
simplu un simbol de condiţionare, dat fiind că 
biroul meu nu dă spre fațada externă. În orice 
caz, în spatele ei, o imagine în trei D, cu pei- 
saj citadin, îşi schimbă clarobscurul după in- 
tensitatea și drumul unui soare imaginar, re- 
glat după cel autentic de afară. Odată Cen- 
trala mi-a spus că versiunea în trei D este mai 
bună decit cea reală. «Liniștită. Fără înghesu- 
ială», mi-a spus. 

Oricum, peretele cu fereastră a fost al doi- 
tae. Un panou de fier a coborit în fața geamu- 
rilor. 

«Vrrr». Şi un uşor tunet surd. S-a produs 
la picioarele mele, în timp ce dușumeaua se 
pregătea să se miște în sus, sau în jos, sau 
lateral, după destinaţia sa... și a mea. 

Se îndreaptă către sud-est, cu viteza de 
circa douăzeci de kilometri pe oră. «Vrrr». 
Am notat încă ceva ce nu-mi prea plăcea. Nu 
mi-a mai plăcut din punct de vedere logic. 
Vorbesc despre modul în care pereţii păreau 
a mi se stringe în spate. 

«E necesar, deși un pic tulburător», îmi 
explicase Centrala prima dată. «Vedeţi, tre- 
buie luat un pic de aici pentru a da ceva acolo. 
E necesar din cînd în cînd. Pentru a redispune 
unghiurile.» 

5e prea poate să fie aşa, de această dată 
însă... 

Peretele din nord, de exemplu. Şi chiar pe- 


- retele din est și cel din vest. Am privit în spate, 


către peretele de sud: 

Era... sigur că da... afurisit de aproape. 

Cit despre unghiuri, timpul de redispunere 
trecuse de două ori sau chiar mai mult. 

M-am sprijinit de scaun. Sau, cel puțin, am 
încercat să o fac. Dintr-o dată nu mai era. 
Dispăruse prin duşumea. Cu viteză. Panoul se 
închise în momentul în care cădeam. Greoi. 

Biroul! Şi biroul dispărea. Şi pereții aceia 
blestemaţi. Dacă mai continuau să se apropie 
mă voi găsi într-un dulap de mături. 

Se apropiau tot mai mult. M-am ridicat. Bi- 
roul cobora rapid. 

beri înșfăcat aparatul de transmisie. Cinci 
cifre. 

— Centrala, spuse vocea care ieși din apa- 
rat. Slabă. 

— Centrala, sint directorul Coopersmith! 

— Bună ziua, directore ar neta Ce 
pot face pentru dumneavoastră 

«Vrrm». 

— Poţi să-mi spui ce dracu se întîmplă? 

— Sigur, dar nu e nevoie să vorbiţi în modul 
acela. Vreţi să știți ce anume se întîmplă, 
unde? Chiar și cel mai abil calculator are 
nevoie de citeva date. 

— Aici, în biroul meu, drăcia naibii! Chiar 
aici, în biroul meu. 

Dulapul de mături se redusese la un dulap 

pentru mături de tip economic. 

— În biroul vostru, directore Coopersmith? 
În biroul vostru din Topeka? = 

— Dar de unde ai vrea să chem? Din Buenos 
Aires? 

«Vrrr»-ul încetă. 

Apoi reincepu. 

Dulapul de mături se mări uşor. 

— Să fiu sincer, spuse Centrala, aș fi zis 
că din Duluth. 

Repetai ultimul cuvint. 

— Duluth, confirmă Centrala. Trebuie să se 
fi petrecut o eroare. Îmi imaginez că nu ați 
primit știrea transferului. 

— Îţi imaginezi exact. Transfer unde? 

— Eram sigur că mi-am imaginat exact, di- 
rectore Coopersmith. La Duluth, desigur. Bi- 
roul vostru din Topeka a fost eliminat temporar 
pentru a face loc la noi funcțiuni. 

— Puțin a lipsit să fie eliminat în mod per- 
manent. 

— O eroare serioasă. 

— Blestemat de serioasă. 

— Sigur, serioasă. La Duluth e nevoie de 
dumneavoastră. lau măsuri pentru transpor- 
tul dumneavoastră imediat. Familia vă va fi 
îndată anunţată şi vor fi date dispoziţii şi, pen- 
tru ei. Trebuie să vă găsiţi la rampa de trans- 
port peste cincisprezece minute. 

— Voi fi fericit să merg unde vrei, afară de 
aici... e de ajuns să-mi dai o ușă... 

«Vrrr», 

Duluth. Nu am idei preconcepute de nici un 
fel despre locul acela. Sigur, nu este Palatul 
Central, dar un om pentru a avansa în cariera 
sa către mai sus are nevoie de diferite expe- 
riențe. Şi sucursala din Duluth este una dintre 
cele mai bune. Cel puțin așa cred. Cu tipul 
meu de muncă nu poți fi sigur. Pentru a spune 
adevărul, nici măcar nu știu cu exactitate ce 
tip de muncă îndeplinesc. 

Da, desigur, ştiu că la Topeka analizăm 
date. Sau pentru a fi mai exact, le analizau 
mașinile care lucrau pentru mine. Dar ce se 
întimpla mai apoi cu rapoartele mele, sau 
cum erau folosite... 

Poate la Duluth... 

Localitatea nu este importantă. Poziţia este 
aceea care contează. Adevărata mea muncă 
nu este importantă, dar este, în schimb, rela- 
ţia sa cu munca altora. Așa că este natural 
să-mi pun întrebări. Cite modele va fi avind 
biroul meu din Duluth? Cu alte cuvinte, noua 
mea însărcinare era o avansare, sau un trans- 
fer lateral? 

Nu iau în considerare posibilitatea unei re- 
trogradări. Nu că nu ar fi posibil, ci refuz să 
o iau în considerare. Printre altele, rapoartele 
mele au fost întotdeauna exacte. 

Era amiază, sau puţin înaintea amiezii cînd 
am sosit la Duluth. Am aşteptat ca uşa din 
plexiglas a aparatului să se deschidă. Nu s-a 
deschis. În schimb s-a aprins transmițătorul. 

— Bun venit la Duluth, directore Cooper- 
smith. Vă aşteptam mai înainte, dar Topeka 
ne-a explicat eroarea care a cauzat întirzierea 
dumneavoastră. Sperăm că o să vă placă 
Duluth-ul și munca ce o veți face cu noi. Deoa- 
rece este aproape ora prinzului, am stabilit ca 
aparatul să vă ducă la noul dumneavoastră 
apartament, pus la dispoziție de Companie. 
Cind veți reveni, la treisprezece și treizeci, 
spuneţi doar numele dumneavoastră ascen- 
sorului electronic și veţi fi transportat în noul 
birou. Veţi vedea că la noi lucrurile sînt tot 
atît de moderne ca şi la Topeka. Bună ziua, 
directore Coopersmith. 

Centrala din Duluth, gindii, în timp ce aștep- 
tam în fața uşii noului meu apartament, nu are 
simțul umoristic fin al celei din Topeka. Po- 
menise numărul treisprezece și nu făcuse co- 
mentarii. 

Am sunat. Uşa s-a deschis. 

Am suris. Familia mă aștepta. 

Progenitura: «Tată, mi-ai adus zmeul? Gal- 
ben cu verde?» 

Surisul meu a început să dispară. 

Ea: «Bună! Îmi pare rău. Ultimul tată i-l pro- 
misese». 

Acum nu mai aveam urmă de zimbet pe 
buze. Sigur, de data asta copilul era un băiat 
de zece ani. Sigur, părul soției era puțin mai 
deschis. Dar avea tot fundul jos. 

Era vorba deci de un transfer lateral. 


FOTOGRAFIA 


Pe noptieră, sprijinită de veioză, stătea foto- 
grafia aceea care devenise celebră în toată 
lumea: prima imagine a unui om alături deo 
ființă extraterestră — fotografia lui, de braţ cu 
Mix, falurvianul. 

Ştia că nu va mai putea face nimic care să-l 
ducă pe aceleași culmi de celebritate ca aceea 
procurată de această fotografie. Apogeul glo- 
riei lui fusese în ziua în care toate ziarele, revis- 
tele, chiar și acelea cu profil sportiv, au publicat 
imaginea pe care singur o obținuse pe Falurvia 
cu un aparat Rasflex. Ideea i-o dăduse Mix, 
care nu era doar o simplă ființă inteligentă, ci 
și un tip cu mult umor. Se distrase cu adevărat 
grozav în prezența falurvianului. Făcuse cunoș- 
tință cu soția extraterestrului, băuseră din cupe 
mari vin roșu şi se amuzaseră nemaipomenit 
cînd și-au dat seama că nu se pot îmbrățișa 
prietenește din cauza diferenţelor anatomice. 

Apoi s-a urcat în navă și a pornit mai departe, 

vesel şi într-o formă mai bună decit după odihna 
obligatorie, prevăzută la început, în boxa de 
somnoterapie. 

Privea acum cu melancolie fotografia mare, 
înrămată. Corpul lui Mix strălucea mai puternic 
decit costumul său spațial și apărea ca o în- 
curcătură de ţevi cărnoase, sciînteietoare, pe 
fundalul zidurilor de topaz ce înconjurau grădi- 
nile din spatele casei situate în cea mai frumoa- 
să regiune falurviană. 

Înțelese că nimeni nu va afla vreodată că totul 
fusese o glumă a farsorului extraterestru. Pen- 
tru că Mix stătea, de fapt, cu spatele. 

FRAZE UTILE PENTRU TURIŞTI 


E E CEA RI N RR E IRI VREI PESE ERE SEE 


Locrina: peninsulă și regiuni limitrofe. Ra- 
tional similară Terrei (vezi benzile audio ane- 
xate şi transliterațiunile). Pentru psihologie. 
ecologie, religie şi obiceiuri, Wu & Fabricant. 


Haga, 2355, vol. Il: Locrina — «Locrinezii — 
Date utile pentru turiști». 
La hotel 


— Acesta e asociatul meu. Nu poate fi consi- 
derat drept bacșiș. 

— Voi chema directorul. 

— Aceasta nu poate fi camera mea, pentru că 
nu pot respira amoniac. 

— Mă voi simţi bine la temperaturi cuprinse 
între 290 şi 303 grade Kelvin. 

— Ospătar, această mincare e încă vie. 


La serată 


— Dumneavoastră sinteţi? Sinteţi complet? 
Ciţi indivizi din dv. sînt prezenţi? (Cite părţi din 
domniile lor sint prezente?) 

— Sint încintat să fac cunoștință cu grupul 
vostru vegetal. 

— Prietenia interstelară cere ca la acest punct 
să se facă manifestații materiale, dar aș dori 
să fiu dispensat. ? 

— Dumneavoastră sînteți toxic? 

— Dumneavoastră sînteți comestibil? Eu nu 
sînt comestibil. 

— Noi, oamenii, nu ne regenerăm. 

— Aceea e urechea mea. 

— Eu sînt toxic. 

— Aşa vă Împerecheați? 

— lertați-mă, această atitudine e erotică? 

— Vă mulțumesc mult. 

— Vă rog să vă explicați. 

— Dumneavoastră vă schimbaţi culoarea? 
— Sinteţi însărcinată? 

— Voi părăsi această cameră. 

— Nu putem fi numai prieteni? 

— Conducaţi-mă imediat la Consulatul Te- 
restru. 

— Aș fi foarte măgulit de oferta voastră amabilà, 
dar nu pot să vă urmez în gaura de împerechere, 
dat fiind că sînt vivipar. 


La spital 


— Nu! i 

— Orificiul meu pentru mîncat nu e la extremi- 
tatea corpului meu. 

— Aș prefera să o fac singur. 

— Vă rog, nu lăsaţi să intre (să iasă) atmosfera, 
m-aş simţi foarte indispus. 

— Nu mănînc plumb. 

— Termometrul pus astfel nu vă va furniza 
nici o indicație utilă. 


Plimbări turistice 


— Dumneavoastră nu sinteți ghidul meu. 
— Ghidul meu era biped. 

— Noi, tereștrii, nu o facem. 

— O, ce încîntătoare piscină (suport de împe- 
rechere, spectacol organizat, fenomen invo- 
luntar)! 

— La ce oră prințesa mistuită de dragoste se 
aruncă în vulcanul plin de flăcări? Putem 
asista? 

— Nu se poate demonstra. 

— E puțin probabil. 

— E ridicol. 

— Am văzut exemple foarte frumoase. 

— Vă rog, arătaţi-mi unde pot găsi mamiferul 
gînditor cel mai apropiat. 

— Duceţi-mă fără întirziere la Consulatul -Te- 
restru. 


La teatru 1 


— E distractiv? 

— Scuzaţi-mă, nu voiam să fiu nepoliticos. 
— Nu intenționam să mă așez pe dumnea- 
voastră. Nu-mi dădusem seama că dumnea- 
voastră eraţi deja pe acest fotoliu. 

— Puteţi să vă deformaţi în aşa fel încît să vă 
coboriți încă un pic? 

— Ochii mei sînt sensibili numai la Mpine tăi 
cu lungimi de undă între 3000 şi 7000 A. 
— Să mi-o imaginez? 

— Asta trebuia să-mi imaginez? 

— Ar trebui să mă simt neliniștit de apa de pe 
dușumea? ; 

— Unde e ieşirea? 

— Ajutor! 

— Aceasta e într-adevăr artă! 

— Convingerile mele religioase îmi interzic să 
mă împerechez în timpul reprezentației. 

— Nu mă simt bine. 

— Mă simt foarte rău. 

— Nu mănînc hrană vie. 

— Aceasta, după părerea dumneavoastră, ar 
fi erotic? 

— Pot să o duc acasă? 

— Face parte din reprezentație? 

— Să înceteze de a mă atinge. 

— Domnule, sau doamnă, acesta e al meu 
(intrinsec). 

— Domnule, sau doamnă, acesta e al meu 
(extrinsec). 

— Doresc să vizitez unitatea igienico-sanitară. 
— Aţi terminat? 

— Pot să încep? 
* — Dumneavoastră mă încurcați. 

— Sub nici un motiv. 

— Dacă nu încetați, chem îngrijitorul. E interzis 
de religia mea. 

— Domnule, sau doamnă, aceasta este o uni- 
tate privată. 

— Domnule și doamnă, aceasta este o unitate 
privată. 

Complimente 


— Sinteţi mult mai mult ca înainte. 

— Dar părul dumneavoastră este fals! 

— Nu vă descoperiţi picioarele că leșin. 

— Nu este spaţiu. 

— Dar, fără îndoială, dumneavoastră veţi fi aici 
miine. 


Fraze de utilitate generală 


— Duceţi-mă la Consulatul Terestru. 

— Vreţi să-mi arătaţi Consulatul Terestru? 
—  Înştiințaţi Consulatul Terestru. 

— Nu e modul de a trata un oaspete străin. 
— Vă rog îndrumaţi-mă către hotel. 

— La ce oră răsare Luna? 

— Există Lună aici? E o Lună plină? 

— Duceţi-mă imediat la Consulatul Terestru. 

— Aș vrea al doilea volum din Wu & Fabricant, 
intitulat Fiziologia, Ecologia, Religia şi Obiceiu- 
rile locrinezilor. Îl aveţi? Nu contează prețul. 


— S-a defectat ceva la vehiculul meu. 
— Sint pe moarte. 


Insulte 


— Acum mai mult ca înainte. 
— Vi se văd degetele. 

— Cit eşti de curat! 

— Eşti curat și animat. 


MESAJ 


— Întimplarea pe care ţi-o voi relata s-ar 
putea să ţi se pară fantastică sau o plăsmuire 
a minţii unui om bolnav. Ţi-o povestesc doar 
fiindcă te știu autor de science fiction şi deci... 

— Hai, nu te mai scuza și dă-i drumul! l-am 
îndemnat pe vechiu-mi prieten Mitridate Po- 
pescu, fost coleg înainte de '48, pe cînd eram 
statisticieni la Societatea de telefoane. El a 
rămas un funcţionar model la aceeași între- 
prindere și după naţionalizare pină la ieșirea 
la pensie, pe cînd eu m-am reprofilat în publi- 
cistică, iar apoi în ale literaturii. Avea figura 
unui om serios, lipsit de patimi, deși o anu- 
mită pasiune îl devora sau, mai curînd, îi ali- 
mentase o faimă cel puţin europeană; pe lingă 
faptul că ştia peste 30 de limbi umane (ca să 
nu vorbesc de graiul păsărilor), îl stăpinea 
hobby-ul criptografției şi al rebusismului. Deși 
numele său era cunoscut tuturor specialiştilor 
în aceste îndeletniciri enigmistice, modestia îi 
rămăsese inalterată. 

— Ştii că am fost de curind internat la spital. 
A trebuit să mă supun unei operații relativ 
simple, care s-a continuat însă cu o alta destul 
de complicată, datorită căreia am petrecut 
vreo unsprezece zile la reanimare. Pină atunci, 
în afară de amigdalele scoase în copilărie şi de 
o cusătură superficială la frunte după un acci- 
dent de schi, nu prea frecventasem clinicile 
chirurgicale. De aceea reanimarea credeam 
că reprezintă o mică încăpere în care pacientul 
este anesteziat, și apoi lăsat un scurt răstimp 
să-şi revină după șocul operaţiei. Şi iată că 
saloanele acestei secţii cu nume atit de însu- 
flețitor mi s-au arătat drept adevărate bolgii. 
Fiindcă pe la reanimare nu ajung banalele 
apendicite sau hernii, ci doar intervenţiile 
grave ce reclamă o îngrijire cu totul specială. 
Nu contest utilizarea acestui spațiu medical. 
Dimpotrivă, sînt convins că numai graţie maxi- 
mei concentrări de forțe tehnice împotriva 
morții majoritatea celor ce au trecut pe acolo 
au izbutit să traverseze de două ori Acheronul. 
Dar de traversat te asigur că îl traversează. 
Mie însumi, cu toate că nu reprezentam un 
caz desperat, mi s-a părut, din pricina suferin- 
telor fizice, că am făcut un sejur în infern. 

lată unul dintre paradoxurile științei din 
secolul XX: fiind adormit, în cursul operaţiei, 
ea n-a însemnat nimic în ciuda hemoragiei 
survenite şi a altor complicaţii cu care au fost 
confruntați chirurgii mei. Durerile reale și 
uneori greu de îndurat și-au făcut apariția 
după ce m-am pomenit gata tăiat și cusut 
într-una dintre incintele reanimării. 

— Erai singur acolo? l-am întrebat pe prie- 
tenul meu. 

— Nu, în rezerva mea erau trei paturi. Al 

Dacă aţi şti cit de râu imi pare că trebuie sa 
termin atit de devreme drumul meu pămintesc... 


Jules Verne, interviu din 1902 


meu se afla între peretele din dreapta și uşă. 
În patul din faţă stătea lungit un tînăr într-o 
pijama superbă (eu o purtam pe aceea banală, 
a spitalului); avea o figură de sportiv italian, 
dar era de origine germană, îl chema Spender 
și suferea, pare-se, de pancreatită. Deocamdată 
medici; îl țineau sub observaţie, așa că se 
plimba slobod, ca Ulise printre umbre. Era de 
21 iunie 1978, într-o miercuri, și a fost prima 
impresie, foarte simpatică, pe care mi-a făcut-o 
reanimarea. În patul din stinga nu era nimeni. 
Abia mai pe urmă mi-am observat toate «firele» 
care mă conectau la o serie de dispozitive sani- 
tare. Eram încă amorţit din pricina anesteziei, 
așa că observam cu o relativă degajare (mă 
simțeam totuşi lipsit de vlagă) stativul cu două 
pungi: una de perfuzie, alta de transfuzie, tubul 
transparent al unei sonde, un maţ care-mi intra 
în piept (se numea cateter: și îngăduia să mi 
se introducă în singe tot soiul de lichide fără 
să mai fiu injectat), iar într-o nară aveam o 
altă conductă (care mă alimenta cu oxigen). 

După ce făcui inventarul aproximativ și pro- 
fan al bioharnaşamentului meu, rămăsei mirat, 
apoi chiar mă cuprinse o oarecare teamă. 
Mi-am dat seama că lucrurile erau mai puțin 
vesele decit aş fi crezut. Nu îndrăzneam să mă 
mișc, dar și mai tirziu, cînd mi-am luat inima 
în dinţi, abia de-mi găseam o poziţie (fireşte, 
stind doar pe spate) care să nu-mi producă 
dureri. Í 

Am intrat în vorbă cu Spender. Acesta avea 
un tranzistor grozav de drăguţ. L-am întrebat 
ce marcă este. Era un Grundig primit de la 
rudele din R.F.G. Rudele însemnau părinții. 

— Şi nu te duci la ei? 

— Mă duc şi mă-ntorc, 

— Ai putea să rămii... 

— Sigur, dar eu sînt legat de locurile astea. 
Soţia mea e româncă, avem doi copii. Și nici 
ea, nici eu nu vrem să plecăm de-aici. Mai ales 
că-i pot vedea din timp în timp și pe-ai mei, 
de-acolo. 

Într-o vreme făcuse sport de performanţă la 
«Dinamo»; acum lucra ca tehnician la dispe- 
ceratul rețelei naţionale de electricitate. Mi-a 
spus o grămadă de lucruri interesante despre 
hidrocentrale și megawați (de pildă, ştiai că un 
megawatt este ceea ce consumă un aparta- 
ment într-un an?), înainte de a i se viri în nas 
un tub transparent prin care a început să se 
scurgă într-un recipient de pe jos un lichid 
verde-cenușiu. 

Prima zi a fost cea mai agreabilă dintre cele 
unsprezece petrecute pe tărimul lui Hades. 
Îmi luasem din rezerva mea de la etajul II (unde 
stătusem după prima operaţie și care pentru 
cei de la reanimare aparținea «sănătoșilor») 

o traistă cu cărţi şi caiete. În prima zi și jumă- 
tate, am reușit chiar, cu oarecare dificultate, să 
termin de citit un curs de limbă rwanda. Apoi 
a început atit aventura propriilor mele dureri, 
cît şi întimplarea pentru care îți povestesc 
toate acestea și n-am mai avut nici timpul, 
nici cheful să mai citesc ceva și mi-am trimis 
acasă sacoșa cu hirțoage. 

Simbătă dimineaţa Spender a fost mutat la 
etajul Il, ca să i se facă analizele preoperatorii 
(reanimarea se află la etajul 1). În seara zilei de 
vineri însă, la scurt răstimp după alarmantul 
urlet de sirenă care anunţa o internare urgentă, 
un ins a fost transportat pe cărucior în salonul 
nostru și instalat în patul din stinga. ` 

Mai tirziu, cînd am vizitat în convalescenţă 
acea aripă a secției de reanimare, am înțeles 
mai bine însemnătatea acestei lumi, dar a: 
adăuga: teribila ei însemnătate («ingerii sîn 
înspăimintători», vorba lui Rilke). Ea întru- 
chipează un triumf al științei medicale contem- 
porane: majoritatea «reanimaţilor» de azi nu 
şi-ar fi putut învinge boala chiar numai cu cîteva 
decenii în urmă. Toate «tirele» care îk leagă 
pe cei din aceste încăperi de o serie de aparate 
și dispozitive (care, firește, la spitalele cele 
mai avansate sînt și mai multe) reprezintă tot 
atitea şanse în plus. În ultimele zile trăite de 
mine acolo mă gindeam cu teamă că voi fi 
mutat la «sănătoșii» de la II, deoarece, copleșit 
de traumele operaţiei, mă obişnuisem cu acele 
«fire», aşa cum un infirm se obișnuiește cu 
proteza lui. Toate acestea nu mă pot împiedica 
să văd în cei ce suferă la reanimare o lume 
larvară; hrăniți — artificial în toate sensurile — 
cu glucoză, cu singe străin, cu oxigen, cu anti- 
biotice, somnifere, analgezice și alte substanțe 
chimice, ei vegetează în așteptarea momentu- 
lui în care organismul lor handicapat va reuşi 
să-și refacă vitalitatea. Ştii, deşi ultima-ți carte 
mi-ai dat-o — ai pretins tu — numai din prie- 
tenie, eu totuși ţi-am citit-o. Drept să-ți spun, 
în unele clipe, m-am simţit ca eroul tău, Homer 
Hidden, — o marionetă aproape inanimată 
înaintea unor zei stohastici. 

— Care însă te-au salvat. 

— Pe mine m-au salvat, dar pe alții... 

— Ai amintit de un nou vizitator... 

— lartă-mi digresiunile! Lucrurile sint încă 
învălmășşite în capul meu. Ei bine, tocmai noul 
vizitator, cel instalat în patul din stinga, este 
eroul celor pe care ţi le voi istorisi. L-au adus 
de la spitalul D, unde — am aflat mai apoi — 
urmase un tratament intensiv cu hidrocortizon 
pentru o maladie a ficatului. Hidrocortizonul 
însă este un medicament cu două tăișuri: 
i-a atacat stomacul, astfel încît trebuia să fie 
urgent operat. 

— De ce n-au făcut-o la spitalul de unde 
venise? 

— S-ar părea că avea chirurgi mai puţin buni 
decit spitalul C, unde mă găseam eu. Dar o 
altă versiune susține că respectivul caz, fiind 
dificil, cei ce se ocupaseră de el voiau să treacă 
altora răspunderea. 

— Şi cine era noul tău tovarăș de suferință? 

— Vei afla îndată. Atunci cînd fusese adus 
în salonul nostru, pentru mine începuseră 
plictiselile și chinurile postoperatorii (de pildă, 
mi se stricase vena cateterului, astfel încît 
n-am mai scăpat de injecții), n-am putut totuși 
să nu observ înfățișarea ciudată a inginerului 
Mihuleac — așa am auzit că-l chema; un om 
înspre patruzeci de ani, a cărui față, deşi oste- 
nită, exprima stăpinirea de sine a celui trecut 

prin multe. Pielea, de un galben nefiresc, 
indica o boală a ficatului. Un început de chelie 
conferea chipului bărbătesc un ușor aer inte- 
lectual. Ochii căprui, senini îi făceau și mai 
grăitoare muta suferință. Mi-am amintit de 
uimirea pricinuită în copilărie de un cal cu 
chișița ruptă; din rană i se scurgea sîngele, 
dar animalul stătea fără glas lingă tramvaiul 
pe care-l trăsese pină în momentul acciden- 
tului. 

Cu dreptul celui mai avut în chinuri (măcar 
aparent, după numărul firelor ce mă țineau de 
viață, mi se cuvenea acest privilegiu), am pornit 
să-l descos pe noul nostru coleg. Mi-a răspuns 
cu oarecare oboseală, dar a schițat un zimbet, 
observind curiozitatea noastră la aflarea fap- 
tului că sosise nu de mult din inima Africii. 

«V-a fost greu să trăiţi printre străini?» 
l-am descusut. 

«După o perioadă de aclimatizare, străinii 
îți devin colaboratori și prieteni. De fapt, dacă 
vrei să-i ajuţi — mai ales în meseria mea-, 
trebuie să muncești cot la cot cu ei. Or, în 
multe țări africane, viața este încă extrem de 
grea.» 

«Dar ce meserie aveţi?» 

«Sint inginer hidroameliorator...» 

«Şi pe unde aţi lucrat?» 

«În cîteva regiuni dintre ecuator şi tropice.» 

«Vă invidiez pentru experiența dumnea- 
voastră», mărturisi Spender. 

Mihuleac nu-i răspunse: cu toate că va fi 
fost preocupat de boala lui, prin cap cred căi 
se perindau noianul evenimentelor trăite. Apoi 
ne vorbi — mai mult crîmpeie de amintiri mur- 
murate sieși. Văzduhul acela de o toridă ume- 
zeală stătătoare. Jungla totodată veşnic verde 
și colcăind de smircuri în putrefacție. Man- 
grove, bananieri, yam, cassava, motsikiri, more 
oa maotu, adică «arborele cu picioare», într-o 
clipă firida noastră se umplu de fascinația tă- 
rimurilor îndepărtate... 

«Acolo v-aţi îmbolnăvit ?», mi-a venit deodată 
să-l întreb. 

«Probabil că de-acolo datează începutul.» 
Şi, după o pauză, reluă cu surisul de vinovată 
modestie a celui ce se laudă cu o performantă 
negativă: «Nu-i exclus să fiu ultimul român 
imbolnăvit de malarie...» 

«Vă înțeleg gluma, i-am spus. De fapt însă 
aţi fost primul dintr-un nou ciclu, întrucît la noi 
paludismul a fost eradicat de mult...» 

La rîndul meu, nu m-am putut abține și i-am 
întrerupt prietenului meu povestirea: 

— Mă, Mit, ești pedant ca un rebusist! 
(Mit venea de la Mitridate.) 

— Deci ai observat nuanța, rise el. E bine să 
ne exprimăm corect, dar şi tu ai dreptate: 
observaţia mea nu era prea delicată, căci omul 
voise doar să sugereze cu umor vicisitudinile 
activității de pionierat. Auzi însă ce mi-a re- 
plicat el: 

«Ca şi pacea, sănătatea omenirii este indivi- 
zibilă. Cită vreme va exista pe pămînt un om 
suferind de o anumită boală, n-avem dreptul 
să afirmăm că am eradicat-o.» 

Pesemne, molipsit de dialogul nostru grav, 
Spender ne-a supralicitat: 

«Vă temeți de moarte?» 

«Cine nu se teme! spuse Mihuleac privind 
în gol. Dar dacă o vezi. mereu cum te asaltează 
şi mai ales dacă-ți dai seama că, pentru ceea ce 
vrei să faci, nu-ți prisosesc nici zece vieți, 
ajungi la o privire mai cosmică asupra ei...» 

«Mai cosmică!?», exclamă uimit Spender. 


